
Sammendrag 


Utbyggingen av velferdsstaten i etterkrigstiden horer til en av de mest sentrale endringer i 
det norske samfunn, og er ofte et tema i den offentlige debatt. Nar bestemte forestillinger om 
velferdsstaten utvikles og de ikke lenger bygger pa systematiske analyser, men pa ideer og 
holdninger, kan de bli til myter. At det er snakk om myter, må imidlertid dokumenteres, og her 
spiller samfunnsforskningen en viktig rolle. Denne boken tilbakeviser og nyanserer sentrale 
myter i den offentlige debatt om velferdsstaten. Boken er bygget opp som en antologi, skrevet 
av seks velferdssosiologer fra Universitetet i Bergen. Den første artikkelen gir en innføring 
i historien om Myten om velferdsstaten, en bok utgitt av Pax i 1970, siden revidert noen år 
etter og med en oppfølger i 1995, 25 år etter. Boken ble en brannfakkel i den sosialpolitiske 
debatt, fordi den kritiserte velferdsstaten for ikke å håndtere fattigdomsproblemet. Selv om 
dette problemet, relativt sett, er redusert, utgjør de etterfølgende artiklene om fem aktuelle 
velferdsmyter en argumentasjon for, at det, innenfor velferdsstatens rammer, er rom for nye 
viktige kritiske diskusjoner. Én myte handler om at en sterk stat ikke kan forenes med et aktivt 
samfunn med stor grad av frivillighet. En annen handler om at velferd skaper avhengighet. En 
tredje handler om eldrebølgen. En fjerde handler om at alenemødre antas å lure til seg velferd. 
Og endelig handler en siste myte om at kriminalitet må møtes med straff og fengselspine. 
Artiklene er samlet sett et bidrag til å gjøre debatten om velferdsstaten rikere og mer dynamisk. 


Abstract 


Post-war expansion of the welfare state is one of the most central changes in Norwegian society 
today and is often a topic in public debate. When certain conceptions about the welfare state 
are developed and they are no longer based on systematic analyses but rather ideas and atti- 
tudes, they can turn into myths. However, to be termed myths requires documentation, and 
here social research plays an important role. This book rejects and elaborates central myths in 
the public debate about the welfare state. The book is structured as an anthology, written by six 
welfare sociologists at the University of Bergen. The first article introduces the history of The 
Myth of the Welfare State, a book published by Pax in 1970, then revised a few years later, and 
with a follow-up version in 1995, 25 years after that. The book became a flaming light within 
the social policy debate, because it criticized the welfare state for not solving the problem of 
poverty. Although this problem, relatively seen, is reduced, the following five articles show 
that, within the framework of the welfare state, there is room for new important critical discus- 
sions. One myth focuses on the idea that a combination of a comprehensive state and an active 
civil society with much voluntary work is not possible. Another concerns the idea that welfare 
results in dependency. A third is about the “Elder Boom”. A fourth concerns single mothers 
and assumes that these unlawfully try to get access to welfare. And finally, the last discusses 
the ideas that crime should result in punishment and “prison pain’. Together, the articles are a 
contribution to make the debate about the welfare state richer and more dynamic. 

Innledning 


Formalet med denne boken er 4 gi innsikt i den norske velferdsstaten fra 
et myteperspektiv. Ved å ta frem sentrale myter om velferd og velferds- 
staten onsker vi a bidra til den offentlige debatt om sentrale sider ved det 
norske samfunn, et samfunn som har gjort velferdsstaten til en av etter- 
krigstidens mest sentrale institusjoner. 

En myte er et gresk et ord for tale, fortelling eller muntlig beretning. 
Opprinnelig er myten en betegnelse for muntlig overleverte religiøse 
forestillinger om guder eller verdens opprinnelse. I dagligtale i dag bru- 
kes begrepet om kollektive forestillinger eller tro som ikke har basis i 
fakta. Det er dermed ofte et element av illusjon, forvrengning eller usann- 
het som impliseres når begrepet myte brukes. Her bruker vi begrepet for 
å understreke at forestillinger i form av myter om velferd og velferds- 
staten kun er basert på en del av et virkelighetsbilde. Det betyr ikke at 
mytene nødvendigvis er usanne eller utelukkende basert på spekulasjo- 
ner. Men det betyr at deler av bildet er utelatt eller gjemt vekk, og med 
dette fremmes så en bestemt forestilling om et fenomen. Vi ønsker å vise 
at samfunnsforskningen kan tilføre den offentlige debatt mer innsikt i 
‘det ufullstendige” som alltid karakteriserer en myte. Generelt sett kan 
imidlertid forskning både produsere, reprodusere og problematisere 
myter. Det er det siste som er vårt mål her. 

Vi har valgt ut en rekke myter om velferd og velferdsstaten som vi 
mener har og har hatt en viktig betydning for den offentlige velferds- 
debatt på en rekke områder. De enkelte bidrag handler i den forstand 
om å tilbakevise eller nyansere forestillinger som er innbakt i de aktuelle 
mytene. Men bidragene peker også ut ulike aspekter og diskusjoner som 
er knyttet til myter. 

Boken er bygget opp som en antologi med artikler om myter. 
Den første artikkelen, skrevet av Hans-Tore Hansen, tar for seg 

mytediskusjonen som har vert knyttet til velferdsstaten historisk. 
Hansen presenterer og diskuterer tre boker som tidligere er skrevet pa 
området, og med ‘Myten om velferdsstaten” i tittelen, den første i 1970, 
den siste i 1995. I artikkelen knytter Hansen diskusjonen til det som i 
sosiologien kalles ‘public sociology’. Dette fordi bøkene er bidrag til 
en offentlig debatt med både akademiske og ikke-akademiske stem- 
mer. Han diskuterer også relevansen av disse tidlige diskusjonene for 
dagens velferdsstat. Myten om velferdsstaten handler om at 'velferds- 
staten” presenterer seg som en velfungerende velferdsstat som gir lik 
adgang for alle. Bidragsyterne i disse bøkene kritiserer dette, og legger 
frem sentrale eksempler på hvordan velferdsstaten svikter de svakeste. 
Det handler med andre ord om tilbakevisningen av påstander som at 
det ikke finnes fattigdom, og at det ikke er mennesker som sviktes. 
Ved å diskutere den endrete betydning som fattigdom har fått i det 
norske samfunnet i dag - og særlig i relasjon til andre deler av verden 
- argumenterer Hansen for viktigheten av den historiske konteksten 
for velferdsmytediskusjoner. De resterende artikler handler om vel- 
ferdsmyter innenfor dagens samfunnskontekst, i en situasjon med en 
relativt sett begrenset og kontrollert fattigdom. 

Atle Møen bidrar med den mest generelle velferdsmytediskusjonen 
av de resterende fem bidragene. Møen gir innblikk i hvordan en myte 
brukes til å kritisere en samfunnsmessig organisering slik den velferds- 
staten representerer. Med utgangspunkt i et republikansk perspektiv på 
statsmakten — det vil si et perspektiv som knytter menneskets frihet til 
offentlige institusjoner - tilbakeviser Møen myten om at en omfattende 
velferdsstat slik den norske er, ikke kan innebære et aktivt samfunn. Et 
aktivt samfunn har en betydelig frivillig organisering i det sivile samfun- 
net, og Møen peker på at dette nettopp fremmes av at vi lever liv der vi 
til stadighet møter offentlige institusjoner gjennom for eksempel skolen, 
andre utdanningsinstitusjoner, helsetjenester og kulturinstitusjoner. I 
den etterfølgende artikkel gir Kristoffer Chelsom Vogt innsikt i hvordan 
en myte kan implisere en rekke prinsipielle syn og forståelser. Vogt gjør 
rede for hvordan myten om velferdsavhengighet - myten om at velferd 
skaper avhengighet av velferdsstaten — bygger på et individualistisk syn 
på menneskets liv og sosiale relasjoner, en snever forståelse av velferd og 

en feilaktig forståelse av hvordan velferdsstaten fungerer. Sentralt i Vogts 
argumentasjon står dokumentasjonen av hvor vanskelig det er å snakke 
om selvstendige, uavhengige liv, og hvordan et livsløpsperspektiv er egnet 
til å vise menneskers 'sammenvevde liv i et livsløp og forholdet til en his- 
torisk-institusjonell kontekst. 

De tre siste artikler behandler myten om eldrebølgen, myten om alene- 
mødrene og myten om fengselspinen. Karen Christensen diskuterer 
en myte som har tatt form av en metafor: eldrebølgen. Christensen rede- 
gjør for hvordan denne metaforen oppstår ut av en sosialpolitisk disku- 
sjon i mellomkrigstiden om endringer i befolkningsutviklingen henimot 
flere eldre og små fødselskull, men deretter tar en helt annen retning, 
der stigmatisering av alderdom står sentralt. Knyttet til bildet av bølgen 
som kommer - uønsket altså - og deretter det kraftige bølgenedslaget, 
viser Christensen for det første at "bølgen ikke kan kan oppfattes som 
uønsket. Hun peker her på at samfunnet aktivt har skapt betingelser for 
stadig høyere levealder og presentert dette som et suksessmål for forbe- 
drede leverstandarder og kontroll med sykdommer. For det andre doku- 
menterer hun hvordan det ‘kraftige bølgenedslaget gir et ufullstendig 
bilde av en utvikling i omsorgstjenestene, der eldre sammenliknet med 
yngre (under pensjonsalder) over tid får mindre hjelp og slik taper i ‘kon- 
kurransen’ om tjenestene. I artikkelen etter Christensen presenterer Liv 
Johanne Syltevik myten om alenemødrene. Sylteviks artikkel gir innsikt 
i hvordan myter kan være ‘virksomme’, det vil si at de kan få en aktiv 
innflytelse på politikken på et område; dette gjelder her stønader for 
alenemødre. Med utgangspunkt i debatten som Carl I. Hagen startet, da 
han i 1989 anklaget alenemødre for å være ‘latsabber, unnalurere’ m.m., 
argumenterer Syltevik for at det ble utviklet en myte om at alenemødre 
utnytter velferdsstaten gjennom stønader. Syltevik peker på at norske 
alenemødre senere avløses av innvandrerkvinner som anklages for å skille 
seg ‘norsk’, men ikke ‘muslimsk’, og slik også utnytter velferdsstaten. Ved 
hjelp av fakta om utviklingen i stønadsordninger samt de økte krav for 
å motta stønadsordninger, tilbakeviser Syltevik myten om ‘unnalurende’ 
alenemødre. Men hun redegjør slik også for hvor stor innflytelse myter 
kan få på politikken. Hennes artikkel er slik en påminning om aldri å 
undervurdere mytenes ideologiske makt. 

I den siste artikkel redegjor Ingrid Rindal Lundeberg for en myte som 
kan sies i mindre grad å ha vært fremme i mediene. Likevel er det snakk 
om en forestilling som er rotfestet i allmenne ideer, her om betydningen 
av fengselsstraff. Lundeberg presenterer myten om fengselspinen, det vil 
si forestillingen om at et opphold i fengsel handler om en fortjent straff 
og slik er og skal være pinefull. Med utgangspunkt i en større empirisk 
studie om livet før, under og etter soning av straff i norske fengsler gir 
Lundeberg innblikk i på hvilken måte dette bildet er ufullstendig. Ufull- 
stendigheten handler her om, at det finnes tiltak og ordninger i norske 
fengsler i dag — basert på ideer om rehabilitering, brukermedvirkning 
og ansvarliggjøring - som kan gjøre soningstiden meningsfull og dess- 
uten bidra til konstruktive endringer i livet etter soningen. Lundebergs 
artikkel demonstrerer, hvordan en myte kan brukes til å styrke en sam- 
funnsnorm om at kriminalitet er uakseptabelt og derfor skal slås hårdt 
ned på med straff som er pinefull. Artikkelen er en kilde til refleksjon 
over samfunnets straffenorm. 

Artikkelforfatterne har alle - og de fleste er fortsatt — deltakere i et 
forskningsprofilområde ved Sosiologisk institutt, Universitetet i Bergen, 
som kalles ‘Velferd, ulikhet og livsløp (VUL). Det er i dette forumet ideen 
om og motivasjonen for å lage en samling av velferdsmyter som gjensidig 
kan opplyse hverandre, oppsto. 

Selv om artiklene er skrevet av sosiologer som alle anvender sam- 
funnsvitenskapelig forskning og/eller samfunnsvitenskapelige pers- 
pektiver, er dette en bok som er skrevet inn i en bred offentlig debatt 
og slik også rettet mot et bredt publikum. Diskusjonene henvender seg 
til alle med ønske om å få mer innsikt i og reflektere over myter om 
velferdsstaten - studenter som studerer samfunnsfag generelt eller vel- 
ferdssosiologi spesielt, forskere med interesse for velferd og samfunn, 
arbeidstakere innenfor og utenfor velferdsstatens yrker, frivillige i 
lokalsamfunn, mottakere av velferdstjenester/-trygder, debattanter og 
allment interesserte. 

Takk til de andre medlemmene av VUL-gruppen ved Sosiologisk 
institutt samt professor emerita Kari Wærness for å ha lest og kommen- 
tert flere av artiklene underveis i prosessen. Takk også til Bente Blanche 
Nicolaysen for hjelp i en siste fase med referansesystemer og engelsk 

språk. Vi takker Universitetet i Bergen for å ha finansiert var Open 
Access-bok, og endelig retter vi en stor takk til Marte Ericsson Ryste ved 
Cappelen Damm Akademisk som umiddelbart fattet interesse og enga- 
sjement for vart velferdsmyteprosjekt og hjalp oss med 4 realisere ideen 
om en mytebok. 


Bergen, oktober 2018 
Karen Christensen og Liv Johanne Syltevik 

ARTIKKEL 1 
Myten om velferdsstaten 


Hans-Tore Hansen, professor, Universitetet i Bergen, 
Sosiologisk institutt 


Abstract 


Title: The Myth of the Welfare State. Summary: This article takes a closer look at the legacy 
and relevancy of The Myth of the Welfare State. The anthology was received with great attention 
and debate when its first editions appeared in the early 1970s. The article examines the antho- 
logy’s individual contributions (primarily from the 1973 edition), placing them within both 
an historical context and more contemporary discussions about “public sociology”. The article 
goes on to assess the anthology’s contributions against the backdrop of one main guiding 
question: do the anthology’s critiques of welfare myths still have relevancy for current welfare 
research and contemporary discussions about the welfare state? Lower levels of poverty during 
the 1970s (together with little recognition of poverty as a problem at that time compared to 
today) weakens somewhat, the article argues, the anthology’s relevance to our contemporary 
understanding of poverty in Norway. Poverty continues, however, to exist as a social problem 
today, although Norway’s poverty levels are low compared to many other countries in the 
world. The article identifies common themes in contemporary Norwegian poverty debates 
and topics raised in the anthology in the early 1970s. The article concludes that many of the 
topics and discussions raised in The Myth of the Welfare State are still visible in, and relevant to, 
contemporary discussions on the nature of the welfare state. 


Keywords: the myth of the welfare state, the sociology of the welfare state, the Norwegian 
welfare state, public sociology, poverty 


Innledning 


I 1970 ga Pax forlag ut antologien Myten om velferdsstaten. Boken hadde 
sitt utspring i et nummer av tidsskriftet Kontrast som kom ut i 1967, og 
som raskt ble utsolgt’ Det samme skjedde også med boken som kom 
ut i 1970, og en revidert utgave som kom ut i 1973. Lars Gunnar Lingås, 


Sitering av denne artikkelen: Hansen, H-T. (2018). Myten om velferdsstaten. I K. Christensen & 
L.J. Syltevik (Red.), Myter om velferd og velferdsstaten (s. 15-37). Oslo: Cappelen Damm Akademisk. 
https://doi.org/10.23865/noasp.47.ch1 

Lisens: CC BY-NC 4.0 

som var redaktor for dette prosjektet, redigerte senere to nye boker om 
det samme tema: Myten om velferdsstaten — 20 år etter (1989) og Myten 
om velferdsstaten — 25 år etter (1995). På baksiden av den siste boken står 
følgende: 


Første gang Pax utga en antologi om norsk sosialpolitikk med tittelen Myten 
om velferdsstaten, var den en bombe i den sosialpolitiske debatten. For første 
gang etter krigen var det noen som uttrykte opprørske tanker i forhold til den 
veletablerte sosialpolitikken. I 1989 ga nesten de samme bidragsyterne sine pers- 
pektiver til kjenne — 20 år etter. De var da blitt veletablerte fagfolk, men fortsatt 
kritiske. [...] Velferdsstatens verdigrunnlag og utviklingstrekk er ikke lenger 
gjenstand for allmenn enighet» (Lingås, 1995, baksidetekst). 


Den store interessen som det var rundt dette bokprosjektet, vekker nys- 
gjerrighet. Hva handler myten om velferdsstaten om, og er de opprørske 
tankene fortsatt relevante — nå — 50 år etter at prosjektet startet og det 
institusjonelle rammeverket rundt den moderne velferdsstaten - sym- 
bolsk markert med innføringen av folketrygden i 1967 - kom på plass? 
Et tilbakeblikk på dette prosjektet er også interessant med tanke på de 
store samfunnsmessige endringer som har funnet sted i denne perioden. 
Stikkordsmessig har Norge blitt en oljenasjon; utdanningsnivået, yrkes- 
aktiviteten (særlig blant kvinner) og innvandringen har økt; det har vært 
en rivende teknologisk utvikling med den nye datateknologien, Internett 
og et økt mediemangfold; og - velferdsstaten har vokst og ekspandert 
kraftig. Myten om velferdsstaten er også av sosiologisk interesse. 1970 er 
blitt omtalt som det året da sosiologien i Norge overtok rollen som «poeto- 
kratiet» tidligere hadde hatt som premissleverandør for samfunns- 
debattene (Thue, 1997, 1998),* og 1970-tallet var tiåret da den internasjonalt 
dominerende Parsons-inspirerte sosiologien i økende grad ble utfordret 
fra marxistisk og feministisk hold Boken er også av sosiologisk interesse 
ved at den framstår som et godt eksempel på det som i senere år har blitt 
omtalt som «public sociology», eller offentlig sosiologi. Dette er en form 
for sosiologi som har dype røtter i faget, og som handler om å bringe inn 
og engasjere et ikke-akademisk publikum i sosiologien. Offentlig sosio- 
logi fikk for alvor stor oppmerksomhet med Michael Burawoys tale som 
ny president i den amerikanske sosiologiforeningen, der han oppfordret 

sosiologer til i større grad å engasjere seg i offentlige debatter (Burawoy, 
2004a, 2004b, 2005). 

I denne artikkelen vil det bli sett nærmere på «Myten om velferds- 
staten». Med utgangspunkt i boken som kom ut i 1973, som er den mest 
omfattende, og som faglig sett også representerer et større nybrottsarbeid 
enn de to påfølgende mytebøkene, vil det bli stilt spørsmål ved hva boken 
handler om, og om det gir mening å hevde at det i dag finnes en myte om 
velferdsstaten.* 


Hva handler «myten om velferdsstaten» om? 


Svaret på dette spørsmålet er at dette ikke fremgår klart av de tre bøkene. 
Med unntak av Steinar Stjernø (1989), som i boken Myten om velferds- 
staten — 20 år etter er opptatt av å tilbakevise ulike myter om fattigdommen, 
brukes ikke mytebegrepet i disse bøkene. Det kan likevel argumenteres 
for at myten som forskerne er opptatt av å avvise, er at vi har en velfunge- 
rende velferdsstat som fungerer likt for alle samfunnsborgere. Som stats- 
viteren Knut Dahl Jacobsen skriver om i kapittelet «Politisk fattigdom», 
er påstanden at velferdsstandsutviklingen og den sosiale omsorgen først 
og fremst har kommet de funksjonsdyktige til gode: «Slik vi blant annet 
finner det uttrykt i Folketrygden, hvor den som har mest også skal få 
meste: til enhver etter hans gasje» (Dahl Jacobsen, 1973, s. 175). Selv om 
Dahl Jacobsen erkjenner at situasjonen er blitt mer tilfredsstillende enn 
før, stiller han seg likevel sterkt kritisk til å bruke begrepet «velferdsstat» 
fordi han mener at dette begrepet gir inntrykk av at alle er blitt frigjort fra 
nød og fattigdom, noe han omtaler som «en grov fortegning». De svake i 
samfunnet er ifølge Dahl Jacobsen blitt sveket, og forklaringen på dette 
ligger i at «systemet forutsetter at klientene gjør seg kjent med de offent- 
lige tiltak som gjelder dem selv, at de gjør bruk av de offentlige godene 
som stilles til disposisjon og kan beskytte seg mot offentlige onder, i den 
grad de har rett til det» (s. 179). Grunnen til at det er så lite oppmerk- 
somhet omkring fattigdomsproblemet i sosialpolitikken, er ifølge Dahl 
Jacobsen at de som er dårligst stilt, ikke tar i bruk sin stemme. Og siden 
politikerne er opptatt av stemmer, så får de fattige heller ingen politisk 
oppmerksomhet eller innflytelse. 

Oppfatningen til Dahl Jacobsen om at «Det er ingen sondagsstillhet i 
sosialsektoren ... Men det er heller ingen utbredt følelse av krise» (s. 177) 
deles også av andre forfattere i boken. Et eksempel finnes i innledningska- 
pittelet, der historikeren Hans Fredrik Dahl skriver: 


De prosentene av Norges befolkning som ikke kan følge med i det normale 
samfunnsliv (les: produksjonslivet), yter samfunnet en tjeneste ved å holde seg 
usynlige. Det vil si: De holder seg i passiv avstand fra produktive aktiviteter og 


mottar trygd eller støtte for det (s. 14). 


Dahl og Dahl Jacobsen er begge kritiske til de store sosiale skjevhetene 
som de mener preger det norske samfunnet, men de har ulike problemfor- 
ståelser og løsningsforslag. Forskjellen mellom dem gjenspeiler seg også i 
andre bidrag i boken. Dahl Jacobsen og andre som kan regnes som å til- 
høre «klientifiseringsperspektivet», for å bruke et begrep som blir brukt 
i boken, er opptatt av at velferdsstaten svikter de som er mest svakstilte 
i samfunnet, og at velferdsstaten er blitt et prosjekt for de bedrestilte. I 
kontrast til dette retter kritikken til Dahl og de andre som tilhører «utstø- 
tingsperspektivet», seg ikke mot velferdsstaten og dens profesjoner, men 
mot det økonomiske (les: kapitalistiske) systemet, som de mener er en 
kilde til de sosiale problemene som velferdsstaten forsøker å håndtere. 
Tilhengerne av klientifiseringsperspektivet er ikke tydelig på om proble- 
mene lar seg løse, men de er tydelig på at situasjonen kan bli bedre der- 
som velferdsstaten organiseres og innrettes annerledes. Disse forskjellene 
gjenspeiler seg også i hvilke sosiale grupper forfatterne er mest opptatt 
av. Utstøtingsforskerne er mest opptatt av eldre mannlige arbeidstakere, 
mens de som anlegger et klientifiseringsperspektiv, er opptatt av grup- 
per som har problemer som ikke like lett kan tilbakeføres til arbeidslivet, 
slik som personer med rus- eller helseproblemer, psykisk utviklingshem- 
mede, samer og enkelte grupper av kvinner. Felles for forfatterne er at de 
har et tydelig politisk engasjement for at staten skal ta et større ansvar 
for sårbare og ressurssvake grupper. Det er ingen som inntar en posi- 
sjon som man finner hos amerikanske forskere som Charles Murray og 
Lawrence M. Mead, som har argumentert for at borgerne og samfunnet 
vil være bedre stilt uten en omfattende velferdsstat. Og i motsetning til 
den nå dominerende økonomiske insentivtenkningen er det ingen som 

argumenterer for at det er behov for kutt eller nedskjæringer i velferds- 
goder. Underforbruk blir av flere trukket fram som å være et større problem 
enn misbruk. En annen sentral debatt, som har lange røtter innenfor både 
sosialpolitikk og velferds- og sosialforskning, handler om hvilke grupper 
i samfunnet som skal prioriteres, og i hvilken grad tildeling av goder skal 
skje på bakgrunn av en behovsprøving eller ikke» Kritikken som flere av 
forfatterne i boken retter mot at velferdsstaten er blitt rigget slik at den 
først og fremst kommer middelklassen og de ressurssterke til gode, kan 
tolkes som et argument for at ressurser i større grad bør omprioriteres og 
i større grad gå til de svakeste i samfunnet. Kritikken som rettes mot vel- 
ferdsbyråkratier, tilsier at forskerne vil være kritiske til at goder og ytelser 
fra velferdsstaten i større grad bør behovsprøves slik som vi i dag kjenner 
igjen i diskusjoner omkring barnetrygden og fattigdom blant barn. 


Fattigdomsproblemet 


Fattigdom er et sentralt tema i boken. Dette er ikke overraskende, gitt at 
bekjempelse av fattigdom var et av de viktigste motivene for å etablere de 
moderne velferdsstatene, og nøden var åpenbar og synlig på den tiden 
boken kom ut. Det etablerte seg både her til lands og i andre land etter 
hvert en oppfatning om at fattigdom var et problem som tilhørte fortiden. 
Et kjent sitat som kan tas med i denne sammenheng, kom fra daværende 
statsminister Odvar Nordli, som i 1979 uttalte at det var «for første gang i 
dette lands historie, og for de andre nordiske land, at vi kan bestemt si at 
fattigdom og sosial nød er blitt utryddet» (sitert i Stjernø, 1985, s. 13). En 
som tidlig utfordret denne oppfatningen, var den britiske sosiologen Peter 
Townsend, som pekte på at fattigdom ikke bare dreier seg om materiell 
nød, men at det også handler om mangel på tilstrekkelige ressurser til å 
leve et verdig liv (se f.eks. Townsend, 1977). Townsends tanker var velkjent 
for Vilhelm Aubert (1973), som i kapittelet «Fattigdom i Norge» forsøker å 
kartlegge inntektsfattigdommen i Norge ved hjelp av tall fra skattelignin- 
gen fra 1962. I tråd med en relativ og inntektsbasert forståelse av fattigdom 
undersøker han hvor mange som har en årsinntekt under 4000 kroner, 
og hvor mange som har en årsinntekt mellom 4000 og 8000 kroner. 
Uten at han har data som kunne gitt ham empirisk belegg for dette i sine 

analyser, mener Aubert at det er grunn til 4 anta at fattigdommen vil 
være mest utbredt på bygder der det finnes få ressurser. Skogsarbeidere 
som bor på slike steder, vil ifølge Aubert være særlig utsatt for fattigdom. 
Siden eldre personer vil være beskyttet av alderspensjonen, mener Aubert 
at hushold der forsørgerne er unge, vil være mer utsatt for fattigdom enn 
hushold med eldre personer. Aubert peker på at det også finnes mye fat- 
tigdom blant visse grupper kvinner, og da særlig blant ugifte kvinner, 
enslige mødre og hushjelper. I 1965 var det om lag 100 000 uførepensjo- 
nister i Norge, og dette er ifølge Aubert den gruppen som trolig er mest 
rammet av fattigdom. Fattigdommen er ifølge Aubert trolig svært omfat- 
tende i denne gruppen, og spesielt vil dette være tilfelle for de som lever i 
byene, siden de har høyere levekostnader enn de som bor på landsbygden. 
Litt overraskende ut fra hva som er situasjonen i forskningen i dag, viser 
Aubert til at i motsetning til den omfattende forskningen som finnes om 
alkoholisme og kriminalitet, finnes det lite forskning om situasjonen til 
uførepensjonistene. Den gruppen som Aubert leverer de mest inngående 
analysene av, er samene.* Anslag som Aubert viser til, tilsier at det var om 
lag 20 000 samer i Norge på 1960-tallet, men som følge av at det er mange 
som ikke lever i tråd med den tradisjonelle språk- og næringskulturen, 
er det ifølge Aubert grunn til å tro at dette anslaget er altfor lavt. Med 
referanse til den høye barnedødeligheten omtaler han situasjonen til 
samene som «U-landsproblemet innenfor vårt eget samfunn» (Aubert, 
1973, S. 24-25), og han kritiserer politikken på dette området for å være 
feilslått og ligne på rasediskriminering. Aubert stiller seg sterkt kritisk 
til at fattigdommen blant samene blir forklart med «dovenskap eller 
en mangel på interesse for livets goder begrunnet i religiøs innstilling» 
(s. 27). Aubert peker på at denne oppfatningen om at fattigdommen 
blant samene er kulturelt betinget, og at det dreier seg om holdninger og 
atferdsmønstre som går i arv og blir formidlet fra generasjon til genera- 
sjon, ligner på forklaringene som Oscar Lewis framsatte i sine velkjente 
studier fra Mexico om fattigdommens kultur. Aubert er skeptisk til Lewis 
og kulturelle forklaringer på fattigdom, og mener at en mer nærliggende 
forklaring på samenes situasjon er at de har vært henvist til å slå seg 
til i områder med dårlig naturgrunnlag, og at de har slitt med proble- 
mer som språkvansker, mangelfull utdanning og geografisk isolasjon, 

samt at det har vert en utbredt mistillit mellom majoritets- og mino- 
ritetsbefolkningen. At velferdsstaten ikke har maktet a gjore noe med 
samenes situasjon, skyldes ifølge Aubert at funksjonsspredning i forvalt- 
ningen har medført at ingen har hatt et særskilt ansvar for den samiske 
delen av befolkningen” En annen utfordring som han tar opp, er at den 
samiske befolkningen ofte utgjør en minoritet innenfor en befolkning 
som er fattige, og dette gjør at det vil være vanskelig å skille mellom fat- 
tigdomsproblemet og minoritetsproblemet. Aubert er bekymret for at en 
kamp mot fattigdomsproblemet lett kan bli en kamp mot de som blir 
rammet av fattigdom, og han avslutter slik: «En rasjonell holdning og en 
effektiv politikk må bygge på kunnskap om levevilkårene blant dem som 
er falt igjennom velferdsstatens brannseil» (s. 31). Kort sagt, for Aubert 
handler mytene om velferdsstaten om at vi ikke har erkjent at vi har et 
omfattende fattigdomsproblem i det norske samfunnet, og at fattigdom- 
men som finnes, blir sett på som å være kulturelt betinget. Det er ikke 
mulig innenfor rammene av denne artikkelen å gå videre inn på dagens 
debatter, men det er åpenbart at diskusjonene til Aubert har likhetstrekk 
med nåtidige debatter om innvandring. Interessant nok blir også Oscar 
Lewis’ studier, som Aubert stilte seg kritisk til, fortsatt drøftet innenfor 
dagens fattigdomsforskning. 


Svikten i hjelpeapparatet 


Et sentralt tema i Myten om velferdsstaten er at hjelpeapparatet svikter i 
å følge opp de som står svakest i samfunnet.* Dahl Jacobsens og Auberts 
bidrag er to eksempler på forskere som tar opp denne tematikken. Guri 
Grøsland (1973), som var leder for Norsk Forbund for Psykisk Utviklings- 
hemmede i perioden 1979-1981, går grundigere inn på denne tematik- 
ken i sin diskusjon av situasjonen til psykisk utviklingshemmede barn. 
Grøsland starter sitt kapittel med å vise til en reportasje om Klæbu pleie- 
hjem - «Statens største hjem for åndssvake» — der det blir reist sterk kri- 
tikk mot den mangelfulle hjelpen som blir tilbudt denne gruppen. Hun er 
kritisk til oppfatningen om at problemet innenfor «åndsvakeomsorgen» 
handler om barnas lave IQ og mangel på plasser. Utgangspunktet bør 
ifølge henne heller være at vi bør se på hvilke ressurser og mulighetene 

disse barna har, og barnas behov bør dessuten også betraktes som å være 
normale. Samfunnet bør støtte og supplere foreldrene, og ikke la institu- 
sjonene overta alt ansvaret slik som tilfellet er. 


Vi må se mennesket med en psykisk utviklingshemning som en del av sin familie 
og som en del av samfunnet. Vi må anerkjenne de psykisk utviklingshemmede 
som medborgere med samme alminnelige borgerrettigheter og menneskeret- 
tigheter som enhver annen medborger. Samfunnets servicetilbud må innrettes 
med sikte på å ivareta så vel de alminnelige rettigheter som de spesielle behov 


hos psykisk utviklingshemmede (Grøsland, 1973, s. 127). 


Njål Petter Svensson argumenterer i kapittelet «Velferdssamfunn eller 
klassesamfunn?» for at det er «de veletablerte, - de yrkesaktive og funk- 
sjonsdyktige som i første rekke drar nytte av velstandsøkningen ... ingen 
sulter lenger, men der stopper også adgangen til velferd for mange» (1979, 
s. 181). Svensson peker på at den offentlige innsatsen er todelt ved at de 
som kommer inn under lov om folketrygd, har langt bedre vilkår enn 
de som kommer inn under lov om sosial omsorg, som oppstod som en 
revidert utgave av den gamle forsorgs- og fattigdomsloven. Svensson er 
spesielt kritisk til behandlingen som de som har opparbeidet seg et vanry 
ved alkoholmisbruk, kriminalitet eller annen form for uakseptabel atferd 
eller sykdom, blir utsatt for ved sosialkontorene. Måten disse blir møtt på 
ved sosialkontorene, er ifølge Svensson preget av tilfeldigheter, moralisme 
og diskriminering. Han viser til at det ikke er sosialarbeiderne, men fol- 
kevalgte nemnder som avgjør hvorvidt klienter skal få den hjelpen de ber 
om. Svensson, som er utdannet sosionom, anklager sosialarbeiderne for 
å ha blitt «et redskap til å opprettholde de rådende klasseskiller og ulik- 
heter ...». Sosialarbeiderne oppfatter ifølge Svensson de rådende sam- 
funnsforholdene som uforanderlige og ser det som sin oppgave å forsøke 
å tilpasse individene til de rådene samfunnsforholdene. Sosionomene er 
ifølge Svensson «overdrevet individorienterte» og preget av en «forvir- 
rende og noe ureflektert verdinøytralitet». 


Man kan glemme sin Freud og sine fine motivasjonsteknikker i det øyeblikk 
man står overfor det problem å tilpasse en 50 år gammel mann til arbeids- 
livet når det ikke finnes noen arbeidsgiver som vi gi mannen arbeid. Når en 


familie på to voksen og tre barn må bo på et lite rom og uten kjøkken i en 

saneringsmoden bygard uten tilfredsstillende fyringsmuligheter hvor vann- 
tilførelsen svikter i vinterhalvåret - hvor utedoen er rast samme og avtredene 


må gjøres på nærmeste T-banestasjon (Svensson, 1973, s. 189). 


Svensson retter hard kritikk mot sosialarbeiderne, men han har tro på at 
en bedre utdanning av sosialarbeiderne etter hvert vil føre til endringer. 

Yngvar Løchen (1973) starter sitt kapittel «Velferdsstatens handicap» 
med følgende setning: «Velferdsstaten bygger på det grunnsynet at den 
enkeltes nød ikke bare er et individuelt, men også et sosialt problem» 
(s. 33). Løchen viser til sine egne og andres studier, som har vist at det fin- 
nes en avstand eller et spenn mellom idealer og realiteter. Dette skyldes at 
det i sosialpolitikken blir satt opp svært idealistiske målsettinger, og som 
følge av at partiene stadig forsøker å overby hverandre uten at de sikrer 
at det finnes nødvendige ressurser og fagfolk til følge opp målsettingene, 
blir spennet mellom idealer og realiteter stadig større. Løchen er også 
kritisk til at i motsetning til tidligere tider er det nå byråkratiet og ikke 
Stortinget som ivaretar den systematiske og faglige tenkningen innenfor 
sosialpolitikken. 


Utstøting fra arbeidslivet 


Jon Eivind Kolberg (1973) er i kapittelet «Det klientskapende systemet» 
kritisk til den rådende oppfatningen om at velferdsstatens hovedproblem 
handler om at det tungrodde velferdsbyråkratiet ikke klarer å fange opp 
nøden i samfunnet. Fokuset må ifølge Kolberg (1973) heller rettes mot de 
store strukturrasjonaliseringene som skjer i næringslivet, og som skaper 
de store sosiale problemene: «... mekanisering og innføring av stordrifts- 
former innenfor hele økonomien reduserer småkårsfolks strategiske 
sosialpolitiske forhandlingsposisjon vis-å-vis de store korporasjonene 
som i stadig større utstrekning tilriver seg monopol på å skape jobber» 
(s. 142). Han er også kritisk til oppfatningen om at utviklingen med en 
økende andel trygdede i befolkningen skyldes normen om at lønnsarbeid 
er blitt svekket. Trygd og pensjonering er ifølge Kolberg ikke et resultat av 
manglende arbeidsmotivasjon, men av dårlige arbeidsvilkår. Han viser i 
denne sammenheng til den svenske bedriftslegen Mindus, som hevder at 
folks aspirasjonsnivå har en tendens til å bli redusert, slik at objektivt sett 

utilfredsstillende situasjoner blir opplevd som tilfredsstillende. En kon- 
sekvens av slike resignasjonsmekanismer er ifolge Mindus at motstands- 
kraften mot psykiske og fysiske pressituasjoner blir redusert. Selv om 
Kolberg ikke skriver seg inn i en marxistisk tradisjon, har diskusjonen 
hans klare likhetstrekk med en marxistisk samfunnsforståelse. I et marx- 
istisk begrepsverk handler disse problemene om fremmedgjøring og 
mangel på kontroll over arbeidsprosessene. Kolbergs beskrivelse av sen- 
traliseringsprosessene og mulighetene til selvforsørgelse som forsvinner, 
har klare likhetstrekk med den opprinnelige akkumulasjon, slik Marx 
beskriver den. I motsetning til marxister i sin samtid inntar Kolberg en 
litt resignert posisjon når han reiser spørsmålet om det er mulig å snu 
utviklingen: 


Med fare for å bli kalt for uansvarlig har jeg lyst til å si en ting til: Kanskje kunne 
det være Norges store sosialpolitiske? oppgave å si nei — vi hopper av lasset: det 


koster oss menneskelig for mye å følge med (s. 147). 


Økonomen Per Nestor (1973) er i sitt kapittel kritisk til flere trekk som 
han mener gjør seg gjeldende i det kapitalistiske økonomiske systemet: 
Det skjer en konsentrasjon av realkapitalen på stadig færre hender, 
produksjonen dreier seg i stor grad om å frembringe goder som dekker 
mindre nødvendige behov, og det mangler instanser som ivaretar mer 
overordnede hensyn. Som mer konkrete eksempler på uheldige forhold 
viser han til: (1) luftforurensningen i Los Angeles, (2) at for liten andel 
av de produktive ressursene i samfunnet blir stilt til rådighet for offent- 
lige institusjoner som dekker fundamentale menneskelige behov, og (3) 
at etablering og nedleggelse av bedrifter skjer uten at de som blir ram- 
met, får et ord med i laget. Han er også kritisk til fagbevegelsen, som han 
mener har vært for mye opptatt av økt produktivitet og for lite opptatt av 
fordeling av makt og ressurser. Nestor er også opptatt av kvinners stilling 
i samfunnet, og han skriver at «rollefordelingen er en fundamental fak- 
tor i det privatkapitalistiske samfunnet. Det gir nemlig de største mulig- 
heter for manipulasjon med mennesket både som produksjonsfaktor og 
som forbruker» (s. 159). Han viser til at menn er blitt tildelt rollen som 
forsørger, noe som gir dem «en viss kompensasjon for den maktesløs- 
heten som vanligvis karakteriserer hans situasjon på arbeidsplassen», 


24 


MYTEN OM VELFERDSSTATEN 


og at «motstykket til denne maskuline makt er den feminine avmakt, 
som gjør husmødre til et lett bytte for markedsforerne» (s. 159). Menns 
manglende innsats i husarbeidet forklarer han med lange arbeidsdager 
og lange reiser til jobben. Nestor ser den kjønnsbestemte arbeidsdelin- 
gen som å være i det kapitalistiske systemets interesse, og han hevder 
at systemet er dysfunksjonelt ved at det skjer en behovsforskyving der 
grunnleggende behov ikke blir dekket. Nester peker på at det er en bety- 
delig skjult arbeidsløshet blant kvinner, og da særlig blant de som er over 
40 år, og han mener at de sinnslidelsene som finnes blant kvinner, kan 
tilskrives den skjulte arbeidsledigheten de er utsatt for. 

Rolf Otto Hanoa (1973) starter sitt kapittel med å slå fast at: «Norge 
er et klassesamfunn» (s. 80). Som sosialmedisiner er Hanoa opptatt av 
klassesamfunnets helsemessige effekter. Hanoa viser til at personer med 
lav lønn og som har yrker med lav status, er mer utsatt for å pådra seg 
sykdommer og helseskader enn andre, og helsesektoren er ifølge Hanoa 
dessuten innrettet slik at hvilken hjelp vi får, vil være betinget av hvil- 
ken klasseposisjon vi tilhører. Mer konkret viser han til at det finnes en 
rekke sykdomstilstander som er klassebetinget, slik som slitasjeskader, 
alkoholisme og nevroser som ikke blir akseptert av helse- og sosial- 
vesenet. For Hanoa (1973) handler dette om et grunnleggende premiss i 
folketrygden: 


«De som har mye, skal få mye hjelp, og de som på forhånd har lite, skal få tilsva- 
rende mindre når de trenger hjelp. Og i tillegg til dette er det et allmenngyldig 
poeng, at de som ikke passer inn i systemet vårt, ikke skal få noen hjelp av oss 
heller» (s. 89). 


Hanoa viser til at de eneste ytelsene som ikke følger premisset om at de 
som har mye, også skal få mye, er barnetrygden og morstrygden til ugifte. 
For Hanoa er situasjonen den at helse i stor grad handler om klasse- 
forhold, og siden helsevesenet ikke anerkjenner en rekke sykdomstil- 
stander som er klassemessig bestemt, bidrar det således til at problemene 
blir forsterket. Hvis en skal tolke Hanoa inn i et myteperspektiv, er det 
nærliggende å hevde at det er to myter han er ute etter å avlive. Den ene 
er at helseproblemer ikke handler om klasseforhold. Den andre er at 
velferdsstaten fungerer likt for alle. 

Diskusjon 


Som nevnt innledningsvis kan spesielt den forste utgaven av Myten om 
Velferdsstaten ses pa som et eksempel pa det som i de senere ar har fatt 
betegnelsen «Public Sociology». I sin diskusjon av denne formen for sosi- 
ologi skiller Burawoy mellom «tradisjonell» og «organisk» offentlig sosi- 
ologi. Den forste retningen handler om forskningsformidling, og dette 
omtaler Burawoy som å være «bare snakk». I kontrast er organisk offent- 
lig sosiologi opptatt av at sosiologer må jobbe sammen med samfunnet 
rundt seg for å få til sosiale endringer.'* Offentlig sosiologi har i utgangs- 
punktet ikke tilknytning til noen bestemt form for metode, teori eller 
politiske verdier, men Burawoys visjon handler om demokratisk sosia- 
lisme og om å styrke sivilsamfunnets institusjoner mot det presset de blir 
utsatt for fra stats- og markedskreftene." Det politiske engasjementet som 
kommer til syne i den første boken, har klare likhetstrekk med Burawoys 
politiske prosjekt ved at det rettes kritikk mot markedet («utstøtingspers- 
pektivet») og staten («klientifiseringsperspektivet»), men de norske for- 
fatterne tilkjennegir nok en mer positiv grunnholdning til staten enn det 
Burawoy gjør. For å spinne på et velkjent uttrykk fra Helga Marie Hernes, 
så handler nok dette om at de norske forfatterne forholder seg til (løfter 
om) en ny og mer menneskevennlig velferdsstat. Men selv om den før- 
ste boken i prosjektet har klare ideologiske likhetstrekk med Burawoys 
«organisk offentlig sosiologi», skiller den seg klart fra det forsknings- 
idealet Burawoy setter opp. Det dreier seg ikke om et prosjekt der for- 
skerne inngår i en likeverdig allianse med «folket». Det er forskerne som 
har definert problemstillingene, som har valgt metodene, og som leverer 
analysene og kommer med politiske råd og innspill. Forfatterne inntar 
posisjonen som eksperter som forklarer og opplyser allmennheten om 
hvordan ting henger sammen: Velferdsstaten er blitt et prosjekt for de 
bedrestilte i samfunnet, vi har fortsatt et omfattende fattigdomsproblem, 
velferdsbyråkratiet behandler de svakerestilte i samfunnet på en nedver- 
digende måte, og vi lever i et kapitalistisk samfunn som skaper de sosiale 
problemene som velferdsstaten forsøker å håndtere. De politiske marker- 
ingene som en finner mange eksempler på i den første boken, er mindre 
tydelige i de to påfølgende mytebøkene. Bruker en begrepene til Burawoy, 

kan en således si at bokprosjektet endret karakter fra å ha trekk av å være 
organisk offentlig sosiologi til å bli «bare snakk» (se Møens artikkel for 
ytterligere innsikt i et normativt standpunkt i diskusjonen om velferds- 
staten). Gitt at flere av forfatterne som er med i 1973-boken, også er med i 
boken som ble utgitt i 1995, kan en forklaring på dette være at forfatterne 
har endret - om enn ikke politiske standpunkter - så i alle fall oppfatnin- 
ger om i hvilken grad forskere skal tilkjennegi klare politiske standpunk- 
ter.” En annen forklaring kan være at dette handler om større ideologiske 
og samfunnsmessige endringer. 

En som har jobbet mye med dette er historikeren Fredrik Thue (1998), 
som beskriver 1960-årene som tiåret da velferdsstaten ekspanderte kraftig, 
samtidig som gjenreisningsperiodens vekst- og velferdsideologi ble utfor- 
dret av studentopprør og ungdomskultur (s. 285, jf. også Mjøset, 1991).” 
Thue viser til at det rundt 1970 vokste fram en ny sosialopplysningsideo- 
logi der det ble utviklet nye kunnskapspraksiser og faglitterære former, 
og han viser til at den tidligere etterkrigstidens samfunnsforskning vok- 
ste frem som en direkte reaksjon mot den humanistiske fagtradisjonen, 
der «Samfunnsforskningen ble lansert som et nytt dannelsesprosjekt for 
det moderne sekulariserte samfunnet» (Thue, 1998, s. 286). Ifølge Thue 
var det ingen tilfeldighet at samfunnsforskningens seier over poetokra- 
tiet ble forkynt i 1970. Thue legger stor vekt på den posisjonen Pax for- 
lag hadde når det gjelder å sette ting på den politiske dagsorden (jf. også 
Dahl, 2012: Helsvig, 2014). Forlaget, som sprang ut av avisen Orientering, 
hadde nære politiske og intellektuelle bånd til forskere, og utga mange 
bøker med norske samfunnsforskere og internasjonalt kjente navn som 
Freud, Jung, Erik Fromm og C. Wright Mills. Tidsskriftet Kontrast kom 
også ut på denne tiden, og større og mer etablerte forlag fulgte opp linjen 
til Pax med å utgi billige debattbøker. Rammene for denne artikkelen 
gir ikke muligheter til å gå nærmere inn på den historiske utviklingen 
og rammene for de to påfølgende bøkene i prosjektet, men bøkene er 
som nevnt preget av at forskerne leverer bidrag fra et mer nøytralt faglig 
ståsted, der publikum nok er akademikere og studenter og ikke allmenn- 
heten mer generelt slik tilfellet var for den første myteboken. Det kan for 
øvrig legges til at dersom en ser på nyere debattbøker, inklusiv de som 

kommer fra de mange nye tenketankene, sa har de ofte preg av å være 
vitenskapelige tekster på det viset at det ofte er med mange tall og refe- 
ranser til faglitteratur. 

Det er opplagt mange ting utenom genrekravene og offentligheten som 
har endret seg siden Myten om velferdsstaten kom ut første gang. Selv om 
Aubert, som dagens fattigdomsforskning, i sitt kapittel legger til grunn 
en relativ forståelse av fattigdom, er det likevel klart at når Aubert og 
andre forfattere i den første boken drøfter fattigdom, så handler det om 
nød og elendige boforhold som det finnes lite av i dagens norske sam- 
funn. Hanoa viser for eksempel i sitt kapittel til undersøkelser fra 1960 
som viste at 39 % av leilighetene i byer ikke hadde bad og 14 % hadde ikke 
vannklosett, og han viser også til at det finnes mange boliger som ikke har 
innlagt vann. For de fleste lesere i dag vil det nok være litt overraskende 
at situasjonen til samene står så sentralt i en diskusjon av fattigdommen i 
Norge, og likeledes oppleves det nok som litt merkelig at Grøsland finner 
det nødvendig å bruke så mye plass på å argumentere mot en problemfor- 
ståelse som legger til grunn at situasjonen til psykisk utviklingshemmede 
barn handler om barnas lave IQ. Når Nestor er opptatt av arbeidsdelin- 
gen mellom kvinner og menn og den betydelige skjulte arbeidsledigheten 
blant middelaldrende kvinner, så er det tydelig at han forholder seg til 
en tid da yrkesaktiviteten blant kvinner var betraktelig lavere enn den 
er i dag. De kommunalt oppnevnte nemndene som vurderer søknadene 
om sosialhjelp, som Svensson er kritisk til, finnes ikke lenger, og sosial- 
arbeiderutdanningen er blitt mer profesjonalisert, og det er utarbeidet 
nasjonale retningslinjer som sørger for at det i dag trolig vil være mindre 
kommunale variasjoner enn det var da Svensson skrev sitt kapittel. Det er 
blitt større aksept for at rus og ulike sosiale problemer kan føre til helse- 
problemer som vil utløse rett til uførepensjon. Et annet eksempel på at 
ting har endret seg, handler om begrepene som blir brukt. Når Grøsland 
skriver om «Statens største hjem for åndssvake», er det ikke bare begrepet 
«åndssvak» som skurrer, det samme gjør også «Statens hjem». Begrepet 
«klient» blir i boken systematisk brukt om de som mottar hjelp fra - 
eller som blir motarbeidet av — velferdsstaten. Selv om det nok i dag er 
litt større diskusjoner omkring klientbegrepet (jf. Hansen, Lundberg 
& Syltevik, 2003), er det både innenfor forskning og politikk begrepet 

«bruker» som er blitt den gjeldende termen. Enkelte vil se denne end- 
ringen i sprakbruken som et uttrykk for at staten har blitt mer vennlig 
og mindre paternalistisk, mens andre heller vil se det som et uttrykk for 
at den markedsorienterte tenkning og den nye arbeidslinjen med skjer- 
pede arbeidskrav og en ny styringsstrategi og ideologi er blitt mer tone- 
angivende. Sett i ettertid er det ellers pafallende hvor lite oppmerksomhet 
det er i bøkene om kvinners situasjon. Aubert viser til hushjelper, ugifte 
kvinner og enslige mødre som grupper som er mer utsatt for fattigdom 
enn andre, men noen inngående analyser av hva dette skyldes, leverer 
han ikke. Interessant nok blir den mest omfattende analysen av kvinners 
situasjon i bøkene om myten om velferdsstaten levert i den første boken 
av en mannlig økonom (Nestor). At kvinners situasjon ikke står sentralt 
i den første boken, er kanskje ikke overraskende, men gitt at kvinne- 
perspektivet på sosialpolitikken var vel etablert da de to siste bøkene 
kom ut, er det mer overraskende at kvinners situasjon ikke har fått noen 
større plass i disse bøkene.” Bokprosjektet kan således være et eksempel 
på usynliggjøring av kvinners situasjon i velferdsstaten, noe blant andre 
Kari Wærness har påpekt. Fra et forskningsmessig ståsted er det påfal- 
lende hvor mye bedre kvantitative data og metoder vi har tilgjengelig i 
dag. Endringene som har skjedd på dette feltet, kommer tydelig fram 
når en sammenligner Auberts (1973) kapittel om fattigdom med Stjernøs 
kapittel om det samme tema i Myten om velferdsstaten — 20 år etter (1989). 
Mens det er vanskelig for Aubert å levere noen presise estimater for hvor 
omfattende fattigdommen er, og tallene ikke gir ham noen muligheter til 
å gjennomføre noen analyser av hvem som er mest utsatt for å bli rammet 
av fattigdom, så bidrar Stjernø med inngående analyser der han tar i bruk 
ulike typer data for å forsøke å anslå fattigdommens omfang og fordelin- 
ger. Enten han studerer inntektsmål eller undersøker en levestandard- 
basert utarmingsgrense, blir konklusjonen uansett den samme: Om lag 
5 % av den norske befolkningen kan regnes som fattige. Interessant nok 
var det mye debatt om og kritikk mot Stjernøs fattigdomsforskning (se 
Halvorsen, 2017). Mens reaksjonene på Myten om velferdsstaten var at 
boken avslørte at virkeligheten var annerledes enn det som ble antatt, 
var reaksjonene mot Stjernøs fattigdomsanalyser på 1980-tallet at han 
overdrev fattigdomsproblemets omfang. I dag blir det levert rapporter 

både fra SSB og NAV som dokumenterer mye av det samme som Stjernø 
gjorde, uten at det vekker noe videre harme og debatt. 

Det er mye som har endret seg siden Myten om velferdsstaten kom 
ut, men det er også mye som er gjenkjennbart og fortsatt høyst aktuelt. 
Data- og metodeverktøyene er blitt betraktelig bedre i de senere årene, 
likevel er det analytiske grepet som forskere bruker i dag, ikke så vel- 
dig annerledes. Forskere ser fortsatt etter statistiske fordelinger, og 
de strever fortsatt med å håndtere problemer som at det ikke er lett å 
ta hensyn til forhold som levekostnader. At det i dag er 200 000 flere 
uførepensjonister enn det var i 1965, som er det året Aubert viser til i sitt 
kapittel, er nærliggende å se på som et tegn på at utstøting fra arbeids- 
livet fortsatt er en viktig problemstilling. Selv om det har vært mange 
endringer innenfor velferdssektoren de senere år, med blant annet NAV- 
og HVPU-reformen, er det institusjonelle rammeverket i stor grad 
uendret med et hybrid system bestående av lov om folketrygd og sosial- 
hjelpsloven som to sentrale bærebjelker. Problemstillinger knyttet til 
spørsmål om behovsprøving, skjønn og verdighet; og bruk av nemnder, 
er fortsatt dagsaktuelle tema (jf. også Sylteviks diskusjon av arbeidskra- 
vet). For eksempel viser forskningen til Gubrium og Lødemel (2014) at 
det også i dag er knyttet mye skam og stigma til fattigdom og det å motta 
sosialhjelp. Kritikken som en finner i bokprosjektet om at velferdsstaten 
først og fremst er blitt et prosjekt for de bedrestilte i samfunnet, er også 
noe som toneangivende internasjonale forskere har gitt uttrykk for (se 
også artiklene til Christensen og Vogt, samt Hills, 2017). Selv om det 
virker å være rimelig å hevde at historien har gitt Aubert rett når han 
kritiserer kulturelle forklaringer som årsak til fattigdom blant samene, 
så gjør kulturelle forklaringer på fattigdom, der det vises til Lewis’ fat- 
tigdomsstudier, seg fortsatt gjeldende, men nå gjelder det innvandrere 
fra ikke-vestlige land. Fattigdomstematikken som etter hvert forsvant 
fra dette bokprosjektet, og også samfunnsdebatten mer generelt, er igjen 
kommet opp på dagsordenen.” Alle regjeringer siden Bondeviks første 
regjering har satt temaet opp på dagsorden og har hatt egne tiltakspla- 
ner mot fattigdom, der søkelyset spesielt har vært rettet mot den økende 
barnefattigdommen. SSB og Nav publiserer nå jevnlig oversikter over 
«lavinntektsproblemet»."* 

Avslutning 


Gitt at eksistensen av fattigdommen er et kjernepunkt i Myten om vel- 
ferdsstaten, så kan det reises spørsmål ved om fattigdom som finnes i 
dagens norske samfunn, gir grunnlag for å hevde at det er belegg for at 
det i dag finnes en myte om velferdsstaten. Det er kanskje særlig to argu- 
menter som taler mot dette. Det første handler om logikk. Gitt at det 
i dag er erkjent at fattigdommen, og da ikke minst fattigdommen som 
finnes blant mange barn, er et av de mest alvorlige sosiale problemene vi 
står ovenfor, er det vanskelig å hevde at det finnes en myte om at fattig- 
domsproblemet ikke finnes. Påstander om at det finnes fattigdom, vekket 
oppmerksomhet da den første myteboken kom, og harme og kritikk da 
Stjernø (1989) kom med sin forskning, men i dag er det nok mer allment 
akseptert at det finnes et fattigdomsproblem her til lands. Myter handler 
om at ting ikke er anerkjent, at noe blir skjøvet under teppet eller ikke 
blir forstått på rett måte. Det er vanskelig å se at dette er tilfelle for dagens 
fattigdomssituasjon. Det andre argumentet er at selv om det finnes et 
fattigdomsproblem i dagens norske samfunn, så kan det reises spørsmål 
ved om en på dette grunnlag kan hevde at vi ikke har en velferdsstat i 
Norge. Det finnes en omfattende forskning som viser at selv om det finnes 
fattigdom i dagens norske samfunn, som rammer hardt og på mange 
ulike måter, så er fattigdommens omfang og dybde mindre omfattende 
i Norge enn ellers i verden. Dette må selvsagt også ses i lys av at vi har en 
svært omfattende velferdsstat som omfatter en rekke trygde- og pensjons- 
ordninger, et omfattende helse- og utdanningssystem og ulike ordninger 
som støtter familier generelt og familier i vanskelige situasjoner mer spe- 
sielt. Hvis en skal bruke eksistensen av fattigdom som et argument for at 
det finnes en myte om velferdsstaten, så finnes det vel kanskje ikke noen 
dårligere eksempel å bruke enn dagens norske samfunn. 

En mer aktuell myte i denne sammenhengen er kanskje at fattigdoms- 
problemet ikke lar seg løse. Alle regjeringer i de to siste tiårene har hatt 
bekjempelse av fattigdom, og da særlig bekjempelse av barnefattigdom- 
men, som et viktig satsingsområde, men problemet ser ut til å være stadig 
økende. Det er klart at mye av utfordringene handler om innvandring, 
men det er også kjent at den manglende indeksregulering av barnetrygden 

er en viktig grunn til at problemet har økt. Når en leser om fattigdom i 
Myteboken i kontekst av dagens situasjon, er det opplagt at selv om pro- 
blemet ikke er enkelt, så er det samtidig klart at problemer som fattigdom 
lar seg håndtere. Et aktuelt sitat i denne sammenheng kan hentes fra Dahl 
Jacobsens bidrag i boken: 


På den ene siden defineres situasjonen som meget tilfredsstillende, sammen- 
lignet med tidligere tider. Vi har maktet å få i stand det vi kaller en velferds- 
stat. Dette leder fram til en sats om at målene i sosialpolitikken praktisk talt 
er realisert. På den annen side er vi ikke blinde for at det finnes mangler som 
kan utbredes. Men vi er nå kommet så langt i sosialpolitisk standard at vi ved 
utbedring av manglene har plikt til å sette oss høye mål. Bare det beste er godt 
nok. Dette leder fram til en sats om at målene i sosialpolitikken praktisk talt er 
urealiserbare (Dahl Jacobsen, 1973, s. 176). 


I lys av dette sitatet kan kanskje en annen myte være at velferdsstaten 
handler om få finne løsninger på bestemte og avgrensede problemer 
der vi kan se for oss at vi på et eller annet tidspunkt vil komme i mål. 
Samfunnet er i endring, og velferdsstaten vil således alltid måtte være i 
endring. Myten vil således være at en ser på velferdsstaten som et ferdig 
prosjekt som løser, eller søker å løse gitte problemer. 

Selv om den materielle nøden som Aubert, Hanoa, Svensson og andre 
beskriver i sine kapitler, ikke lenger er like vanlig i den norske befolknin- 
gen, har utviklingen med de åpne grensene gjort sitt til at tigging og mate- 
riell nød igjen er blitt et synlig trekk ved dagens norske samfunn. Tiggere 
som kommer fra andre land, utgjør ikke mange personer, men gruppen 
er likevel synlig, og de setter sitt preg på de fleste norske byer i dag. Sett 
fra et velferdsstatlig perspektiv er det karakteristisk for denne gruppen at 
de ikke tilhører målgruppen for den norske velferdsstaten. Anlegger man 
et simmelsk perspektiv på fattigdom, og ser på fattigdom som noe som 
handler om historisk og sosialt definerte relasjoner mellom folk, kan det 
hevdes at det norske samfunnet i dag har fått en ny type fattigdomspro- 
blem som en nok i mindre grad tar fatt i, og som vanskelig lar seg løse 
innenfor velferdsstatens rammer. At gruppen er blitt utdefinert av vel- 
ferdsstaten, innebærer ikke at den er blitt utdefinert fra det norske sam- 
funnet i sosial forstand. For sivilsamfunnet og det norske hverdagslivet er 

det opplagt at fattigdom og nod setter sitt preg pa det norske samfunnet, 


og spørsmålene om solidaritet og om verdighet og uverdighet har blitt 


aktualisert på en ny måte i den norske samfunnsdebatten. 


Sluttnoter 


1. 


Det aktuelle tidsskriftnummeret Kontrast (1967, nr. 1) hadde tittelen «Det usynlige 
Norge». Boken har også et bidrag fra Kontrast (1969, nr. 18) som hadde tittelen 
«Velferdssamfunnets krise». 

Bidragsyterne til disse tre bøkene hadde ulik fagbakgrunn. Ser en på alle bøkene 
samlet, er ni sosiologer, fem økonomer, fem sosionomer, fire statsvitere, to 
historikere og to psykologer. Går vi nærmere inn på de enkelte forfatterne, blir 
sosiologifaget mer dominerende enn bidragsyternes utdanning gir inntrykk av. 
Jon Eivind Kolberg, som var utdannet statsviter, var professor i sosiologi i Tromsø 
og Bergen, mens Knut Halvorsen, som opprinnelig var utdannet siviløkonom fra 
NHH, videreutdannet seg og tok doktorgrad i sosiologi. Kolberg og Halvorsen 
leverte begge i sine tidligere karrierer viktige bidrag til (og senere også kritikk 
av) utstøtingsteorien, som ofte blir sett på som det viktigste sosiologiske alterna- 
tivet til den økonomiske insentivtenkningen. Medisineren Hanoas og økonomen 
Nestors bidrag kan også regnes som å tilhøre utstøtingsperspektivet. Økonomen 
Schreiner er en mer typisk økonom ved at han er opptatt av statsfinansene. Det er 
med to historikere i den første boken, men de leverer ikke noen historiske analy- 
ser av velferdsstaten. Hans Fredrik Dahl skrev forordet til boken fra 1973 og har 
levert et bidrag som det er rimelig å regne som en del av utstøtingsperspektivet. 
Harald Berntsen (1973) har levert en marxistisk-basert kritikk av psykologifaget 
(med spesielt fokus på Freud). Med sitt fokus på økonomiske prosesser i arbeids- 
livet skiller disse forskerne seg fra sosiologene Aubert, Løchen og Hauglin, stats- 
viterne Dahl og Jacobsen, medisineren Linden og sosionomen Grøsland som alle 
er opptatt av samfunnsmessige prosesser knyttet til staten og velferdsbyråkratiet. 
Det er rimelig å regne disse som å tilhøre det som i denne artikkelen blir omtalt 
som klientifiseringsperspektivet. 

Talcott Parons (1902-1979), amerikansk professor ved Harvard Universitet fra 1944. 
Parsons ble særlig kjent for sine omfattende teoretiske arbeider innen sosiologien. 

Myter handler vanligvis om fortellinger om hvor grupper kommer fra, og hvor de et 
på vei. Det dreier seg om trosoppfatninger som har karakter av å være metafortellin- 
ger. Disse fortellingene kan være historisk feil, men dette trenger ikke være tilfelle. 
Takk til en anonym referee som påpekte dette poenget. 

Aubert har også senere skrevet mye om samene (Aubert, 1978), og interessant 
nok blir ikke fattigdomstematikken tatt opp i denne mer omfattende analysen. En 
takk til Steinar Christensen, som sendte meg denne og andre bidrag til Aubert og 
andre, og som også kom med nyttige innspill i diskusjoner om denne artikkelen. 

Diskusjonen til Aubert minner om problemet med «kasteballene» som var en viktig 
motivasjon for Nav-reformen, jf. f.eks. Hansen, Lundeberg & Syltevik (2013). 

Bidragene til Aubert og Løchen i den første boken tilhører nokså åpenbart 
det som i senere tid er blitt omtalt som «den problemorienterte empirismen» 
(jf. Mjøset, 1991). 

Går en nærmere inn på Berntsens kapittel, vil en se at det vil være mer presist å 
plassere dette kapittelet som «kritisk teori» (Berntsen, 1973). Marx er represen- 
tert med en note, mens Marcuse er med med to referanser og Habermas med én 
referanse. Kritikken mot psykologifaget og argumentasjon for økt bevissthet om 
fagets ideologi og posisjon kan også sies å være i tråd med kritisk teori. 

Burawoy (2004a, 2004b, 2005) tar utgangspunkt i om sosiologiske publikasjoner 
appellerer til et akademisk eller et ikke-akademisk publikum, og hvorvidt det blir 
produsert refleksiv eller instrumental kunnskap, og argumenterer ut fra dette 
at det finnes fire komplementære kategorier av sosiologi: profesjonell sosiologi, 
kritisk sosiologi, politisk sosiologi og offentlig sosiologi. 

For mer omfattende diskusjoner av prosjektet til Burawoy (se f.eks. Clawson, 
2007; Fatsis, 2014; Hanemaayer & Schneider, 2014). 

Det er i denne sammenhengen nærliggende å reise spørsmål om myteboken 
dreier seg om et generasjonsopprør. Tar en utgangspunkt i forfatternes alder, er 
det klart at den ikke dreier seg om en type «profil»-generasjonsopprør. Det er 
stor spredning i forfatternes alder, og de var i ulike aldre og livsfaser da viktige 
historiske begivenheter som den andre verdenskrig og innføringen av folketrygden 
fant sted. Den eldste forfatteren i boken (Gaustad, f. 1907) var f.eks. 33 år da andre 
verdenskrig brøt ut, og 60 år da folketrygden ble innført, mens den yngste (Lingås, 
f. 1947) var født to år etter andre verdenskrig og var 20 år da folketrygden ble 
innført. De fleste andre forfatterne var godt voksne da folketrygden ble innført. 
Gitt de forbedringene som velferdsstaten innebar, er det rimelig å tro at for de 
fleste forfatterne framstod velferdsstaten som et nytt byggverk som de har vært 
positive til. Kritikken deres kan således tolkes som at den gikk på oppfatningen 
om at byggverket var ferdig og var kommet på plass. 

Thue (1998) siterer her fra Gunnar Skirbekks bok Nymarxisme og kritisk dialektikk 
(1970), der Skribekk skriver: «Poetokratiets tid er forbi. Litteraturveldet er over» 
(s. 284). Den samfunnsvitenskapelige tenkemåte kom ifølge Thue til å sette sitt 
preg på massemediene ikke minst gjennom de etter hver mange journalistene som 
hadde studert samfunnsfag i kortere eller lengre tid. Den samfunnsvitenskapelige 
debattbok-genren vokste frem i nært samspill med den nye venstresiden i Norge. 
Boken som kom ut i 1995, hadde et eget kapittel om barns situasjon. 

Ser vi på kjønnsfordelingen blant forfatterne, er det ikke overraskende at det ikke 
var større interesse for kvinners situasjon. I den første boken var det kun én kvin- 
nelig forfatter, boken fra 1989 hadde ingen kvinnelige forfattere, mens boken fra 
1995 hadde fem kvinnelige forfattere. 

Kari Wærness hadde f.eks. i flere artikler pekt på at kvinner og menn hadde ulike 
posisjoner og roller når det gjaldt hus- og lønnsarbeid, og at dette også førte til at 
kvinner oftere enn menn ble mottakere av ulike ytelser fra velferdsstaten, men at 
kvinner generelt kom dårligere ut enn menn når det gjaldt størrelsen på ytelsene, 
og at trygderollen heller ikke ble opplevd på samme måte av kvinner og menn 
(jf. f.eks. Wærness, 1978, 1979). 

17. De to forste bokene hadde egne kapitler om fattigdom, skrevet av sentrale og 
profilerte fagpersoner (Aubert, Stjernø), og spesielt i den første boken var fat- 
tigdommen også et tema som ble tatt opp underveis i andre kapitler. I Myten om 
velferdsstaten — 25 år etter (1989) er det ikke noe eget kapittel om fattigdom, og det 
skrives også lite om fattigdom ellers i boken. Dette kan være et eksempel på det 
som Hagen og Lødemel (2010) har drøftet, nemlig at fattigdommen etter hvert 
forsvant både fra statistikkføringen og det offentlige ordskiftet, før temaet igjen 
dukket opp på dagsorden i tilknytning til stortingsvalget i 2001, da særlig fattig- 
dommen blant barn ble et viktig område for offentlig politikk og forskning. 

18. I en omfattende rapport fra SSB viser Epland og Kirkeberg (2016) til at i 2014 
tilhørte 9,4 % av alle barn i Norge lavinntektsgruppen, slik dette vanligvis blir be- 
regnet i henhold til EUs mål om at en da tilhører hushold som ligger under 60 % 
av medianinntekten i samfunnet. Blant alle personer i hushold med én forsørger 
hadde 27 % lavinntekt (EU) dette året, mens det tilsvarende tallet for de som bod- 
de i parhushold med barn (under 18 år) var 8 %. For begge husholdstyper har det 
i perioden 1996 til 2014 blitt stadig flere barn i lavinntektsgruppen, og den samme 
utviklingen gjør seg også gjeldende om en ser på andelen barn som lever under 
vedvarende lavinntekt (tre år på rad med lav inntekt). Forklaringene på denne 
utviklingen er ifølge Epland og Kirkeberg (2016) at den manglende indeksregule- 
ringen av barnetrygden og den økte innvandringen. 

Abstract 


Title: The Myth that a Strong State Leads to a Weak Society. Summary: This article discusses 
the myth that a strong state makes for a weak society. This is a myth evident both in the 
view that a comprehensive welfare state entails a weak civil society and the hypothesis that 
big government “crowds out” social capital. The article examines both of these views against 
the backdrop of the historical relationship between state and civil society in Norway. First, 
rather than undermining civil society, the article demonstrates how a strong welfare state 
has in fact co-existed with and encouraged over time the vitality of civil society, based on 
social movements with broad recruitment bases. In the Nordic countries, a specific kind 
of “state individualism” has also emerged. Second, the article argues that this strong civil 
society — today visible, for example, in the vitality of labour unions and growing participa- 
tion in voluntary organizations in the fields of culture, sport and recreation - generates brid- 
ge-building social capital, thus weakening the “crowding-out” hypothesis. The final section 
of the article examines the myth that older people cared for by family members receive 
better care than those in the public healthcare system, in light of evidence that indicates care 
from family members can lead to asymmetrical relations or perceived indignity which in 
turn can jeopardize the quality of the interaction between the older person and the caregiver. 


Keywords: welfare state, state individualism, bridge-building social capital, public institutions, 
voluntary organizations 


Innleiing 


Det har vore ein lang tradisjon i Noreg a ha tiltru til at den demokratiske 
staten representerer allmenne interesser, og at ein kan loysa felles oppga- 
ver gjennom demokratiske institusjonar. Det har ogsa for det meste vore 

brei oppslutning om velferdsstaten og offentlege institusjonar som yter 
tenester til heile folket. Det er likevel også eit vanleg synspunkt, særskilt 
på høgre fløy i politikken, at ein stor stat fortrengjer den frivillige organi- 
seringa i det sivile samfunnet, fører til at den individuelle fridommen 
minkar, reduserer den gjensidige tilliten mellom folk, svekker den sosiale 
kapitalen og skaper eit passivt samfunn. Dette perspektivet stammar frå 
det ein kan kalla «den angloamerikanske statsteorien», som formidlar 
ein tese om at den store staten, «big government», fører til at vitaliteten i 
det sjølvorganiserande sivile samfunnet vert svakare, noko som i engelsk 
språkdrakt vert omtala som «crowding out»-hypotesen (Rothstein, 
2011; Selle 2008; Trågårdh, 2008). Dette synspunktet finst i det politiske 
ordskiftet, gjerne i saman med ein pragmatisk aksept av den sterke og 
omfattande staten. 

Eg vil i denne artikkelen forsøka å visa at dette med at ein omfatt- 
ande velferdsstat skaper eit svakt samfunn, er ein myte. Dette synet finst 
også i den liberale politiske teorien som har som ein premiss at individu- 
ell fridom berre er mogleg gjennom negativ fridom, noko som vil seia å 
avgrensa innblandinga og reguleringa frå staten. I denne liberale politiske 
teorien er det ikkje noko avgjerande skilje mellom den absolutte staten, 
eller den totalitære staten, og den demokratiske velferdsstaten: Statsmakt 
i seg sjølv vil medføra å innskrenka den individuelle fridommen og redu- 
sera aktiviteten i eit sjølv-organiserande samfunn. 

I denne artikkelen vil eg støtta meg på eit republikansk perspektiv på 
statsmakta, noko som hevdar at menneska berre kan oppnå fridom innan- 
for ein polis, gjennom offentlege institusjonar, eller innanfor ein demo- 
kratisk fellesskap (Skinner, 2011). Individa kan auka sin fridom gjennom 
å skapa felles institusjonar, og menneska kan bli mindre avhengige av 
personlege band innanfor familien og meir uavhengige av den vilkårlege 
marknaden gjennom å ha tilgang til alternativ inntekt gjennom velferds- 
staten, slik at individa kan stilla krav om god nok lønn og tilfredsstil- 
lande arbeidsvilkår. På denne måten kan den individuelle fridommen 
auka gjennom å skapa offentlege institusjonar innanfor rammene til den 
demokratiske statsmakta. Dette synspunktet er den rake motsetnaden til 
synspunktet om «velferdsavhengigheit», som gradvis har blitt eit subtilt 
åtak på velferdsstaten (sjå Vogts artikkel). 

Når menneska lever mykje av livet sitt innanfor offentlege institusjo- 
nar som er meint for alle, kan det skapast grunnlag for at menneska får 
gjensidig tillit til kvarandre, fordi dei samhandlar og møter kvarandre i 
felles sosiale rom. Dersom skulen, universiteta, barnehagane og sjukehusa 
fungerer upartisk og handsamar alle likt, men også yter tenester etter 
individuelle behov, er effektive og rettferdige i ressursbruken, og gjer at 
den enkelte opplever vedkjenning og respekt i møte med institusjonane, 
vil mange også få tiltru til desse offentlege institusjonane og tillit til dei 
personane dei møter. Denne tilliten er sjølvsagt ikkje blind, men oppstår 
under vilkår av gode erfaringar av dei som arbeidar innanfor desse insti- 
tusjonane. I nordiske land vil dei fleste difor ikkje oppleva staten som ei 
autoritær og utvendig tvangsmakt, men heller som ein inkluderande og 
demokratisk fellesskap som yter ei teneste til alle medborgarane. 

I denne samanhengen vil eg framheva eit døme på skilnaden mellom 
ein autoritær stat og ein demokratisk stat. I mange austeuropeiske land 
har det vore «kampanjar» mot det norske barnevernet. Eg tar ikkje stilling 
til denne kritikken om at det norske barnevernet tar barna frå foreldra 
utan gode grunnar, og det er viktig å retta sokjeljoset mot at barnevernet 
også kan gjera galne vedtak og overta barneomsorga på sviktande grunn- 
lag. Men likevel kan kanskje dette også illustrera eit meir generelt poeng. I 
desse austeuropeiske statane har folk mest erfaring med ein autoritær stat 
som utøver illegitim tvangsmakt, og difor har dei vanskeleg for å førestilla 
seg at det norske barnevernet også kan hjelpa familiar med vanskar av eit 
eller anna slag, og at barnevernet òg strever etter å gjera vedtak som er det 
beste for barnet. Dette er ein utenkjeleg praksis innanfor autoritære statar. 

Eg vil undervegs argumentera for at den demokratiske og universelle 
velferdsstaten, offentlege tenestemenn -og kvinner, dei breie folkerørslene, 
den statlege individualismen, dei frivillige organisasjonane og dei opne og 
inkluderande offentlege institusjonane dannar ulike aspekt av res publica, 
eller den offentlege tingen. Det er difor ein indre samanheng mellom vel- 
ferdsstat, demokrati og universell og inkluderande samfunnssolidaritet. 
Det er denne «sivilisasjonen», med ein demokratisk velferdsstat med med- 
borgarsolidaritet, tenesteinstitusjonar som er opne for alle, reguleringar 
og organisering i arbeidslivet, som er under åtak av den teknokratiske uto- 
pien om den sjølvregulerande marknaden (Bourdieu, 1998). 

Eg startar med ei kort historisk skisse av det szereigne ved Noreg og 
Norden. I Noreg har den «sterke» staten ogsa utvikla seg i takt med 
folkelege og demokratiske rorsler, slik at det har vore bade eit aktivt 
samfunn og ein sterk og demokratisk stat. I dei nordiske landa har det 
også vore vanleg med «statsindividualisme», noko som ofte har med fort 
individuell frigjering gjennom velferdsstaten. Det er også slik i dag at 
den politiske interessa og rolla som medborgarar er mest utvikla innan- 
for institusjonelle og universelle velferdsstatar, mens i meir selektive 
velferdsstatar er det færre grunnar til politisk deltaking. Eg vil også 
leggja vekt på at medborgarskapen vert stadfesta gjennom at dei fleste 
vert inkluderte innanfor offentlege institusjonar, noko som kan skapa 
meir universell solidaritet og «bru-byggjande sosial kapital». Dette vil 
medføra at det vert danna nettverk og gjensidig tillit mellom menneske 
som er ulike kvarandre i alder, klasse, og etnisk tilhøyrsle (Putnam 2007, 
s. 143). Det særskilte med mitt perspektiv er at eg peikar på at denne 
«bru-byggjande sosiale kapitalen» først og fremst vert danna gjennom 
deltaking innanfor offentlege institusjonar. Eg vil vidare hevda at den 
universelle velferdsstaten går i saman med sterk aktivitet innanfor frivil- 
lige organisasjonar, særleg innanfor kultur, fagforeiningar og idrett. Eg 
avsluttar med å argumentera for at kvaliteten på omsorga både andsynes 
barn og eldre er best dersom offentlege institusjonar har eit stort ansvar 
for den daglege omsorga. Det er ein myte at eldre menneske har det så 
godt når dei blir tekne hand om av barna sine. Dette kan føra til uverdige 
og underlegne relasjonar, der den som tek imot hjelp må framføra ein 
vedvarande takk, noko som kan gjera samhandlinga mellom frie og like 
menneske vanskeleg. 

I analysemodellen under, som samsvarar med dei enkelte avsnitta, ser 
eg på ulike aspekt av eit aktivt samfunn. Velferdsstaten skaper ein form 
for aktivt samfunn og eit vitalt sivilt samfunn, den demokratiske staten 
har utvikla seg i takt med sosiale rørsler, noko som bidrog til å skapa 
individuell fridom, eller ein statsindividualisme, offentlege institusjonar 
bidreg til å skapa sosial kapital i samfunnet, og endeleg er det slik at det 
aktive samfunnet i Noreg også er kjenneteikna av omfattande frivillig 
organisering, noko som også bidreg til omfattande tillit i samfunnet, eller 
bru- byggjande sosial kapital. 

Figur 1. Analysemodell. 

I Noreg utvikla dei demokratiske folkerørslene seg i eit samspel med fram- 
veksten av embetsmannsstaten, der juristane og dei lutherske prestane 
representerte «opplysning» og fornuft, og embetsmennene spela viktige 
roller i moderniseringa av Noreg. Gunnar Skirbekk hevdar at den norske 
moderniseringa var kjenneteikna av at juristane bidrog til framveksten 
av rettsstaten og individuelle rettar, og av at dei lutherske prestane fremja 
«ein pastoral opplysning» i dobbel tyding: Det første var at dei lutherske 
prestane var ein viktig del av statsadministrasjonen, og den andre tydinga 
var at desse embetsmennene var spreidde utover heile landet, slik at heile 
folket fekk eit direkte møte med statstenestemennene som både represen- 
terte «opplysning» og innøving i skriftspråket. Dette utløyste difor eit sam- 
spel mellom lutherske embetsmenn og framveksten av folkerørsler, slike 
som haugianismen, Thranerørsla, og bonderørsla med Søren Jaabæk som 
karismatisk leiar (Skirbekk, 2010). Dette skapte grobotn for ei statsmakt 
som ville retta seg direkte til dagleglivet til folk, og handsame folket som 
enkeltindivid som sto direkte under embetsmennene og statsmakta. 

Dette samspelet mellom embetsstaten og folkerorslene opna ogsa ein 
utveg til frigjering gjennom statsmakta, i mykje storre grad enn innanfor 
andre europeiske statar. Bade bondene og seinare arbeidarane og kvin- 
nene auka sin makt og styrkte sin fridom bade gjennom a organisera seg i 
folkerorsler og gjennom å gjera bruk av ei sentral statsmakt som var open 
for demokratisering. Det mest tydelege dømet på dette samspelet mellom 
sosial rørsle og sentralisert stat fanst innanfor den svenske og den norske 
sosialdemokratiske maktmobiliseringa. Sosialdemokratiet var både ei 
brei sosial rørsle, med utspring i arbeidarfellesskap og fagforeiningar, og 
eit statsberande og eliteprega politisk parti (Trågårdh, 2008, s. 587). Denne 
organisasjonsmodellen vart også vidareført og vidareutvikla gjennom at 
kvinnerørsla og feminismen også vart gjort politisk effektiv gjennom å 
erobra viktige posisjonar innanfor staten, og iverksetjing av ny politikk 
gjennom «statsfeminismen». Denne folkerørslemodellen var svært fleksi- 
bel og effektiv på den måten at det vart mogleg å kombinera stor aktivitet 
på lokalnivå med sentralisert leiarskap (Selle, 2008, s. 622). Den lutherske 
statsadministrasjonen skapte eit av mønstera for denne (sosialdemokra- 
tiske) folkerørslemodellen, som altså kombinerte sterk lokal organisering 
med ei sterk statsmakt med juristar og lutherske prestar i statseliten. 

Det har også vore ein diskusjon om vi kan skildra ein særleg norsk 
veg, frå reformasjonen, via 1800-talet og fram til den sosialdemokratiske 
velferdsstaten. Francis Sejersted skapte omgrepet «demokratisk kapita- 
lisme» for å skildra ein særleg veg, ein norsk samfunnsformasjon som tok 
form gjennom 1800-talet med eit liberalt borgarskap, opplyste embets- 
menn i statsforvaltninga og med ein sjølvstendig akademisk kultur som 
fremja eit syn på liberal fridom, delvis i opposisjon til den økonomiske 
individualismen. Dette opna for ein sosial-liberal modell som kunne 
kombinera økonomisk liberalisme med sosial integrasjon gjennom vel- 
ferdsstaten og ein institusjonell «statsindividualisme» som eit alternativ 
til den økonomiske individualismen (Stråth 2016, s. 285; Trågårdh, 2008). 
Denne statsindividualismen medførte at den individuelle fridommen 
kunne realiserast innanfor ein demokratisk stat med rettferdige og effek- 
tive offentlege institusjonar. På dette viset kunne sosialdemokratiet sei- 
nare på 1900-talet fylla nytt innhald i dei historiske formene som særleg 
vart danna gjennom 1800-talet. 

Innanfor den angloamerikanske statsteorien, den liberale politiske teo- 
rien og den meir generelle politiske diskusjonen er det ofte blitt fokusert på 
at den individuelle fridommen må vinnast gjennom å avgrensa staten sine 
inngrep i det private livet og det sivile samfunnet med både frivillige orga- 
nisasjonar og den sjølvregulerande marknaden. Ein sterk stat reduserer 
ifylgje desse tankefigurane den individuelle fridommen. På den andre sida 
har mellom anna den svenske samfunnsforskaren Lars Trågårdh (2008) 
hevda at det innanfor dei skandinaviske landa har vore ein «statsindividu- 
alisme», eller individuell frigjering, gjennom mellom anna velferdsstaten 
og individuelle pensjonsrettar. Dette kan forståast som ein type republi- 
kansk fridom, noko som vil seia fridom forstått som uavhengigheit av vil- 
kårleg makt, slik som familien, marknaden, lokalsamfunnet, den religiøse 
gruppa, arbeidsgjevar og for kvinnene: uavhengigheit frå mennene 
(Skinner, 2011). Velferdsstaten har nettopp gjeve tilgang til kollektive 
ressursar som har gjort mogleg denne individuelle fridommen i ulike 
ovringar. Den skandinaviske velferdsstaten sette individet i ein direkte 
relasjon til staten, og frigjorde den enkelte frå avhengigheit frå marknaden, 
frå familien og filantropiske fattighjelp, i langt sterkare grad enn det 
som var tilfelle innanfor andre typar velferdsstatar. I dei konservative 
velferdsstatane vart pensjonsytingar meir utbetalte til familiane, gjerne 
med kvinnene som heimearbeidande. I dei selektive og behovsretta libe- 
rale velferdsstatane vart individa enten avhengige av private forsikringar 
eller av fornedrande behovsprøvde utbetalingar. I Skandinavia vart 
pensjonsrettane direkte knytt til enkeltindivida uavhengig av familie, 
yrke, fagforeiningar og andre tilknytingar (Esping-Andersen, 1990). 

Denne skandinaviske statsindividualismen eksisterte også lenge før 
utbygginga av velferdsstaten. Det er gjerne vanleg å hevda at reformasjo- 
nen og den protestantiske statskyrkja fremja ein direkte relasjon mellom 
individet og embetsmannsstaten. Det var eit viktig særpreg i Skandi- 
navia at det vart skipa til statskyrkjer, noko som skilte desse landa frå 
dei fleste andre land med katolske kyrkjer, som gjerne var uavhengige 
frå statsmakta og ei konkurrerande transnasjonal makt. Dei lutherske 
statskyrkjene fremja individualisme, mellom anna av di frelsa var avhen- 
gig av den enkelte si tru og samvit, og ikkje som i katolske kyrkjer, der 
deltaking i den rituelle fellesskapen var avgjerande for å oppnå frelsa. Eit 

eksempel pa denne individualismen innanfor den lutherske statskyrkja 
og den særskilde relasjonen mellom stat og individ var at ekteskapslov- 
gjevinga mellom 1850 og 1930 var retta inn mot individuelle kontraktar, 
og dette syner kor lite familieorientert denne lovgjevinga var. Dette gav 
særskilt dei nordiske kvinnene ein sterkare individuell fridom enn det 
som var vanleg elles i Europa (Selle 2008, s. 618). 


Demokrati, velferdsstat og sivilt samfunn 


I land med institusjonelle og universelle velferdsstatar er også den poli- 
tiske interessa mest utvikla, av den enkle grunn at det finst gode grunnar 
til å engasjera seg politisk. Det at ein velferdsstat er institusjonell og uni- 
versell, vil seia at staten også har ansvar for utdanning, helse og omsorg, 
og at heile folket er inkludert innanfor dei same institusjonane. Velferds- 
staten vedkjem livsvilkåra på mange felt, og det at offentlege institusjonar 
yter gode tenester, er viktig for nesten alle (Bauman, 1998). Det er gode 
grunnar til å vera engasjert i den politiske diskusjonen, og dette vil difor 
seia at velferdsstaten styrkjer demokratiet og den offentlege sfære. Dette 
vil seia at eit aktivt demokrati må ha ein «bruksverdi» i å skapa offentlege 
institusjonar og universelle pensjonsrettar gjennom politikken, berre 
gjennom denne «bruksverdien» er det meiningsfullt for dei fleste å bli 
aktive demokratiske medborgarar. Velferdsstaten avgrensar rekkevidda 
til marknaden gjennom å gje alternative inntekter og offentlege tenester, 
og skaper på denne måten oppslutnad om og legitimitet for demokratiet 
(Habermas, 2001, s. 51). 

I land med selektive og behovsprøvde velferdsordningar er inter- 
essa for politikk mindre, og det er ein tendens til framvekst av motset- 
nadar mellom dei som klarer seg med marknadsretta sosiale forsikringar, 
og dei som er avhengige av behovsprøvd velferd. Det å ta imot behovs- 
prøvde velferdstiltak er også fornedrande, og det finst gode grunnar til 
å skjula det at ein er avhengig av velferd, og difor er det gode grunnar til 
å ikkje løfta slike problem fram i den offentlege sfære og i det politiske 
ordskiftet. Det finst ikkje ein solidaritet mellom likestilte medborgarar 
som kan støtta opp under ein demokratisk politikk som betrar velferda 
for dei fleste. 

Ein aktiv medborgarfellesskap vert kontinuerleg skapt gjennom poli- 
tiske inngrep som etablerer velferdsinstitusjonar, og dette skaper sam- 
stundes ein relativt aktiv og vel fungerande demokratisk politikk. Det var 
til dømes etablering av folketrygda med inntektsavhengige tilleggsfor- 
sikringar og etter kvart ein sjenerøs institusjonell tenesteproduksjon som 
bidrog til å skapa ei stor veljargruppe som hadde interesse av å vidareføra 
ein universell velferdsstat, som også innehaldt offentleg tenesteproduk- 
sjon innanfor utdanning, helse og omsorg. I motsett fall, viss det først 
vert innført private forsikringar, og privatisering av utdanning, helse og 
omsorg, vil det danna seg eit nytt politisk kollektiv som har interesse av 
å vedlikehalda privatiseringa av velferdsstaten (Esping-Andersen, 1985). 
Dette vil også seia at ein selektiv og behovsretta velferdsstat skaper mini- 
mal interesse for politikk, mens universelle velferdsinstitusjonar bidrar 
til å skapa aktive medborgarar og omfattande interesse for politikk. Det 
er slik at eksistensen av selektive velferdsstatar fører til at politikken vert 
mindre viktig og det politisk aktive statsborgarskapet vert innskrenka 
(Bauman, 1998, s. 50). 

Det har også, særskilt i USA, men også i mange andre land, vore ein 
overgang frå velferdspolitikk til ein disiplinerande sosialpolitikk, noko 
som kan skildrast som ein overgang frå «welfare» til «work-fare» og «pri- 
sonfare» (Wacquant, 2014). Kvaliteten på og profilen på demokratiet vert 
endra dersom marknadsplassen ekspanderer slik at statsborgarar vert 
omforma til kundar, eller dersom politikken einsidig vert retta inn mot 
disiplin og overvaking av marginaliserte, innvandrarar og kriminelle. 
Den politiske diskusjonen innanfor den offentlege sfære vert fokusert 
mot ein kamp mot farlege «fiendar» heller enn å utvikla kollektive gode 
innanfor ein republikansk fellesskap. 

Frå eit normativt-empirisk synspunkt kan ein seia at velferdsstaten 
styrkjer ulike aspekt ved det sivile samfunnet og den offentlege sfære. 
Velferdsstaten med sine tenesteinstitusjonar har også innslag av det 
sivile samfunnet i offentlege tenester som er grunna i formell likskap og 
universelle tilbod (Alexander, 2006; Møen, 1999). For det første fremjar 
velferdsstaten, som eg alt har vore inne på, ei brei interesse for politikk 
og ei offentleg sfære for diskusjon og rådslaging om politikk. Dette styr- 
kjer den kollektive autonomien i samfunnet, forstått som demokratisk 

rådslaging innanfor ein offentleg sfære (Wagner, 2012). For det andre 
aukar den individuelle autonomien, eller fridommen, fordi velferdssta- 
ten yter kollektive ressursar som gjer menneska mindre avhengige av 
marknaden og familien, og gjev individa fridommar som sivile med- 
borgarar og statsborgarar. For det tredje vert den universelle statsbor- 
garrolla styrka bade på kostnad av religiøse identitetar, og på kostnad av 
rolla som konkurrentar på marknadsplassen. Menneska vert difor både 
meir uavhengige av den etniske og religiøse fellesskapen og meir uavhen- 
gige av vilkårlege marknadssvingingar, slik at ein til dømes kan leva på 
arbeidsløysetrygd i tilfelle arbeidsløyse. Velferdsstaten reduserer ulikska- 
pen, skaper meir samarbeidande fellesskap og fleire «universelle» felles- 
skap, noko som skaper meir effektive og rettferdige samfunn og mindre 
innslag av fornedrande og stressande statuskonkurranse (Wilkinson & 
Pickett, 2012). 


Offentlege institusjonar og bru-byggjande 
sosial kapital 


I Norden og Noreg har vi ein stor offentleg sektor med offentleg finansi- 
erte barnehagar, offentlege skular og offentlege universitet, eit felles sjuke- 
husvesen og omsorgstenester og ei folketrygd der alle er medlemmar. 
Dette gjer at heile folket deltek med felles plikter og rettar innanfor dei 
same institusjonane, som også kan seiast å vera del av det sivile sam- 
funnet. Dette fører til eit felles medborgarskap, sosial likskap, og at alle 
har interesse av å vera politisk aktive. Politikken vedkjem velferda for dei 
fleste, og difor er det rasjonelt å engasjera seg som aktiv statsborgar. Det 
er ein relativt sterk solidaritet mellom medborgarar i eit slikt samfunn, 
fordi menneska møter kvarandre i felles institusjonar, og ikkje så mykje 
fordi dei har den same kulturen. 

Det er alltid lettare å forstå eit sosialt fenomen gjennom å samanlikna 
med andre og kontrastfulle sosiale fenomen. I USA kan ein finna kon- 
trasten til dette aktive norske samfunnet og den relativt vel fungerande 
demokratiske politikken som finst i Noreg. I USA har det vakse fram ein 
eksepsjonell sosial ulikskap, men likevel finst det ikkje særleg med demo- 
kratisk mobilisering mot denne ulikskapen, og det er mangel på den 

typen medborgarskapleg solidaritet som er vesentleg i den demokratiske 
politikken (Mann, 2013, s. 336). Det at det ikkje finst universelle velferds- 
institusjonar, medfører også at ulikskapen aukar, og det vert heller ikkje 
skapt den type bru-byggjande sosial kapital som kan oppstå av dagleg 
deltaking innanfor offentlege institusjonar. I og med relativ mangel på 
universelle institusjonar, slik som til dømes ein offentleg skule, offentleg 
helsevesen og eit universelt trygdesystem, er det lite med samhandling 
mellom ulike og frie menneske i det daglege livet. Det er ganske enkelt 
færre møteplassar for menneske som er ulike kvarandre når det gjeld sta- 
tus, inntekt, religion og etnisk tilhøyrsle, og difor vert det danna få nett- 
verk og liten gjensidig tillit mellom menneska. 

Det er vanleg å skilja mellom eit samfunnssentrert og eit institu- 
sjonssentrert syn på kva som genererer den sosiale kapitalen. Det sam- 
funnssentrerte synet meiner at frivillige organisasjonar genererer sosial 
kapital, mens det institusjonssentrerte perspektivet hevdar at det er 
gode offentlege institusjonar og høg kvalitet på styresettet som genere- 
rer sosial kapital og tillit menneska imellom og tillit til offentlege sty- 
resmakter (Rothstein 2011, s. 148-151) Det er eit sentralt poeng i denne 
framstillinga at denne typen sosial kapital vert i minst like stor grad 
skapt innanfor offentlege barnehagar, skular og sjukehus som innanfor 
frivillige organisasjonar. 

Den selektive og behovsprøvde velferdspolitikken er spesielt retta inn 
mot dei som treng det mest, og dette fører til at det er nedverdigande å 
gå på welfare, noko som fører til negativ oppfatning av slik velferdspoli- 
tikk også for dei som tek imot denne forma for hjelp (sjå også Sylteviks 
artikkel). Det er heller ikkje ærefullt å «gå på sosialhjelp» her i landet, 
og det er ikkje det første som vert tematisert i eit middagsselskap, og det 
finst nesten ikkje demokratisk mobilisering for å auka sosialstønaden. 
Det vert heller ikkje bygt ut offentlege institusjonar som inkluderer alle 
i slike land med selektive velferdsordningar. Dette fører også til at selek- 
tiv og behovsprøvd velferdspolitikk ikkje genererer bru-byggjande sosial 
kapital, gjensidig tillit og omfattande samfunnssolidaritet. Den demo- 
kratiske politikken manglar også relevans når det gjeld rettferdig forde- 
ling, og politiske engasjement har dreia vekk ifrå velferdsspørsmål og i 
retning av identitetspolitikken, slik som kjønn, rase, seksuell identitet og 

religion. Dette er sentrale tema som fokuserer pa individuell frigjering og 
skaper sosiale rorsler og demokratisk mobilisering, men auke i den sosi- 
ale ulikskapen kan likevel skje i ly av identitetspolitikken (Fraser, 2000). 
Det er mykje som tyder pa at ein behovsprovd og selektiv velferdspolitikk 
forer til at velferdspolitikken ikkje er den «bruksverdi» som kan bidra 
med a skapa politisk interesse og demokratisk legitimitet. Dette forer 
identitetspolitikken inn i det politiske sentrum, bade den type identitets- 
politikk som medfører frigjering av svarte, kvinner, homofile og funk- 
sjonshemma, og den undertrykkjande og potensielt valdelege rasismen 
og valda mot minoritetar. 

Men aller mest opplever menneska solidaritet dersom dei deltek inn- 
anfor samarbeidande sosiale fellesskap, og dersom dei vert inkluderte 
innanfor felles institusjonar, både frivillige organisasjonar og offentlege 
institusjonar. På denne måten skaper den institusjonelle velferdsstaten 
ein universell samfunnssolidaritet gjennom folketrygda, helsevesenet, 
barnehagane, omsorgstenestene og gjennom dei offentlege utdannings- 
institusjonane. Det er nettopp denne vedvarande deltakinga innanfor offent- 
lege institusjonar som skaper universell solidaritet og bru-byggjande 
sosial kapital (Putnam, 2007). 

Kontrasten til dette kan vera eit nabolag med stor sosial ulikskap og 
svake offentlege institusjonar, til dømes i Brasil eller i USA, der fattige 
og rike, svarte og kvite knapt møter kvarandre og samhandlar lite i det 
daglege livet. Dei velståande går på eigne skular, det finst ikkje eit felles 
helsestell der dei kvite og rike kan møta fattige og farga, og sjølvsagt er 
det private barnehagar for dei privilegerte, mens dei som har mindre, 
gjerne farga, ofte har omsorg for eigne barn, gjerne med hjelp frå andre 
i familien enn mora. Det mest vanlege er at dei som er ulike kvaran- 
dre med omsyn til velstand, religion og etnisk tilhøyrsle, bur fråskilt frå 
kvarandre, og i alle fall bur dei rike bak videoovervaka murar og med 
vaktselskap til å passa på. Det er ofte minimal med kontakt med men- 
neske frå andre sosiale grupper, og den mangelfulle samhandlinga kan 
føra til at det ikkje oppstår nettverk mellom kulturelt og sosialt ulike 
menneske, og det vert difor svak gjensidig tillit mellom kulturelt og sosi- 
alt ulike menneske og sterk tillit mellom menneske som er privilegerte 
og like kvarandre. 

I USA vert det ogsa skapt ein avstand mellom dei som arbeidar hardt 
og har rett til private pensjons- og helseforsikringar, og dei som tek imot 
welfare og Obamacare utan å ha betalt inn til denne helseforsikringa. 
Dei politiske skiljelinjene i USA vart studert i ein casestudie over Tea- 
Party-rørsla av Vanessa Williamson, Theda Skocpol, og John Coggin 
(Williamson, Skocpol & Coggin, 2011). Dette syner at det finst ei høgrerørsle 
som må forståast mot bakgrunnen av strukturen til den amerikanske 
selektive velferdspolitikken. Desse Tea-Party-folka var stort sett kvite i 
60-70-åra, og dei såg på unge menneske, svarte og innvandrarar som 
fiendar til det amerikanske samfunnet. Dei som deltok i Tea-Party- 
rørsla, meinte at Amerika vart bygd av hardarbeidande og ærlege men- 
neske som hadde gjort seg fortente til sin velstand, og mange unge men- 
neske, svarte og innvandrarar lurte seg unna denne samfunnspakta 
gjennom å ta imot Welfare-ytingar. Tea-Party-folka var ikkje motstan- 
darar av Social Security og Medicare, noko som dei opplevde at dei hadde 
rett til i kraft av eigen arbeidsinnsats og innbetaling. Dei var derimot 
ihuga motstandarar av welfare, som gjekk til dei som ikkje hadde gjort 
seg fortente til utbetalingar eller ytingar gjennom eigen arbeidsinnsats og 
private forsikringar. Dette var mange ungdommar som levde på welfare 
i staden for å jobba, og det dreidde seg om mange svarte og immigran- 
tar, slik at skiljelinjene fekk innslag av rase og etnisk opphav. Det var 
den nye helsereforma, Obamacare, som aktualiserte denne oppdelinga 
av samfunnet i dei verdige med helseforsikringar, og dei uverdige som 
skulle få helsetenester utan eigen innbetaling og forteneste. Dette viser ei 
oppløysing av den medborgarlege solidariteten, svak tillit og svak sosial 
kapital, noko som også bryt ned det aktive samfunnet, slik at dei demo- 
kratiske ressursane blir for svake til å løysa kollektive velferdsproblem på 
ein kreativ måte. 


Frivillig organisering, og bru-byggjande 
sosial kapital 


Eg støttar meg altså til eit institusjonssentrert syn på kva som genererer 
nettverk, sosial kapital og tillit (Rothstein 2011, s. 148-151). Dette vil også 
seia at vi ser at gode statlege institusjonar aukar den sosiale kapitalen 

gjennom 4 fremja nettverk mellom ulike menneske, og denne kvalite- 
ten pa staten og offentlege institusjonar legg mest truleg til rette for ein 
serskilt profil pa dei frivillige organisasjonane. Hog kvalitet pa stats- 
administrasjonen og opne og inkluderande offentlege institusjonar 
skaper tillit til andre personar, og denne tilliten kan også føra til at det 
er lettare å samarbeida med framande innanfor frivillige organisasjonar. 
Det er difor ein myte at ein stor stat innskrenkar aktiviteten i organisa- 
sjonslivet. Det er heller slik at i dei skandinaviske landa (og Nederland), 
med sterke velferdsstatar, er det ofte også markert høgare aktivitet inn- 
anfor frivillige organisasjonar enn i alle andre europeiske land, med stor 
del av folket som er medlemmar av frivillige organisasjonar, og med ein 
stor del av folket som har utført frivillig arbeid (Boje, 2008, s. 601). Det 
kan synast som den sosiale kapitalen og den solide tilliten som er skapt 
innanfor velferdsinstitusjonar, er eit av vilkåra for at dei frivillige organi- 
sasjonane er så aktive. Dette er ulikt Robert Putnams samfunnssentrerte 
perspektiv, som viser til at det er motsett årsaksretning, der eksistensen 
av frivillige organisasjonar vert rekna for eit nødvendig vilkår for eit 
rettferdig og effektivt demokrati. 

Det er også slik at i dei skandinaviske landa, med aktive frivillige orga- 
nisasjonar, vert det rapportert meir frivillig arbeid utført til støtte for 
familie og venner, mens til dømes i nokre land i Aust-Europa vert det 
utført minimalt med frivillig arbeid, både innanfor frivillige organisa- 
sjonar og frivillig innsats andsynes venner og familie. Dei skandinaviske 
landa har både ein utbygd velferdsstat, høg kvalitet på offentlege institu- 
sjonar, høg aktivitet innanfor frivillige organisasjonar, og rike ressursar 
av sosial kapital, også i privatlivet. Tabellen nedanfor viser at høge offent- 
lege utgifter samsvarar med stor frivillig arbeidsinnsats i den yrkesaktive 
befolkning. Her finn ein Sverige, Noreg, Danmark og Nederland. Og i dei 
landa med låge offentlege utgifter finn ein ei gruppe med land med liten 
frivillig arbeidsinnsats. Her kan ein plassera Tsjekkia, Polen, Ungarn, 
Italia, Portugal og Spania. Det er altså ikkje slik som den anglosaksiske 
statsteorien hevdar at ein stor stat fører til liten frivillig innsats. Denne 
teorien er definitivt falsifisert, og det er heller slik at ein stor stat, med god 
kvalitet på styresettet og universelle tenesteinstitusjonar, fører til ein høg 
aktivitet på det frivillige arbeidet! 

Høge Sverige, Noreg, Danmark, Austerrike, Frankrike, 
Nederland Belgia 
Låge Storbritannia, Tyskland Tsjekkia, Polen, Ungarn 
Italia, Portugal, Spania 


Tabell 1. Samanheng mellom offentleg finansiert velferd og frivillig arbeid. (Fra Boje, 2008, 
5.607). 


I Sverige og Noreg finst det også særleg mange frivillige organisasjonar 
med ein universalistisk profil, noko som vil seia særleg organisering inn- 
anfor politiske organisasjonar, fagforeiningar, idrettslag og kulturorgani- 
sasjonar, noko som særleg bidreg til å skapa bru-byggjande sosial kapital, 
altså nettverk mellom menneske som er kulturelt og sosialt ulike kvaran- 
dre. Det har også vore sterk aktivitet innanfor humanitære organisasjo- 
nar, slik som Raude Kross og Norsk Folkehjelp, men engasjementet her 
har likevel dreia mest mot å påverka staten til å levera tenester, meir enn 
at desse tenestene vert produserte av organisasjonane sjølve. Danmark 
har hatt ein litt annan profil ved at det har vore meir vanleg at frivillige 
organisasjonar produserer velferdstenester, og med eit større innslag av 
«fri-skoler» (Boje, 2008). 

USA har også hatt stor grad av frivillig organisering, men her har det 
vore større innslag av religiøse organisasjonar og filantropiske organi- 
sasjonar. Dette vil også seia at den sosial kapitalen som vert produsert, 
har meir karakter av «bonding», slik som den sosiale kapitalen internt i 
eit kyrkjesamfunn eller ei etnisk gruppe. Det vart skapt solidaritet, nett- 
verk og tillit mellom relativt like menneske, og ikkje noko særleg nettverk 
og gjensidig tillit mellom kulturelt og sosialt ulike menneske, til dømes 
andre religionar og andre etniske grupper. Den skandinaviske velferds- 
staten går altså i hop med sterk frivillig organisering, og ein kan seia at 
denne typen frivillig organisering også skaper ein stor mengde brubyg- 
gjande sosial kapital, noko som medfører at den generelle tilliten er høg 
i desse samfunna. Tilliten til staten og tilliten til medborgarane er svært 
stor i Skandinavia samanlikna med alle andre land. 

I dei skandinaviske landa svarar 70-80 % av folket at «folk flest er til å 
stola på», og 60 % av befolkninga i Nederland meiner også det same. Det 

er forbausande kor lite generalisert tillit det er i dei fleste andre land. I 
Portugal, Hellas og Albania og dei fleste land i Aust-Europa svarer berre 
10-30 % at «folk flest er til 4 stola pa». I Tyskland, Belgia, Austerrike, 
Luxemburg, Italia, Spania og Storbritannia er det 30-40 % som svarar at 
«folk flest er å stola på» (Wollebæk 2013, s. 32). Det er altså rike mengder 
med sosial kapital som generalisert tillit i Skandinavia, der det er univer- 
selle velferdsstatar, og tilliten fell drastisk i land med svake velferdsstatar. 


Personleg ansvar - omsorgskvalitet 


Det er altså gode grunnar for å hevda at både offentlege institusjonar og 
frivillige organisasjonar bidreg til å skapa eit aktivt samfunn med rikelege 
mengder med bru-byggjande sosial kapital, og allmenn tillit til offentlege 
styresmakter og sterk tillit mellom medborgarane. Men det er likevel 
vanleg å hevda at offentlege barnehagar og offentleg omsorg for dei eldre 
fører til at omsorga blir profesjonalisert, slik at det vert mindre personleg 
ansvar andsynes nære familiemedlemmar. Det er vanleg å hevda, gjerne 
av folk frå nokre andre land, at i Noreg vert eldre menneske og barn ikkje 
tatt skikkeleg hand om, dei må nøya seg med kjenslekald omsorg frå fra- 
mande menneske. Dette i motsetnad til samfunn der familiane har ein 
meir sentral posisjon, og dei eldre og barn blir sytt for på ein hjarteleg 
måte, og har ein sentral plass i familiane, og der spesielt visdommen til 
eldre menneske vert lytta til. I Noreg, heiter det i denne forteljinga, er det 
slik at foreldra gjev omsorga for barna frå seg til barnehagane og skulane, 
og gamle foreldre blir forsømt og overlatne til offentlege institusjonar. 
Men realitetane er ofte annleis. Det kan vera slik at offentlege institu- 
sjonar bidreg til «differensiering» mellom ulike former for omsorg som er 
nærare knytte i saman i samfunn der familiane har større omsorgsansvar. 
Det vil seia at barn som tek seg av gamle foreldre, kan vera tyngd ned 
av personleg pleie slik at det å vera i lag og samtala kjem i bakgrunnen, 
og foreldre som har ansvar for sine barn heile tida, kan få mindre tid og 
overskot til leik og lesing. Det kan tenkjast at kvinner og menn som er i 
arbeidslivet, har ein annan kvalitet på kontakten med sine gamle foreldre 
som har offentleg omsorg, enn kvinner og menn som har tungt omsorgs- 
ansvar for sine skrøpelege foreldre. Det finst empiri som kan tyda på dette. 


54 


MYTEN OM AT EIN STOR STAT FØRER TIL EIT SVAKT SAMFUNN 


Samanliknar ein dei mest familiesentrerte landa i Europa — Frankrike, 
Italia og Spania - med Danmark, som har både høgare yrkesdeltaking 
for kvinner og større innslag av offentlege institusjonar, finn ein eit over- 
raskande funn: Det er ein omsnudd samanheng mellom kor ofte barn 
har kontakt med dei eldre foreldra, og kor intens, eller arbeidskrevjande 
denne kontakten er. I Danmark er det hyppig kontakt, men denne kon- 
takten er lite arbeidsintensiv, mens i dei tre landa i sør er det vanleg med 
meir intensiv og arbeidskrevjande kontakt (Esping-Andersen, 2009, s. 92). 
Gode offentlege omsorgstenester kan føra til eit meir likestilt og gjensidig 
forhold som er prega av vennskap, noko som er vanskeleg dersom barna 
heile tida må hjelpa foreldra sine med «tung» omsorg, og dette kan også 
vera krenkjande for dei gamle, slik at det oppstår ein underlegen posisjon. 
Gode forhold mellom barn og gamle foreldre er difor lettare å få til med 
godt utbygde omsorgstenester, fordi då vert det rett og slett tid til å samtala 
i staden for å stella og vaska. Omsorga vert differensiert i likestilt samtale 
og nødvendig kroppspleie, det siste kan vera ubehageleg for den som gjev 
pleie, og nedverdigande for den som tek imot. 

Det er heller ikkje slik at den omfattande offentlege innsatsen for barn, 
med barnehagar for nesten alle, reduserer det private ansvaret for barna. 
Den danske sosiologen Esping-Andersen (2009, s. 90) viser også her til 
ein interessant og overraskande samanheng: Fedrar med barn i barneha- 
gen deltek med fleire timar med omsorg for barna enn det fedrar gjer der 
barna ikkje er i barnehage, altså er heime med mora eller annan omsorgs- 
person. Det synest som at profesjonell omsorg og pedagogisk styrt læring 
i barnehagane fører til at fedrar kan få meir tid og ressursar til å vera i lag 
med barna sine. 


Avslutning 


Denne artikkelen kan også lesast som eit forsvarsskrift for den norske 
og skandinaviske samfunnsmodellen. Eg har forsøkt å visa til at det kan 
eksistera ein indre slektskap mellom den demokratiske staten og det 
aktive samfunnet, med breie folkerørsler, individuell fridom og omfatt- 
ande tillit mellom medborgarane og tillit til statlege institusjonar. Dei 
nordiske landa har hatt mellom dei mest demokratiske statane i verda, 

og dei mest aktive samfunna og folkerorslene. Historisk sett vaks det 
fram ein demokratisk stat i takt med embetsmannsstaten, og to ulike 
grupper av embetsmenn som i grunnen utfylte kvarandre i modernise- 
ringa av Noreg. Bade juristane og dei lutherske prestane var inspirerte av 
opplysning, fornuft og sosial liberalisme, heller enn tradisjon og hevd- 
vunne stands- og klaninteresser. Juristane var viktige i framveksten av 
rettssaten og utviklinga av dei individuelle rettane. Dei lutherske pre- 
stane hadde neer kontakt med folket over heile landet, bade nar det galdt 
undervisning i katekisme og opplering i praktisk kunnskap om jord- 
bruket. Desse lutherske embetsmennene vart difor kalla «potetprestar». 
Den protestantiske statskyrkja bidrog ogsa til ein religios individualisme, 
som vart eit kulturelt vilkar for den skandinaviske statsindividualismen. 
Den moderne norske staten vart også forma av ulike folkerørsler, eller eit 
aktivt og sjølvstendig samfunn, som etablerte eit mønster som også vart 
overtatt av sosialdemokratiet, i samspelet mellom ein sterk embetsstat og 
«folkerørsler» med sterk lokal organisering. 

Denne demokratiseringa av staten kan også tolkast som at demokrati 
og offentlege institusjonar er eit vilkår for individuell fridom forstått som 
fridom frå avhengigheit. Den norske ekteskapslovgjevinga var tufta på 
individuelle kontraktar i sterkare grad enn i mange andre europeiske 
land. Dette førte til at ekteskapet i stor grad var ei pakt mellom ein mann 
og ei kvinne, heller enn ein avtale mellom to slekter. Slik sett vart sær- 
leg kvinnene meir sjølvstendige og meir uavhengige av foreldra, slekta og 
mennene. 

Utbygginga av den norske velferdsstaten førte det einskilde individet 
direkte i kontakt med staten. Dette har blitt kalla «statsindividualisme» 
(som altså først vart utvikla innanfor den lutherske statskyrkja), fordi 
velferdsstaten har utvida den individuelle fridomen, slik at den enkelte 
med individuelle pensjonar har vorten mindre avhengig av marknaden, 
arbeidsgjevar og slekta, og kvinnene vart mindre avhengige av mennene. 
Det var ein samanheng mellom demokrati, velferdsstat, sosial likskap 
og individuell fridom. I mange andre europeiske nasjonar vart pen- 
sjonsytingane formidla av familien, yrke, arbeidsplassen, fagforeininga, 
og i marknadsretta velferdsstatar vart pensjonane betalte ut av private 
forsikringsselskap. 

Eg har også argumentert for at det er ein nær samanheng mellom demo- 
krati og velferdsstat, fordi folk har interesse av å vera engasjerte i politiske 
prosessar så lenge velferdspolitikken er universell og vedkjem alle. Demo- 
kratiet har slik ein bruksverdi og eit substansielt innhald, noko som mel- 
lom andre Habermas har peika på, og dette medfører også at diskusjonar 
i den offentlege sfære ofte handlar om velferdspolitikk. På den andre sida 
vert grunnane til å engasjera seg politisk svekte i selektive velferdsstatar, 
fordi velferdspolitikken berre er retta mot dei med særskilte behov, og desse 
vil heller ikkje vedkjenna seg at dei får denne nedverdigande stønaden. 

Eit bidrag i denne artikkelen er at eg brukar omgrepa sivilt samfunn 
og sosial kapital også for å skildra vesentlege trekk ved offentlege institu- 
sjonar. Ein norsk skule, ein barnehage eller eit sjukehus er ein del av det 
sivile samfunnet, fordi desse institusjonane er opne for alle. Offentlege 
institusjonar har også eit viktig aspekt av det sivile samfunnet, til dømes 
universalismen, den formelle likestillinga og dei upartiske tenestene. 
Offentlege institusjonar bidreg til at ulike menneske samhandlar, slik at 
det vert danna nettverk mellom menneske frå ulike klassar, religionar, 
etniske grupper og livsstilar. Offentlege institusjonar saman med visse 
typar frivillige organisasjonar som er opne for dei fleste, skaper nettverk 
som er bru-byggjande sosial kapital. Andre typar frivillige institusjonar, 
til dømes Jehovas vitne eller Profetens Ummah, kan neppe seiast å vera 
ein del av det sivile samfunnet. 

Abstract 


Title: The Myth of Welfare Dependency. Summary: The myth of welfare dependency has long 
historical roots and is influential in both policy and research. The central idea is that receiving 
welfare benefits decreases peoples motivation for work and fosters a culture of dependency. 
The myth originates in an Anglo-American context but is also evident in a Nordic context. 
Nordic welfare states, with their comparatively high levels of benefits, are presumably espe- 
cially at risk of encouraging welfare dependency. This article questions the myth of welfare 
dependency, by presenting a life-course perspective that directs our attention to relations bet- 
ween historical developments and individual life-course processes. Viewed from a life-course 
perspective, it becomes clear that the myth of welfare dependency is based upon a number 
of problematic premises: an individualistic and static conception of lives and relationships, a 
narrowly defined concept of welfare, and on several misconceptions of how welfare state poli- 
cies, especially of the Nordic variety, function in practice. The dichotomy of dependence and 
independence upon which the myth rests is untenable when confronted with empirical life- 
course research, and has highly-skewed implications in terms of both gender and social class. 


Keywords: Welfare, welfare dependency, life-course perspective, dependence and independence 


Introduksjon 


Myten om velferdsavhengighet gjør seg gjeldende både i offentlig debatt 
og i forskning, ikke bare gjennom selve ordet ‘velferdsavhengighet’ men 
også gjennom formuleringer som at folk blir avhengig av sosiale støna- 
der’, og begreper som ‘trygdefelle’. Framstående forskere har ment at det 
er særlig stor fare for velferdsavhengighet i nordiske velferdsstater fordi 
vi her har relativt sett generøse velferdsytelser (Giddens, 1998). Begrepet 

L.J. Syltevik (Red.), Myter om velferd og velferdsstaten (s. 59-73). Oslo: Cappelen Damm Akademisk. 

velferdsavhengighet viser ikke, slik man kanskje kunne tenke seg, til 
at velferd er noe alle er avhengige av. Det viser snarere til avhengighet 
i den engelske betydningen ‘addiction’, og forbindes særlig med voksne 
utenfor arbeidslivet som mottar offentlige stonader. Den sentrale idé bak 
begrepet er at ens karakter endres nar en går pa velferdsytelser gjennom 
befatning med en moralsk korrumperende avhengighetskultur, og at 
en dermed gradvis mister lysten til å arbeide. Jo mer generøs en ytelse 
er, jo mer avhengighetsskapende antas den å være. Frykt for velferds- 
avhengighet springer ut av angloamerikansk kontekst. Begrepet fikk først 
gjennomslag på 80-tallet i USA og har siden den gang blitt brukt til å rett- 
ferdiggjøre kutt i velferdsprogrammer i en rekke nasjonale kontekster. 

Jeg vil i denne artikkelen gi et bidrag til en sosiologisk forståelse av 
myten om velferdsavhengighet. Jeg argumenterer for at denne er basert 
på en individualistisk og statisk forståelse av menneskers liv og relasjoner, 
på et snevert begrep om hva velferd er, og på grunnleggende misforstå- 
elser av hvordan velferdsstater fungerer. Myten om velferdsavhengighet 
kan bidra til et feilaktig bilde av befolkningen som delt i to; bestående av 
noen som bidrar, og noen som snylter. Den ladete dikotomien mellom 
avhengighet og selvstendighet, som myten om velferdsavhengighet byg- 
ger på, er uholdbar når den konfronteres med empirisk basert kunnskap 
om menneskers livsløp, og den slår også skjevt ut med hensyn til både 
kjønn og sosial klasse. 


Hva er velferd? 


For å forstå begrepet velferdsavhengighet er det nødvendig å dele det opp 
i ordets to bestanddeler: velferd og avhengighet. Begrepet velferd kan spo- 
res til gammelnorsk på 1300-tallet og betydde da «måtte din videre ferd 
gjennom dette liv gå godt», og har senere blitt et engelsk lånord (Øyen, 
1983, s. 112). Det var særlig på 70-tallet mye diskusjon om selve velferds- 
begrepet, der noen forskere vektla ressurser, og andre vektla ulike typer 
menneskelige behov (Allardt, 1978; Johansson, 1977). En bred oppsumme- 
ring kunne være at velferd viser til de betingelser som legger til rette for 
at det skal gå folk godt gjennom livet, at de kan “fare vel’ gjennom livet. 
Ordet velferd har nok også generelt mer positive konnotasjoner i Norge 

enn i en del andre land. I USA brukes for eksempel «welfare» i en mer 
avgrenset forstand, om ulike former for behovsprøvd sosialhjelp, og har 
en mer negativ klang. 

Om man skal tenke klart rundt spørsmål om velferd, finnes det noen 
grunnleggende begreper (tankeredskaper) som kan være nyttige. Den 
såkalte velferdstrekanten viser til at det grunnleggende sett finnes tre kil- 
der til velferd: stat, marked og sivilsamfunn (herunder familie). Disse tre 
leverandørene av velferd samspiller i særegne kombinasjoner i ulike land, 
ulike historiske perioder, og i ulike faser av livsløpet. En annen viktig 
typologi i velferdsforskningen er skillet mellom overføringer og tjenester 
(Stamsø, 2017, s. 139). Med disse typologiene etablert kan vi konstatere at 
begrepet velferdsavhengighet særlig brukes om velferd finansiert av sta- 
ten, og da nærmere bestemt om overføringer til voksne utenfor arbeids- 
livet (Fraser & Gordon, 1994). Et ensidig fokus på overføringer i denne 
kategorien fremstår som særlig besynderlig i nordiske velferdsstater, 
som siden 30-tallet har vært kjennetegnet av støtte gjennom tildeling av 
tjenester (Stamsø, 2017, s. 140). Gratis eller rimelige offentlige tjenester 
fremheves ofte som de nordiske velferdsstaters mest definerende sær- 
trekk (Kvist, Fritzell, Hvinden & Kangas 2011, s. 9). De siste tiårene kan 
det se ut til at myten om velferdsavhengighet også preger tenkningen om 
velferdstjenester, gjennom økt fokus på uavhengighet og rehabilitering, 
og frykt for lært hjelpeløshet (Aspinal, Glasby, Rostgaard, Tuntland, & 
Westendorp 2016; Christensen, 2009). 


Avhengighetsbegrepets historiske bakgrunn 


For å forstå begrepet avhengighet er det nyttig å ta et historisk perspektiv. 
Amerikanske forskere har gjort grundige studier av dette ordets historie 
(Fraser & Gordon, 1994). I førindustriell tid betydde det å være 'depen- 
dent’ ganske enkelt at man jobbet for noen andre, hvilket var en svært 
utbredt situasjon. I takt med industrialiseringen ble husholdet og pro- 
duksjonen skilt, og fokuset på lønnsarbeid ble gradvis sterkere. Avhen- 
gighet ble nå ikke lenger sett som en relasjon, slik det tidligere hadde 
blitt, men som et avvikende karaktertrekk som preget slaver, tiggere og 
kvinner. Ulønnede aktiviteter var fremdeles helt nødvendige, men de ble 

i økende grad usynliggjort ved å bli regnet som ikke-arbeid. Den kjøn- 
nede arbeidsdelingen gjorde at det var kvinner som tok seg av brorparten 
av dette ulønnede arbeidet. Som hovedregel ble dermed menn plassert 
som uavhengige, mens kvinner ble sett som ‘dependents’. Det var i denne 
overgangsperioden omkring midten av 1800-tallet at ideen om individu- 
ell uavhengighet fikk fotfeste. Det var også her dagens ideal om at selv- 
stendighet (independence) skal og kan sikres gjennom lønnsarbeid, slo 
rot. Begrepet avhengighet ble dermed allerede i industrialiseringens tid- 
lige fase individualisert, stigmatisert og feminisert. 

Fra 1980-tallet og fremover oppsto vår tids variant av myten om vel- 
ferdsavhengighet. Dette skjedde først i USA gjennom forskning og debatt 
om ‘welfare dependence’. Bakteppet var at de offentlige budsjettene 
strammet seg til fra andre halvdel av 1970-tallet og fremover, blant annet 
på grunn av økende arbeidsledighet. En medvirkende faktor var at afro- 
amerikanere og arbeidsmigranter hadde fått tilgang til velferdsytelser 
etter borgerrettsbevegelsens seiere fra 60-tallet. Afroamerikanske alene- 
mødre skulle komme til å bli ikonet på ‘welfare dependence’, og fore- 
stillinger om velferdsavhengige ‘welfare queens’ bidro blant annet til å 
legitimere Clinton-administrasjonens kutt i velferdsytelser til barne- 
familier i 1996 (T. Frank 2016, s. 288). I tiårene siden den gang har ideen 
om velferdsavhengighet spredd seg til andre land, og bidratt til å legitimere 
tilsvarende kutt i velferdsytelser der. 

Bekymring for velferdsavhengighet kom til Norge på 1990-tallet og 
har blitt gradvis forsterket fram mot i dag gjennom formuleringer om 
at folk blir "avhengig av sosiale stonader’ og havner i en ‘trygdefelle’ ved 
å motta ytelser. Landet ble konfrontert med vekst i offentlige utgifter og 
en tverrpolitisk frykt for at staten gjennom såkalt snillisme sto i fare for 
å «sy puter under armene» på folk (Gerhardsen, 1991). I denne særnorske 
innrammingen av en mer utbredt tematikk står «snillisme» i motsetning 
til «selvstendighet», som tilsynelatende skal innebære å ikke ligge andre 
til last (Gullestad, 1996, s. 29). Myten om velferdsavhengighet har bidratt 
til oppfatninger om at dersom ytelser er for generøse, vil ikke folk ønske 
å arbeide. I tråd med denne tankegangen har Norge, likhet med de andre 
nordiske land, de siste tiårene senket satsene på sosialstønad (den vik- 
tigste stønaden som ikke er knyttet til tidligere lønnsarbeid), og generelt 

styrket aktivitetskrav med mål om å skape insentiver for å jobbe og der- 
med motvirke velferdsavhengighet. Resultatet er blant annet at sosial- 
stønad, velferdsstatens ‘gulv’, nå ikke er noe høyere i nordiske land enn 
i andre europeiske land (Dølvik, Fløtten, Hippe & Jordfald, 2014; Kvist 
et al., 2011). 


Tidsdimensjonen og mytens 
sviktende premisser 


Velferdsstater driver med to former for redistribusjon: vertikal og hori- 
sontal (Kvist, 2015). Det var vertikal redistribusjon Robin Hood drev med 
i Sherwood-skogen, om enn i liten skala og med tvilsomme metoder. 
Det meste av det velferdsstater driver med, er horisontal redistribusjon; 
de overfører ressurser mellom mennesker i ulike livsfaser, livsfaser som 
alle forventes å gå gjennom (Kohli, 2015; Kvist, 2015). Det ligger en slags 
«intergenerasjonell kontrakt» til grunn for alle velferdsstater, gjennom 
at kostnadene for å ta vare på barn og eldre blir kollektivisert, om enn 
i svært ulik grad i ulike land (Folbre & Wolf, 2013). Den grunnleggende 
tanken er at folk i arbeidsfør alder finansierer ytelser og tjenester som 
mennesker i alle aldere drar nytte av. De som betaler skatt, betaler både 
for noe som de har nytt godt av (f.eks. gratis skolegang, fungerende insti- 
tusjoner), noe som de nyter godt av i dag (f.eks. parker, sykepenger eller 
statssubsidiert kultur), og for noe som de selv kan komme til å trenge 
i fremtiden (helsehjelp, trygd, pensjon, hjemmehjelp osv.). Myten om 
velferdsavhengighet kan bidra til at denne typen horisontal redistribu- 
sjon, som er basert på komplekse intergenerasjonelle og intersituasjonelle 
dynamikker, overses. 

I boken Good Times Bad Times: Welfare Myths of Us and Them beskri- 
ver den britiske forskeren John Hills (2015) hvordan begrepet velferds- 
avhengighet henger sammen med bildet av samfunnet som bestående av 
to grupper: de som bidrar, og de som snylter. Han sier at det i England 
er en utbredt forestilling om at velferdsstaten opererer nettopp som en 
slags Robin Hood, som tar penger fra de rike og gir til de fattige. Hills 
argumenterer overbevisende for at et slikt statisk bilde av befolkningen 
er grunnleggende misforstått. Han viser at det meste av velferdsstatens 

midler gar til formal som alle nyter godt av, og de fleste mottakere er ute 
av arbeidslivet bare i korte perioder for de kommer inn igjen. Bildet av 
velferdsstaten som en Robin Hood som forst og fremst omfordeler mel- 
lom to statiske deler av befolkningen er, om noe, enda mer misvisende i 
Norge enn i England. Nordiske land er kjent for 4 innrette bade tjenester 
og ytelser med sikte pa a fa folk ut i arbeid, og tilbake i arbeid om de 
skulle falle ut (Kvist et al., 2011). Dette har vært en vellykket strategi om 
en skal dømme ut fra Norges sysselsettingsgrad, som er i verdensklasse, 
særlig for kvinner (Esping-Andersen, 2009). 

Norske velferdsforskere var tidlig ute med å empirisk avvise myten 
om velferdsavhengighet, ved å analysere trygdeforløp gjennom bruk av 
registerdata. Hansen (1996, s. 3) konstaterte, som Kolberg 15 år tidligere, 
at «situasjonsanalyser» kan bidra til at den vesentlige «tidsdimensjonen» 
blir oversett. Om en overser tidsdimensjonen, risikerer en å gå glipp av 
flyten inn og ut av ulike ytelser. Eller, sagt med andre ord, så risikerer en å 
«fryse» liv som i realiteten er i bevegelse (Hagestad. 2009, s. 397). Påstan- 
der om at jo mer universelle og generøse ytelser er, jo lenger vil folk gå 
på dem - jo mer avhengig blir de — er også tilbakevist basert på grunnlag 
av europeiske sammenlikninger av sosialhjelpsmottak (Saraceno, 2002, 
s. 244). Sjansen for å komme inn i arbeid blir ikke mindre av å motta 
generøse ytelser — snarere tvert imot. 

Det stadig vanligere uttrykket «havner på NAV» er i seg selv talende for 
den statiske forståelsen av velferdsstaten som ligger til grunn for myten 
om velferdsavhengighet. NAV ble opprettet i 2006 gjennom en sammen- 
slåing av flere tidligere etater, og «naver» ble kåret til årets nyord i 2012. 
Siden den gang har det vært tiltakende bekymring over at stadig flere 
unge «havner på NAV».* I diskusjoner om slike temaer har det versert 
flere misvisende oppfatninger om velferdsutviklingen. Det har for eksem- 
pel etablert seg en «sannhet» om at en stadig større andel mennesker i 
yrkesaktiv alder lever av trygd og ikke av arbeidsinntekter. Om en gjør 
nærmere analyser av endringer i sysselsettings- og trygdeårsverk de siste 
20 årene, blir det imidlertid klart at denne bekymringen har svakt empi- 
risk grunnlag (Terum & Hatland, 2014). De siste tiårs økning av unge 
uføre skyldes i stor grad markante nedganger i dødelighet blant unge med 
psykisk utviklingshemning, medfødte misdannelser og kromosomavvik 

(Brage & Thune, 2015, s. 42; Bragstad, 2018, s. 71). Et tilsvarende nyan- 
serende bilde tegnes ved en samlet gjennomgang av alle velferdsstatens 
livsoppholdsytelser fra 1994 til 2016. Det er en avtakende trend i bruk 
av livsoppholdsytelser siden 2003, og «den sterkeste nedgangen finner 
vi blant de som er under 30» (Kann & Sutterud, 2017, s. 66). Særlig den 
yngste delen av befolkningen bruker NAV-ytelser «i stadig mindre grad» 
(Kann & Sutterud, 2017, s. 65). 

Et Dagbladet-oppslag fra 2015 illustrerer sammenhengen mellom 
myten om velferdsavhengighet og et statisk syn pa velferdsstatens funge- 
ring (Landsend & Monsen, 2015a). Som en del av en storre serie om «Unge 
navere» publiserte Dagbladet i 2015 en forsidehistorie og en videorepor- 
tasje om en ung mann fra Notodden som ikke var i jobb. Den aktuelle 
unge mannen hadde ifølge ham selv «ikke viljen til å arbeide» og var godt 
fornøyd med å motta ytelser fra NAV ettersom han da kunne bruke tiden 
på det han ønsket: å mekke på biler og mopeder. Oppslaget vakte storm 
og harme i avisenes kommentarfelt. Noen måneder senere kontaktet den 
unge mannen Dagbladet for å få en slutt på trakasserende anrop på tele- 
fonen. Han kunne informere om at han hadde fått jobb gjennom NAV og 
nå gikk i lære for å bli anleggsmaskinfører. Dagbladet publiserte da en ny 
og mindre sak, som fikk langt mindre oppmerksomhet, under overskrif- 
ten «Jeg vil nave’ sang Kjetil. Nå har han fått seg jobb. Slik gikk det med 
de unge ‘naverne’» (Landsend & Monsen, 2015b).* 

Så hvilken gruppe tilhører han egentlig, denne «naveren fra Notod- 
den»? De som bidrar til velferdsstaten, eller de som nyter godt av dens 
overføringer og tjenester? Svaret er at det kommer an på hvilket tids- 
punkt du treffer ham på, og at denne typen kategoriseringsforsøk derfor 
er meningsløse. Da «naveren fra Notodden» fikk jobb, kom han i gang 
med horisontal redistribusjon, med å samfinansiere velferdsstaten, der- 
iblant NAV. Gjennom skatt av sin inntekt distribuerer han nå penger til 
sitt tidligere seg, eller mer presist, til andre som har behov for ytelser og 
tjenester fra NAV for å komme seg inn i arbeidslivet. Dette eksempelet 
illustrerer hvordan spørsmål om velferdsavhengighet, enten det gjelder 
unge «navere» eller hjemmeværende småbarnsmødre med innvandrer- 
bakgrunn, straks blir mer nyanserte og kompliserte dersom en evner å ta 
spørsmål om tid og livsløp med i betraktning. 

Er selvstendighet mulig? 


Myten om velferdsavhengighet henger som antydet ovenfor sammen med 
en utbredt og gammel forestilling om at en gjennom lonnsarbeid kan bli 
«selvstendig». Den er dermed basert pa det vi kan kalle et illusorisk refe- 
ransepunkt. For hva vil det egentlig si 4 veere selvstendig, og er det strengt 
tatt mulig i en kompleks moderne verden der det å være selvforsynt er 
blitt fullstendig uaktuelt? 

Som vi så ovenfor, inviterer myten om velferdsavhengighet til at visse 
former for velferd (særlig overføringer til voksne utenfor arbeidslivet) 
stigmatiseres, samtidig som de former for velferd som de fleste nyter godt 
av (utdanning, helsehjelp, skattefradrag, familieomsorg osv.), unnslipper 
betegnelsen velferd overhodet. Resultatet kan bli at den individuelle selv- 
stendigheten til privilegerte samfunnsgrupper overvurderes. I en ameri- 
kansk studie av familie-hjelp stilte sosiologen Karen Hansen (2004, s. 2) 
det skarpe spørsmålet: «What enables them to think they are indepen- 
dent when they actually receive a lot of support?» Til syvende og sist er 
det kanskje akkurat dette myten om velferdsavhengighet brukes til? Den 
hjelper mange av oss til å tro at vi er selvstendige, på tross av at vi mottar 
mye hjelp og støtte, og dermed til å gi oss en følelse av selv-verd. De bri- 
tiske forskerne Kittay og Feder har formulert samme poeng på en annen 
måte. De hevder ganske enkelt at «independence results from invisible or 
unacknowledged dependencies» (sitert i Bowlby, Gregory & McKie, 2010, 
s. 43). Spørsmål om oversette forbindelser og relasjoner har lenge stått 
sentralt i nordisk velferdsforskning gjennom arbeidene til Kari Wærness. 
I en artikkel fra 1978 omtalte hun kvinners ulønnede omsorgsarbeid som 
«den usynlig velferdsstaten» (Weerness, 1978). Med Weerness’ begrep kan 
vi kanskje si at myten om velferdsavhengighet bidrar nettopp til at noen 
former for velferd stigmatiseres, mens andre blir usynliggjort. 

Kritikere av myten om velferdsavhengighet, og, mer generelt, kritikere av 
dikotomien mellom avhengighet og selvstendighet, retter oppmerksomhet 
mot gjensidig avhengighet (interdependence) (Bowlby et al., 2010; Fraser & 
Gordon, 1994; Hagestad, 2009). Et livsløpsperspektiv er et egnet utgangs- 
punkt for å forstå denne gjensidige avhengigheten. Livsløpsperspektivet 
er en tverrdisiplinær tilnærming til samfunnsvitenskap som er fundert i 
amerikansk pragmatisme, blant annet i George Herbert Meads teori om 

selvet som sosialt og prosessuelt, og er en grunnleggende sett kontekstua- 
listisk tilneerming til studiet av menneskelig liv (Elder, Kirkpatrick Johnson 
& Crosnoe, 2003). Livslopsforskning retter oppmerksomheten nettopp 
mot sammenhengene mellom storre historisk-institusjonelle forhold og 
enkeltmenneskers livslopsprosesser. Et av de grunnleggende prinsippene 
i livslopsforskning er prinsippet om sammenvevde liv (linked lives) (Elder 
et al., 2003). Gjennom et livslopsperspektiv kan en studere de komplekse 
sekvenser av tilstander og roller som individer gjennomgår i løpet av livet, 
og i løpet av en og samme dag. Det viser da raskt at en inndeling av befolk- 
ningen i de velferdsavhengige og de selvstendige er grovt overforenklende. 
Livene til menn, kvinner, barn, foreldre, besteforeldre, ansatte, arbeids- 
givere, naboer og venner er sammenvevd på en rekke intrikate måter. Er 
man for eksempel å regne som selvstendig om man arbeider 100 prosent, 
gjør bruk av en utdanning som en i stor grad har fått dekket av staten, 
og samtidig får økonomisk hjelp fra familien? Selv det enkleste eksempel 
illustrerer at det ganske snart melder seg vanskelige vurderingsspørsmål 
dersom en er villig til å ta kunnskap om menneskers livsløp med i 
betraktning. Et livsløpsperspektiv er, gjennom å rette oppmerksomhet mot 
tidsdimensjonen, velegnet til å bryte ned dikotomien mellom avhengighet 
og selvstendighet som underbygger myten om velferdsavhengighet. 


Myten i maktperspektiv 


Myten om velferdsavhengighet kunne kanskje vært harmløs om den 
ikke hadde slått skjevt ut sosialt. Dikotomien mellom velferdsavhen- 
gighet og individuell uavhengighet har alltid vært innvevd i maktrela- 
sjoner. Det at myten om velferdsavhengighet overser alle andre former 
for velferd enn den som overføres fra stat/kommune til voksne utenfor 
arbeidsmarkedet, har ulike konsekvenser for forskjellige samfunns- 
grupper. Det fører potensielt, som allerede påpekt, til at visse former 
for velferd stigmatiseres ved at de forbindes med moralsk forfall og 
dovenhet. En annen og mindre påaktet virkning kan være at andre 
samfunnsgrupper inviteres til å betrakte seg som selvstendige. Da vi 
drøftet myten om velferdsavhengighet ut fra velferdstrekanten, så vi at 
avhengighet av velferd levert av markedet (gjennom en god lønn eller en 

god kontorstol), eller velferd en far gjennom sivilsamfunnet (gjennom 
en stor arv eller nær gratis fritidsaktiviteter for sine barn) ikke regnes 
som velferdsavhengighet. Myten kan dermed føre til at selvstendighe- 
tens æresmerke utdeles til de som får velferd fra markedet eller sivil- 
samfunnet, eller gjennom andre former for offentlig velferd. De som 
tar lang statsfinansiert utdanning, får store skattefradrag som bolig- 
eier, eller mottar pensjon lenge som et resultat av sin lange levealder, 
blir ikke regnet som velferdsavhengige. Det overordnede resultatet av 
myten er dermed at privilegerte samfunnsgruppers selvstendighet blir 
overvurdert, og at de mange måtene som også disse nyter godt av vel- 
ferdsstaten på, blir usynliggjort. På den andre siden kan myten om vel- 
ferdsavhengighet, som allerede antydet ovenfor, bidra til negativ omtale 
av samfunnets minst privilegerte grupper. Ut fra en sammenlikning av 
retorikk knyttet til sosial ulikhet på 1800-tallet og 2000-tallet, konklu- 
derer den franske økonomen Thomas Piketty (2014) med at «modern 
meritocratic society ... is much harder on the losers» (s. 416), fordi fat- 
tigdom i dag oftere blir forklart med henvisning til individuell adferd, 
lav produktivitet og sviktende karakterstyrke. Kort sagt er det grunnlag 
for å hevde at myten om velferdsavhengighet tjener visse samfunns- 
grupper mer enn andre, og at den slik sett fungerer som en ideologi; den 
utgjør en misvisende virkelighetsbeskrivelse som bidrar til å legitimere 
den foreliggende samfunnsorden (Mannheim, 1936; Vogt, 2016). 

Omtaler av samfunnets mest hjelpetrengende har lenge stått i sterk 
kontrast til fremstillingen av samfunnets mer privilegerte grupper. Skep- 
sis mot snyltere har lenge hatt den egenskap at det effektivt kan få samfun- 
nets minst privilegerte grupper til å «vende seg mot hverandre, heller enn 
systemet» (Sennett & Cobb, 1972). Fattige i Storbritannia blir stigmatisert 
som avhengige av staten, mens lave skatterater og systematisk skatte- 
unndragelse ved hjelp av store revisjonsselskaper i all stillhet fungerer 
som subsidier for de rike (Jones, 2014, s. 201). Den amerikanske økono- 
men Joseph Stiglitz (2012) bruker begrepet «socialism for the rich» som 
beskrivelse av det at mange land de siste tiårene har brukt stadig mer av 
fellesskapets ressurser på å tilrettelegge for at de rike skal bli enda rikere. 
Ikke bare er de velstående like avhengige av velferd som andre, de ender 
opp med stadig mer av velferdsstatenes krympende budsjetter. 

Avslutning 


Oppsummert kan vi si at myten om velferdsavhengighet er basert på en 
individualistisk og statisk forståelse av menneskers liv og relasjoner, og 
på et snevert begrep om hva velferd er. Den beskriver verden som om 
det bare eksisterer én type velferd - pengeoverføringer til voksne utenfor 
arbeidslivet — og inviterer dermed til at andre kilder til velferd (markedet, 
sivilsamfunnet, familien) og andre former for velferd (f.eks. helsetjenester, 
avlastning, utdanning) blir oversett. Myten om velferdsavhengighet for- 
leder derfor til grunnleggende misforståelser av hvordan velferdsstater 
fungerer. Erfaringer fra andre land (særlig USA og Storbritannia) tilsier 
at myten om velferdsavhengighet kan bidra til å gi selve velferdsbegrepet 
en negativ klang og legitimere et lavt stønadsnivå. 

Sosiologer har siden Durkheim (1995/1912) vært oppmerksom på at 
ikke bare urfolk, men også moderne mennesker trenger felles myter 
for å leve, for å skape mening, og for å klare å samarbeide. Enkelte har 
sågar fremstilt det å «avkle» slike myter som sosiologiens kjerneoppgave 
(Elias 1970, s. 50). Men hvorfor skal vi som sosiologer bry oss med å stille 
spørsmål ved myter? Når noen oppfatter seg som «selvstendig» og andre 
som «velferdsavhengig», er ikke det ganske harmløst? Kan ikke ved- 
kommende få beholde den illusjonen? Nei. Selvstendighet i betydningen 
uavhengighet fra alle de tre leverandørene av velferd (staten, markedet 
og sivilsamfunnet) kan ikke oppnås i moderne samfunn basert på spe- 
sialisert arbeidsdeling. Selvstendighet kan derimot innvilges i ulik grad, 
og til ulike grupper, av forskjellige samfunnsinstitusjoner. Selve ordet 
«selvstendighet» er en hedersbetegnelse som ulike samfunnsgrupper i 
større og mindre grad lykkes i å gjøre krav på. I et ulikhetsperspektiv 
er det mye som tyder på at myten om velferdsavhengighet vil bli stadig 
viktigere i årene fremover. Forestillinger om at velferdsytelser i seg selv 
skaper avhengighet, kan for eksempel skimtes bak den nylige innføringen 
av aktivitetskrav for mottak av sosialhjelp. 

Dersom sosiologer eller andre ikke gjør oppmerksom på hvilke myter 
som ligger til grunn for forskjellige institusjonelle ordninger og endringer, 
forblir vi uvitende om vesentlige samfunnsforhold. En risikerer da jevne 
steg i retning av den repressive politikken som ble ført overfor fattige 

pa siste del av 1800-tallet (se Ulvund, 2002). Den gode nyheten er at det 
a pirke i virkningsfulle myter kan ha hoyst reelle konsekvenser. Som 
Robert Frank (2016) papeker i sin bok Success and Luck: Good Fortune 
and the Myth of Meritocracy finnes det stadig mer forskning som viser at 
«even small shifts in cognitive framing can dramatically transform how 
people think» (s. 105). 


Sluttnoter 


1. Se Hansen (2008) og Dahl og Lorentzen (2003) for detaljerte gjennomganger av 
den til dels svært tekniske faglitteraturen om velferdsavhengighet. Se også Syltevik 
(2006) om konsekvensene av endret politikk overfor enslige forsørgere. 

2. Et søk i medieovervåkningstjenesten Atekst Retriever viser en jevn økning i 
bruken av uttrykket «havner på NAV», særlig siden 2013. 

3. Ettilsvarende eksempel fra Danmark, i Berlingske Tidendes sak «Husker du Dovne 
Robert? Nu har hans arbejdsliv taget en overraskende drejning» (Fahnge, 2017). Se 
også Dencker-Larsen og Lundbergs (2016) studie av stereotypiske fremstillinger 
av velferdsbrukere i Norge og Danmark.’ 

4. Hele velferdsstaten kan betraktes som et forsøk på å motvirke og kompensere 
for den vekst i avhengighet som oppsto ved økt arbeidsdeling/spesialisering i 
takt med moderniseringen av samfunnet (Titmuss, 1958, s. 44, med referanse til 
Durkheim). 


Referanser 


Allardt, E. (1978). Dimensions of welfare in a comparative Scandinavian study. Acta 
Sociologica, 19(3): 227-239. https://doi.org/10.1177/000169937601900302 

Aspinal, F., Glasby, J., Rostgaard, T., Tuntland, H. & Westendorp, Rudi G.J. (2016). 
New horizons: Reablement - supporting older people towards independence. Age 
and Ageing, 45(5):574-578. https://doi.org/10.1093/ageing/afwo94 

Bowlby, S., Gregory, S. & McKie, L. (2010). Care and interdependency. I S. Bowlby, 
S. Gregory & L. McKie (Red.), Relationships and Resources: Interdependency and 
Care Over the Lifecourse (s. 38-53). Florence, KY, USA: Routledge. 

Brage, S. & Thune, O. (2015). Ung uførhet og psykisk sykdom. Arbeid og velferd, 
1, 37-49. Hentet fra https://www.nav.no/no/NAV+o0g+samfunn/Kunnskap/ 
Analyser+fra+NAV/Arbeid+og+velferd/Arbeid+og+velferd/ung-uf%C3%B8rhet- 
og-psykisk-sykdom 

Bragstad, T. (2018). Vekst i uføretrygding blant unge. Arbeid og Velferd, 2, 
69-87. Hentet fra https://www.nav.no/no/NAV+og+samfunn/Kunnskap/ 


70 


MYTEN OM VELFERDSAVHENGIGHET 


Analyser+fra+NAV/Arbeid+og+velferd/Arbeid+og+velferd/vekst-i- 
uf%C3%B8retrygding-blant-unge 

Christensen, K. (2009). In(ter)dependent lives. Scandinavian Journal of Disability 
Research, 11(2), 117-130. http://doi.org/10.1080/15017410902830553 

Dahl, E. & Lorentzen, T. (2003). Explaining exit to work among social assistance 
recipients in Norway: heterogeneity or dependency? European Sociological 
Review, 19(5), 519-536. https://doi.org/10.1093/esr/19.5.519 

Dencker-Larsen, S. & Lundberg, K.G. (2016). Depicted welfare recipient stereotypes 
in Norway and Denmark: a photo elicitation study. Nordic Journal of Social 
Research, 7, 1-15. https://doi.org/10.7577/njsr.2098 

Durkheim, E. (1995). The Elementary Forms of Religious Life. New York: The Free 
Press. 

Dolvik, J.E., Flotten, T., Hippe, J.M., & Jordfald, B. (2014). The Nordic Model 
Towards 2030: A New Chapter? (NordMod 2030 Final Report. FAFO Rapport 
7/14). Oslo: Fafo. 

Elder, G.H., Kirkpatrick Johnson, M. & Crosnoe, R. (2003). The emergence and 
development of life course theory. I J.T. Mortimer & M.J. Shanahan (Red.), 
Handbook of the Life Course (s. 3-19). New York: Kluwer Academic. 

Elias, N. (1970). What is Sociology? New York: Columbia University Press. 

Esping-Andersen, G. (2009). The Incomplete Revolution: Adapting to Womens New 
Roles. Cambridge: Polity. 

Fahnge, S. (2017, 12. februar). Husker du Dovne Robert? Nu har hans arbejdsliv 
taget en overraskende drejning. Berlingske Tidende. Hentet fra https://www. 
bt.dk/danmark/husker-du-dovne-robert-nu-har-hans-arbejdsliv-taget-en- 
overraskende-drejning 

Folbre, N. & Wolf, D. (2013). The intergenerational welfare state. Population and 
development review, 38(1), 36-51. https://doi.org/10.1111/j.1728-4457.2013.00550.X 

Frank, R.H. (2016). Success and Luck: Good Fortune and the Myth of Meritocracy. 
Princeton: Princeton University Press. 

Frank, T. (2016). Listen, Liberal: Or What Ever Happened to the Party of the People. 
Victoria: Scribe. 

Fraser, N. & Gordon, L. (1994). Dependency demystified: inscriptions of power in a 
keyword of the welfare state. Social Politics, 1(1), 4-31. https://doi.org/10.1093/sp/1.1.4 

Gerhardsen, R. (1991). Snillisme på norsk. Oslo: Schibsted. 

Giddens, A. (1998). The Third Way: The Renewal of Social Democracy. Cambridge: 
Polity. 

Gullestad, M. (1996). From Obedience to Negotiation: Dilemmas in the 
Transmission of Values Between the Generations in Norway. The Journal of the 
Royal Anthropological Institute, 2(1), 25-42. https://doi.org/10.2307/3034631 DOI: 
10.2307/3034631 


71 


ARTIKKEL 3 


Hagestad, G. (2009). Interdependent lives and relationships in changing times: a 
life-course view of families and aging. I W. Heinz, J. Huinink & A. Weymann 
(Red.), The Life Course Reader (s. 397-415). Frankfurt: Campus. 

Hansen, H.-T. (1996). Trygd — en midlertidig bro, eller en vei ut av arbeidsmarkedet? 
(dr.philos.-oppgave). Sosiologisk institutt, Universitetet i Bergen. 

Hansen, H.-T. (2008). The dynamics of social assistance recipiency: Empirical 
evidence from Norway. European Sociological Review, 25(2), 215-231. https://doi. 
org/10.1093/esr/jcno4o 

Hansen, K.V. (2004). Not-So-Nuclear Families: Class, Gender, and Networks of Care. 
New Brunswick: Rutgers University Press. 

Hills, J. (2015). Good Times, Bad Times: The Welfare Myth of Them and Us. Bristol: 
Policy Press. 

Johansson, S. (1977). Om «Att Ha, att Alska, att Vara»: En kritisk granskning av en 
jamforande undersökning av valfard i Norden. Sociologisk Forskning, 14(4), 37-58. 
Hentet fra http://www.jstor.org/stable/20851765 

Jones, O. (2014). The Establishment: And How They Get Away With It. London: Allen 
Lane. 

Kann, I.C. & Sutterud, L. (2017). Utenforskap og trygdeordningenes rolle: 
sikkerhetsnett eller hvilepute. Arbeid og Velferd, (3), 59-79. Hentet fra 
https://www.nav.no/no/NAV+0g+samfunn/Kunnskap/Analyser+fra+NAV/ 
Arbeid+og+velferd/ Arbeid+og+velferd/utenforskap-og-trygdeordningenes-rolle 

Kohli, M. (2015). Cleavages in aging societies: generation, age or class?. I B. Marin 
(Red.), The Future of Welfare in a Global Europe (s. 327-351). Farnham: Ashgate. 

Kvist, J. (2015). A framework for social investment strategies: integrating 
generational, life course and gender perspectives in the EU social investment 
strategy. Comparative European Politics, 13(1), 131-149. https://doi.org/10.1057/ 
cep.2014.45 

Kvist, J., Fritzell, J., Hvinden, B. & Kangas, O. (2011). Changing social inequality and 
the Nordic welfare model. I J. Kvist, J. Fritzell & B. Hvinden (Red.), Changing 
Social Equality : The Nordic Welfare Model in the 21st Century (s. 1-22). Bristol: 
Policy Press. 

Landsend, M. & Monsen, @.N. (20158, 28. mai). Jeg vil nave, synger Kjetil (18) i 
baksetet pa ranekjerra. Dagbladet. Hentet fra https://www.dagbladet.no/video/ 
nsm7tAtEIsA 

Landsend, M. & Norum, @.N. (2015b, 29. september). «Jeg vil nave» sang Kjetil. Na 
har han fatt seg jobb. Slik gikk det med de unge «naverne». Dagbladet. Hentet fra 
https://www.dagbladet.no/nyheter/jeg-vil-nave-sang-kjetil-na-har-han-fatt-seg- 
jobb/60489413 

Mannheim, K. (1936). Ideology and Utopia: An Introduction to the Sociology of 
Knowledge London: Routledge and Kegan Paul. 


72 


MYTEN OM VELFERDSAVHENGIGHET 


Piketty, T. (2014). Capital in the Twenty-first Century. Cambridge, MA: Belknap 
Press. 

Saraceno, C. (2002). Deconstructing the myth of welfare dependence. I C. Saraceno 
(Red.), Social Assistance Dynamics in Europe: National and Local Poverty Regimes 
(s. 235-259). Bristol: Policy Press. 

Seip, A.-L. (1994). Veien til velferdsstaten. Norsk sosialpolitikk 1920-75. Oslo: 
Gyldendal Akademisk. 

Sennett, R. & Cobb, J. (1972). The Hidden Injuries of Class. New York: Vintage. 

Stamsø, M.A. (2017). Organisering og finansiering av velferdstjenester. I M.A. 
Stamsø (Red.), Velferdsstaten i endring (s. 110-143). Oslo: Gyldendal. 

Stiglitz, J.E. (2012). The Price of Inequality: How Today's Divided Society Endangers 
Our Future. New York: WW Norton & Company. 

Syltevik, L.J. (2006). Taking control of one’s own life? Norwegian lone mothers 
experiencing the new employment strategy. Community, Work and Family, 9(1), 
75-94. https://doi.org/10.1080/13668800500421036 

Terum, L.I. & Hatland, A. (2014). Sysselsetting og trygd under arbeidslinja. Søkelys 
på arbeidslivet, 31(1-2), 3-22. Hentet fra https://www.idunn.no/spa/2014/01-02/ 
sysselsetting og trygd under arbeidslinja 

Titmuss, R. (1958). The social division of welfare: some reflections on the search 
for equity. I R. Titmuss (Red.), Essays on "The Welfare State” (s. 34-56). London: 
Unwin University Books. 

Ulvund, F. (2002). «Byens Udskud»? Ein studie av karrierar som innsett i 
tvangsarbeids- og straffanstaltar i Bergen ca. 1850-75. (dr.philos-avhandling). 
Historisk institutt, Universitetet i Bergen. 

Vogt, K.C. (2016). The postindustrial society: from utopia to ideology. Work, 
Employment & Society, 30(2), 366-376. https://doi.org/10.1177/0950017015577911 

Weerness, K. (1978). The invisible welfare state: women's work at home. Acta 
Sociologica, 193-207. Hentet fra http://www.jstor.org/stable/24859739 

Øyen, E. (1983). Velferd. I E. Øyen (Red.), Velferd og Ulikhet (s. 112-134). Oslo: 
Universitetsforlaget. 


73 


ARTIKKEL 4 


Myten om eldrebølgen 


Karen Christensen, professor, Universitetet i Bergen, 
Sosiologisk institutt 


Abstract 


Title: The myth of the "Elder Boom”. Summary: The ageing population represents today one 
of the most central demographic challenges in many countries of the world, including Norway. 
In the public debate about the ageing population, the metaphor "Elder Boom” is increasingly 
being used. This article gives insight into the discussion in Norway and shows that the meta- 
phor “Elder Boom” does not represent a constructive contribution to the ageing-population 
debate. The article provides arguments against two implications of the “Boom” metaphor: that 
ageing people are unwanted in society, and that older people represent a huge and increasing 
amount of welfare dependency. It shows how society over time has strived to control diseases 
(such as tuberculosis) in order to increase life expectancy. Society does, in fact, see old age as 
one of its major achievements, not as a problem as implied in the “Elder Boom” metaphor. 
The article also demonstrates how social policies implemented in the elderly-care sector in 
Norway have increasingly reduced services to elderly people while increasing allocation to 
younger people still of working age. By pointing out these changes in old age and elderly care 
over time, the article is a contribution to put an end to the myth of an “Elder Boom” Overall, 
it contributes to the understanding of how this myth, bolstered by the Western world’s ideal 

De fleste ønsker å leve livet helt ut, nær sagt koste hva 
det koste vil. Man gir og tar gjennom livet, og noen gjør 
mer av det enn andre. Det burde være plass til alle, og en 
burde slippe å føle at det var på tide å gjøre det slutt for 
ikke å være til byrde (sitat fra Svein Olav Daatland: 

Klar for eldrebølgen? Dagbladet 27. februar 2000). 


Innledning 


‘Eldrebolgen’ er blitt en del av det norske vokabularet i det offentlige 
ordskiftet. Et google-søk presenterer på et halvt sekund 117 000 resultater 
(24.01. 2018) og bringer en straks til Wikipedia, som uansett denne kildes 
tilfeldige karakter er en hyppig brukt informasjonskilde. Her fremstilles 
eldrebølgen som et begrep som primært henger sammen med den økte 
levealder og dernest som et (stort) problem: 'En slik økning i antallet 
alderspensjonister med behov for pensjon, behandling og pleie på sykehjem 
vil bli en økonomisk og praktisk utfordring for velferdsstaten Norge’ 
(Eldrebølgen, 2018). Parallelt med dette domineres overskriftene om 
‘eldrebølgen’, med noen få unntak, av typer som disse: 'Eldrebølgen treffer i 
2025; Er Norge godt nok rustet for eldrebølgen?” ‘Slik rammer eldrebølgen 
norske kommuner; 'Eldrebølgen blir et sjokk”, Drukner vi når eldrebølgen 
kommer? og ‘Hvem skal pleie oss når eldrebølgen slår inn?’ Slike offentlige 
tekster tegner et skremmende og truende bilde av den demografiske 
utviklingen med en aldrende befolkning. Bølgemetaforen bidrar til at den 
aldrende befolkning og konsekvensene av denne aldringen fremstilles som 
en katastrofe som nærmer seg. Bølgemetaforen bidrar også til å fremstille 
den aldrende befolkning som uønsket og som en byrde for samfunnet 
(jf. sitatet fra Daatland, 2000). Selve bolge-‘nedslaget’ blir fremstilt som 
en trussel for samfunnet, den yngre befolkning (lønnsarbeiderne) og 
velferdsstaten, som på generøs måte skal yte pensjoner og pleie- og 
omsorgstjenester til det stigende antall eldre. Siden det ikke vites presis 
hvordan den rammer’ og med hvilken styrke, fremstilles den dessuten som 
uforutsigelig i sin konkrete måte å ramme på. 

Formålet med denne artikkelen er ikke å nedtone at det er knyttet 
utfordringer til den demografiske utviklingen med en aldrende befolk- 
ning. Dette utgjør en viktig både samfunns- og velferdspolitisk diskusjon 
i Norge så vel som i mange andre av verdens land, og sentrale bidrag 
til denne diskusjonen kommer fra empirisk baserte studier om eldre og 


76 


MYTEN OM ELDREBØLGEN 


eldreomsorg. Formålet her er å vise at bruken av eldrebølgemetaforen 
utgjør et lite konstruktivt bidrag til diskusjonen om utfordringene, fordi 
den styrker oppfatningen av at aldring først og fremst er et problem for 
samfunnet, og at de aldrende gruppers behov for hjelp fra velferdsstaten 
representerer en katastrofe for samfunnet. I det følgende vil jeg først gi 
innsikt i hvordan metaforen om ‘eldrebølgen’ oppsto, og hvilke innholds- 
messige begreper som har styrket bølge-forståelsen. Dernest vil jeg bruke 
to argumentasjoner til å bidra til å nyansere diskusjonen om den aldrende 
befolkning. Formålet med å presentere disse argumentasjonene er å vise 
på hvilken måte eldrebølgen utgjør en myte. Den første argumentasjo- 
nen dreier seg om å vise at bølgens uønskede og uventede karakter ikke 
harmonerer med en historisk utvikling av levealderen, som tvert imot 
snarere handler om en tilstrebet normalisering av alderdommen. Den 
andre dreier seg om at bølgens 'skadevirkninger, særlig når det gjelder å 
ramme velferdsstatens pleie- og omsorgstjenester, fremstilles som å kreve 
et eksplosivt behov for tjenester til eldre. Men dette harmonerer lite med 
de reformer som er implementert i de kommunale helse- og omsorgs- 
tjenestene de seneste tiår, og spesielt for eldre. 

I denne artikkelen vil jeg anvende gerontologiske teorier om ald- 
ring, norske statistiske data samt samfunnsvitenskapelig forskning til 
å underbygge diskusjonen. Begrepet ‘eldre’ vil primært defineres som 
personer over 67 år, fordi pensjonsalderen er den mest typiske måte, i 
forskning og statistikk, å definere avgrensningen av eldre på (men også 
65+grensen brukes i statistikken fordi dette er dagens faktiske pensjons- 
alder). Ettersom pensjonsalderen i dag i deler av arbeidslivet kan utset- 
tes til fylte 70/72 ar, kan ‘alderdomsgrensen’ samtidig også sies å være i 
bevegelse. 


Bølgemetaforen - hvordan oppstår den, og hva 
handler den om? 

Bølgemetaforen kan sies å oppstå av to viktige grunner. Den ene handler 
om at selve metaforen føres inn i et offentlig ordskifte. Den andre handler 
om utviklingen av denne metaforen til å bli en betegnelse for et eldrepro- 
blem samfunnet har fått. 

I eldreomsorgslitteratur (se f.eks. Daatland & Solem, 2011, s. 160) antas 
bølgemetaforen å ha en viktig opprinnelse i mellomkrigstidens diskusjo- 
ner om den tids endringer i befolkningsutviklingen henimot små fødsel- 
skull og flere eldre. Det var det svenske ekteparet Alva og Gunnar Myrdal, 
med bakgrunn i samfunnsøkonomi og et felles sosialdemokratisk engasje- 
ment, som i deres første svenske utgave av boken Kris i befolkningsfrågan 
i 1934 anvendte metaforen ‘flodvåg’. Da det kom en oppfølgende dansk 
og norsk utgave (med bruk av materiale fra eget land) med samme tema- 
tikk, fulgte metaforen med. Man kan forstå flodbølgen som en forsterket 
utgave av bølgen, her anvendt med en satirisk undertone: 


Som en følge av den endrede aldersfordeling vil vi derfor her i landet om noen 
årtier få en flodbølge av intellektuell senilitet i hele det sosiale liv, og den vil 
komme til å føles uutholdelig for den generasjon som til den tid står i sin kraf- 
tigste alder (Myrdal & Myrdal, 1936, s. 125, norsk utgave). 


Men i motsetning til hva dette sitatet uttrykker - nemlig en misbillig- 
else over aldring og et fokus på det aldrende samfunn som et problem 
- er ingen av disse fortolkningene riktige om det som var Myrdal- 
parets hensikt med å diskutere befolkningsspørsmålet i mellomkrigstiden. 
Det var likevel disse fortolkningene som senere ble videreført. Myrdal- 
parets hoveddiskusjon handlet ikke om eldrespørsmålet. Den handlet om 
det synkende fødselstallet i denne perioden. Deres politiske formål var 
å bidra til å endre det konservative ordskiftet i denne diskusjonen fra 
å handle om moralpredikener, forbud mot preventive midler og straffe- 
lovgivning (når det gjaldt abort), til å forstå befolkningsspørsmålet som 
sosialpolitisk. Med dette mente de å sette det synkende fødselstall i sam- 
menheng med forhold som familiedannelsens nye betingelser under det 
moderne økonomiske og sosiale liv (som historisk har fulgt utviklingen 
etter industrialiseringen), arbeidsløshet og den forventede emansipa- 
sjonen for kvinner fra middelklassen som ville gjøre barnefødsler mer 
‘besveerlige’ (Myrdal & Myrdal, 1936, s. 135). Men de var også opptatt av 
ansvaret generasjonene imellom slik det tydeliggjøres her om den gene- 
rasjonen som Myrdal-paret selv hørte til: 


I sin fruktbare alder økte den sin inntekt pr. konsumsjonsenhet ved ikke å 


reprodusere seg; den har derved øket sin levestandard og samtidig har den ved å 

spare penger, ved å livsforsikre sig og ved hjelp av lovgivningen, forskanset sig bak 
lovlige rettigheter til arbeidsfrie inntekter i sin alderdom, — men uten å sørge for 
at det kom tilstrekkelig mange unge efter dem, som kunde arbeide og produsere 
det som deres renteinntekter skulde betales med. Det blir ikke morsomt å leve og 
være gammel når den tid kommer, da vi som nu befinner oss i mellomaldrene, 


engang skal avlegge regnskap overfor våre barn (Myrdal & Myrdal, 1936, s. 123). 


Det interessante fra disse betraktningene i mellomkrigstiden er at flod- 
bølgen” altså ikke handlet om at aldring er et problem. Den handlet om at 
ansvaret for den etterfølgende generasjon kunne ha vært større, selv om 
det også finnes en rekke reelle sosiale forklaringer på det synkende fød- 
selstallet. Mens ‘eldrebolge’-diskusjonen ville ha utviklet seg til en sosial- 
politisk diskusjon om den hadde fulgt i sporet til Myrdal og Myrdal, fikk 
den en annen dreining, nemlig mot å forstå det aldrende samfunn som 
et problem. 

For å belyse den dreiningen diskusjonen har tatt siden introduksjonen 
av flodbølgemetaforen, kan vi først se på hvordan ‘eldreproblemet’ mer 
konkret defineres i dag. I sin mest enkle form fremstilles problemet som 
den økende andel av befolkningen på 67 år og over. Under overskriften 
'Eldrebølgen på vei’ viser Statistisk sentralbyrå (2017, s. 3) for eksempel at 
eldrebølgen handler om en økning over tid fra 8 % i 1950 til 15 % i 2017 og 
fremskrevet til 18 % i 2030. Omskrevet betyr det at nesten hver femte per- 
son omkring 2030 er minst 67 år gammel. Samtidig pekes det på at dette 
ikke kun har med økt levealder å gjøre. Det settes også i sammenheng med 
lave fødselstall (jf. også Myrdal-parets fokus), og det vises til at grunnen 
til at eldrebølgen ‘enna ikke helt har nådd oss’, er at fruktbarhetstallet er 
relativt høyt (i europeisk målestokk) og innvandrerbefolkningen er ung. 
I de konkrete beregninger av økningen i andelen eldre opereres det med 
noe usikkerhet, og dette fremstilles gjennom beregninger som viser høye, 
lave og middels tall. Typisk brukes da middeltallene (se f.eks. Helse- og 
omsorgsdepartementet, 2013, s. 42), og det er også de som er brukt ovenfor. 

Den demografiske utviklingen med en aldrende befolkning er blitt 
diskutert siden 1980-tallet, og nettopp fordi de statistiske beregningene i 
denne diskusjonen har en sentral, plass, er det av stor betydning hvor- 
dan de finner sted, og hvilke faguttrykk som brukes. På tross av at de 
enkelte beregninger primært handler om å forsøke å finne frem noen 

faktiske tall om den aldrende befolkningen, er det imidlertid et kjent 
fenomen at statistikk ogsa kan veere politisk, altsa at den med sine fag- 
uttrykk og beregningsmater ogsa presenterer fenomener pa bestemte 
mater. Et av de tidlige demografiske begrepene som ble brukt, er for eksem- 
pel forsorgelsesbyrden (‘dependency ratio’). Denne kan finnes beskrevet 
som "forholdet mellom den tærende og nærende del av befolkningen, dvs. 
den yrkespassive og yrkesaktive befolkning” målt etter alder for å være 
yrkesaktiv/-passiv (Brunborg, 1986, s. 15). For å ta hensyn til at for eksem- 
pel noen i yrkesaktiv alder ikke er yrkesaktive, kan man i stedet bruke 
begrepet forsørgelsesrate, og definere dette ut fra faktiske tall på forholdet 
mellom de som ikke kan livnære seg av egen inntekt fra arbeid, og de 
som er selvforsørgende (Brunborg, 1986, s. 15). På tross av at slike begreps- 
diskusjoner i utgangspunktet er nøytrale (selv om dette vanskelig kan 
sies om uttrykkene 'tærende/nærende”), kan de imidlertid lett også bidra 
normativt til diskusjonen om det aldrende samfunn. Presiseringen som 
finner sted fra å bruke begrepet forsørgelsesbyrde” til i stedet å foreslå 
‘forsorgelsesrate’, kan for eksempel ses som en tydeliggjøring av at proble- 
met med den aldrende befolkning handler om en økt andel ikke-selvfor- 
sørgende personer (se Kornstad, 2017). I dag kalles forsørgelsesbyrden ofte 
‘omsorgsbyrde’. Den kan eksempelvis defineres som forholdet mellom de 
som er 65 og eldre (faktisk pensjonsalder og over), og de som er mellom 20 
og 64 år (Rogne & Syse, 2017), altså den befolkningsdelen med flest i lønns- 
arbeid. Med stigende tall fortolkes dette da som stigende 'omsorgsbyrde. 
Selv om det også er knyttet omsorgsbyrde til barn og unge, som slik sett 
derfor også kunne inngå i dette regnestykket (se Brunborg, 1986) — et regne- 
stykke som faktisk gir nedadgående tall helt til omkring 2010 (Holmøy, 
2013) — er konsekvensen av å ta dem ut at det blir et mye tydeligere fokus 
på de gamle som en ny byrde for samfunnet (se også Odén, Svanborg & 
Tornstam, 1993, for en innsiktsfull innføring i dette). Uten at det er snakk 
om misbruk av statistiske beregninger (se f.eks. Silverman, 2014, s. 9 for 
eksempler), kan bestemte beregningsmåter likevel bidra til å forstørre pro- 
blemforståelsen. Medvirkende til dette kan også være at kvantitative data 
i form av statistiske beregninger har høy status i samfunnet (Silverman, 
2014, s. 8-9). Spørsmålet blir da kun hvor stort problemet er, for eksempel 
i ulike regioner (Telle, 2017) og ulike kommuner (Kornstad, 2017). 

Mens innholdsbestemmelsen og de statistiske begreper og beregnin- 
ger som gjøres, er viktige for retningen diskusjonen om den aldrende 
befolkning tar med eldrebølgemetaforen, kan det imidlertid ikke for- 
klare den innebygde misbilligelsen. Den forklaringen kan sies å ha dype 
historiske røtter. Tilbake i antikkens filosofi kan vi finne en viktig tenk- 
ning om aldring og alderdom slik den var representert av Aristoteles (se 
Bakken, 2014; Beauvoir, 1972; Kirk, 1994). Ifølge Aristoteles handlet ald- 
ring og alderdom om en langsom, men tydelig degenerering av kroppen. 
Siden han så kropp og sjel som tett forbundet, innebar dette at han så 
på aldring og alderdom som en svekkelsesprosess frem mot døden. Med 
etableringen av den medisinske klinikk i Europa på 1800-tallet og 
mulighetene dette ga for å føre statistikk over endringer i den aldrende 
kroppen, ble svekkelsesteorien styrket av synet på alder som en medisinsk 
diagnose (Kirk, 1994). Selv om litteraturen peker på aldring og alderdom 
som en sosial konstruksjon med ulike fortolkninger i ulike samfunn 
og kulturer (se f.eks. Beauvoir, 1972), og det slik også har eksistert 
positive syn på alder, har svekkelsesforståelsen vært den dominerende 
over tid. Bakken (2018) utreder dette nærmere gjennom sin inngående 
analyse av mange sider ved det aldersparadoks som først ble uttrykt av 
Cicero: Vi vil alle leve lenge, men ingen vil være gammel. Det er denne 
urgamle og grunnleggende avstandtaken fra å bli gammel, altså den siste 
del av Ciceros påstand, som eldrebølgemetaforen får næring fra til sin 
misbilligelsesdel. 

I det følgende skal jeg vise at økningen i antall eldre mennesker, som 
blir stadig eldre, i liten grad kan sies å være et uventet eller ikke tilstrebet 
fenomen i samfunnet. 


Bølgen kommer - men verken 
uventet eller uønsket 


I kontrast til den dramatiske karakter som bølgemetaforen innehar, som 
et fenomen som med stor og truende styrke ‘skyller’ innover samfunnet 
i dag, har økningen i levealder over tid vært sett på som et tegn på et 
samfunn med stigende velstand og folkehelse, og den har slik vært sterkt 
ønsket og tilstrebet. 

Ifølge befolkningsstatistikk har levealderen over tid økt med aksele- 
rerende fart. Sammenliknet med 1800-tallet, da de første folketellingene 
fant sted, har den forventede levealder økt med omkring 35 år, jf. tabellen 
nedenfor, som også gir innsikt i viktige og vedvarende kjønnsforskjeller 
over tid. 


Menn 45,0 491 61,7 711 731 76,9 79,7 
Kvinner 48,0 52,6 64,6 76,8 79,7 81,9 83,7 


Tabell 1: Forventet levealder for kvinner og menn over tid.' 
ilde: (Statistisk sentralbyrå (SSB), 2018a) 


I 2017 er den forventede levealder ved fødsel 80,9 år for menn, og 84,3 år 
for kvinner. Det er en rekke grunner til disse demografiske endringene i 
forventet levealder. På den ene side handler de om en rekke initiativer og 
ordninger som forbedrer levestandard, boforhold og ernæring, bekjem- 
per sykdommer m.m. og slik øker forventet levealder. På den andre side 
handler de også om en rekke forhold som virker stagnerende eller nega- 
tivt inn på levealder, slik som epidemier, økonomiske kriser og kriger. 
Ettersom forventet levealder speiler befolkningens dødelighet (Folkehelse- 
instituttet, 2014), er typen av dødelighet betydningsfull for endringene. 
Den overordnede trenden handler om at mens dødsårsaken på 1800-tallet 
og en del av 1900-tallet var knyttet til infeksjonssykdommer, og særlig 
tuberkulose, er de dominerende dødsårsakene i dag knyttet til hjerte- og 
karsykdommer samt kreft (Pedersen, 2007), særlig for menn. Dette betyr 
også at dødsårsakene i dag snarere er knyttet til alderdom, mens de tidli- 
gere var knyttet til barndom, særlig spedbarnsalderen. Meget tidlige tall, 
tilbake til før 1800-tallet, viser at 23 av 100 spedbarn døde; på slutten av 
1800-tallet var dette falt til 10 av 100 (Fure, 2005). Deretter falt tallene 
sterkt igjennom tidene. I 2016 er det kun 2,2 barn av 1000 levendefødte 
som dør før ettårsalderen (SSB, 2018b). Bedre levestandard, ernæring og 
folkehelse, og etterkrigstidens utbygging av velferdsinstitusjoner og ord- 
ninger, inkludert etter hvert helsestasjonen med fødselsoppfølginger for 
mor og barn samt vaksinasjonsprogrammer, har vært viktige bidrag til 
denne reduksjonen over tid frem til i dag. Men enda viktigere for denne 
sammenhengen og for den generelle økte forventede levealder er det aktive 

og målrettede arbeid som ble gjort medisinsk for å bekjempe dødelige syk- 
dommer. Dette gjaldt ikke minst bekjempelse av tuberkulosen, en dødelig 
infeksjonssykdom som fra 1900 til 1930-årene var den vanligste dødsårsa- 
ken for barn mellom 10 og 14 år og også den vanligste sykdomsårsak som 
førte til død helt frem til 1950 (Pedersen, 2007, s. 33). Mens bekjempelse 
av sykdommens sterke smittefare, særlig gjennom forbedring av hygiene, 
i starten bidro til å redusere tallene, var det avgjørende senere utviklingen 
av antibiotika som behandlingsmiddel for å overleve denne sykdommen. 

Figur 1 viser utviklingen over tid for forventet levealder. Figuren gir 
et inntrykk av hvordan forventet levealder er et ‘avtrykk’ av sin samtid, 
og ikke bare påvirkes av levestandard og helse, men også av store sam- 
funnskriser slik som ikke minst krig. Dessuten gir figuren et inntrykk av 
kjønnsforskjeller. Med økt levestandard fulgte også livsstilssykdommer 
som følge av særlig røyking, alkoholinntak og mindre næringsrike mat- 
vaner. Menn hadde sterkere tilbøyelighet til å utvikle livsstilssykdommer, 
og slik innvirket dette mer og litt tidligere på deres forventede levealder 

Figur 1. Forventet levealder i Norge, 1846-2013. Levealderen i Norge har økt dramatisk siden 
midten av 1800-tallet. Figuren viser at mens det tidligere var ujevne stigninger med periodevise 
nedganger i forventet levealder på grunn av fattigdom, krig, spanskesyke m.m. er økningen i 
forventet levealder i dag mye jevnere. Det finnes fortsatt klare forskjeller mellom kvinner og 
menns forventede levealder, men den er minskende. Mens den gjennomsnittlige forventede 
levealder i 1845 var litt under 50 år, er den i 2013 litt over 80 år. Kilde: Folkehelseinstituttet 
(2018). Folkehelserapporten: Levealderen i Norge, figur 1. Tilgjengelig fra: https://www.fhi.no/ 
nettpub/hin/befolkning/levealder/ Figuren er ikke omfattet av artikkelens lisens 

enn pa kvinners. I dag gar tendensen mot at forskjellene mellom menns 
og kvinners forventede levealder synker, fordi livet til menn og kvinner, 
gjennom kvinners okte deltakelse i arbeidsmarkedet og utdanning, er 
blitt mer likt (se f.eks. Christensen & Syltevik, 2013), men fortsatt er det 
tre og et halvt års forskjell i forventet levealdersgjennomsnitt. 

Det samlede bilde av utviklingen viser hvordan samfunnet aktivt har 
skapt betingelser for stadig høyere levealder. I 1960 hadde Norge verdens 
høyeste levealder (Folkehelseinstituttet, 2014). Men deretter er Norge blitt 
innhentet av en rekke land. Særlig har Japan en meget høy levealder, men 
det er også en rekke europeiske land som har innhentet Norge, og det 
pekes dessuten på økte sosiale forskjeller i landet. At det er et mål med en 
høy levealder, fremgår for eksempel av at dette er ett av de etablerte nasjo- 
nale mål i landets folkehelsemeldinger. Av den siste fremgår således at 
«Norge skal være blant de tre landene i verden som har høyest levealder» 
(Helse- og omsorgsdepartementet, 2015, s. 14). Det kan her nevnes at det 
blant de nasjonale målene også inngår et viktig mål om å redusere sosiale 
helseforskjeller. Dette anerkjennes slik som et problem knyttet til leve- 
alder i Norge. Denne stortingsmeldingen definerer tidlig dod’ som død 
før fylte 75 år (Helse- og omsorgsdepartementet, 2015, s. 15). Med andre 
ord understreker alt dette ønsket om etableringen av alderdom, altså høy 
levealder, som normalisert. 

I samfunnsforskningen, og særlig i gerontologien, som er den viten- 
skap som har et spesifikt fokus på aldring og alderdom, er utviklin- 
gen møtt med nye teorier som bidrar til økt innsikt i alderdommens 
endringer. Innenfor det som kalles kronologisk alder (se f.eks. Daatland 
& Solem, 2011, s. 23), har man tidligere inndelt livsløpet i tre deler: opp- 
vekst, dernest arbeid (produksjon og reproduksjon) og så otium (hvile 
og pensjonstid). Daatland og Solem gjør oppmerksom på hvordan den 
kronologiske aldersinndelingen er et sosialt konstruert fenomen knyt- 
tet til moderne tid, med utvikling av tidsnormer for ulike roller. Slik 
skapes det bestemte normative forventninger til når ting skal skje i livet 
- uavhengig av subjektive oppfatninger - og i bestemte livsfaser knyt- 
tet til alder (Kohli, 2007), for eksempel pensjoneringstidspunktet. Når 
levetiden blir lengre, forskyves hele livsfasemønsteret (Odén, Svanberg 
& Tornstam, 1993), og dette danner grunnlag for utviklingen av nye 

teorier. Den kronologiske alders tredje fase inndeles nå i to faser som 
kalles henholdsvis den ‘tredje alder’ og ‘fjerde alder’ (først av Laslett, 
1996/1989). Det viktige fra disse teoriene om den tredje og fjerde alder 
er at det vises til et skille mellom den første og siste del av alderdom- 
men. Typisk for den første delen er god helse og frihet fra lønnsarbeid 
(selv om denne friheten individuelt kan oppleves meget forskjellig; se 
Nordhus, Isaksen & Wærness, 1986). Den siste delen handler så om det 
som i dag oppfattes som den ‘egentlige’ alderdom, nemlig den fasen som 
handler om en ny hjelpeavhengighet (jf. barndommen tidligere). Teo- 
retisk betraktet handler normaliseringen av alderdom altså om at sta- 
dig flere eldre opplever den tredje alder i en stadig lengre periode, selv 
om det blant annet vil være viktige ulikheter knyttet til sosial klasse 
(jf. også Helse- og omsorgsdepartementet, 2015). Ulike generasjoner 
vil møte voksenfasen med ulike forutsetninger grunnlagt i barndom- 
men og oppveksten. Slik har Elder (1974) for eksempel vist betydnin- 
gen av depresjonstiden i 1930-årene for muligheten til å mestre eldre år 
senere, og i dag er fokuset pa babyboomgenerasjonen. Dette er den store 
generasjon som ble født kort etter annen verdenskrig, vokst opp under 
velferdsstatens utbygning og som i dag møter alderdommen med flere 
ressurser (høyere utdanning og bedre økonomi) og andre forventnin- 
ger enn tidligere generasjoner. Generasjonen beskrives i Stortingsmel- 
dingen ‘Morgendagens omsorg som ‘seniorgenerasjonen’ (Helse- og 
omsorgsdepartementet, 2013, s. 55). Med dette er det en generasjons- 
forandring i gang som over tid handler om at de nye aldrende genera- 
sjoner vil stille større krav til samfunnet, og herunder velferdstjenester 
(Slagsvold & Solem, 2005). Men dette handler i mindre grad om økende 
behov, og mer om innflytelse på det det er behov for; eller sagt på en 
annen måte: De eldre vil mer og mer ta livet i egne hender (Bakken, 
2018). Dette forhindrer selvsagt ikke at det vil skje en kroppslig svek- 
kelse med økt høy alder, og som for de fleste vil innebære en fase til 
sist, før døden, med hjelpeavhengighet. I det offentlige ordskifte skil- 
les imidlertid ikke den første (uavhengighets-)fase fra den siste hjelpe- 
avhengighetsfase, og slik bidrar dette til å fremstille hjelpeavhengighe- 
ten som en truende del av det aldrende samfunn (se også Vogts artikkel 
om fremstillingen av velferdsavhengighet mer generelt). 

I det følgende vil jeg se nærmere på det som metaforisk handler om 
at bølgen rammer samfunnet. Her vil jeg blant annet peke på at hjelpe- 
avhengigheten i alderdommen, altså den fjerde alder, i måten den 
presenteres på, gir et sterkt overdrevet bilde av særlig alderdommens 
siste fase. 


Bølgen rammer - men forebygges økonomisk 
og møtes med minskende offentlig hjelp 


Det finnes tre implikasjoner i fremstillingen av bølgenedslaget som tru- 
ende: Det vil bety store omkostninger, det vil utgjøre et kraftig nedslag, 
og det vil øke i styrke. 

Selv om det ofte er økningen i helse- og omsorgstjenester som er i fokus 
når eldrebølgens omkostninger for samfunnet omtales, er også utgiftene 
til alderspensjoner en del av bildet. Da diskusjonen om den aldrende 
befolkning startet i begynnelsen av 1980-årene, førte det blant annet til 
igangsettelsen av viktige diskusjoner om endringer i pensjonssystemet, og 
betydelige endringer ble etter hvert satt i verk. Stoltenberg II-regjeringen 
implementerte således endringer på midten av 2000-årene som følge av 
et pensjonsforlik (se Stoltenberg, 2016), og bidro slik til å forebygge øko- 
nomiske utfordringer knyttet til en aldrende befolkning. På bakgrunn av 
disse forebyggende tiltakene har flere samfunnsvitenskapelige analyser 
kunnet tilbakevise oppfatningen av at økte utgifter til pensjoner vil bli 
en stor belastning i Norge. Andersen og Hatland (2014) har for eksempel 
dokumentert hvordan Norge, slik som de andre nordiske land, utviklet 
en rekke forebyggende pensjonsreformer, herunder også økte sin utnyt- 
telse av arbeidskraften i den arbeidende del av befolkningen. Andersen 
og Hatland peker også på betydningen av relativt høye fruktbarhetstall, 
nettomigrasjonen til landet samt de nordiske lands generelle solide øko- 
nomiske utgangspunkt for å møte disse utfordringene. Konklusjonen 
er derfor at fremtidens pensjonsutgifter ikke vil true velferdsstaten 
(Andersen & Hatland, 2014, s. 281). 

Når det gjelder implikasjonen om at det vil komme et omfattende 
og økende hjelpebehov blant eldre som skal dekkes, kan vi se på en 

samfunnsvitenskapelig unik longitudinell norsk studie som ble gjen- 
nomført av Romøren blant 434 eldre i Larvik, fra de var 80 år og frem til 
deres død (Romøren, 2003). Larvikstudien hadde som formål å få innsikt 
i funksjonsnedsettelser i eldre år, hvilket bidrag som ble gitt av uformelle 
omsorgsgivere (familie, venner m.m.) i de enkelte fasene av alderdom- 
men, samt de eldres ‘veier’ gjennom ulike formelle velferdstjenester, her- 
under sykehusinnleggelser og opphold på eldreinstitusjoner (sykehjem 
m.m.). For denne sammenhengen kan studien gi innsikt i de siste faser av 
livet og betydningen av uformell og formell hjelp. Romøren fant viktige 
forskjeller mellom menn og kvinner (se Romøren, 2003, s. 163, figur 8.1 
for en oversikt). Hos menn fant han at hjelpeavhengigheten først star- 
tet ved 82-årsalderen, hos kvinner ved 80-årsalderen (alle tall er gjen- 
nomsnittstall). Denne forskjellen henger sammen med at de yngre koner 
kan fungere som uformelle omsorgsytere for mennene i deres eldre år og 
slik minske de eldre menns hjelpeavhengighetstid. Hos både menn og 
kvinner fant han at hjelpeavhengigheten startet med en fase med hjem- 
metjenester (4,2 år for menn; 5,7 år for kvinner), mest hjemmehjelp og 
deretter en kort tid med hjemmesykepleie, dernest også en kort periode 
med diverse tilpasninger i hjemmet for å kunne bo lenger hjemme, meget 
korte perioder med sykehusopphold og endelig en siste kort periode med 
plass på et sykehjem. Dette er kanskje det mest overraskende funnet fra 
studien for diskusjonen her, nemlig at institusjonsfasen viste seg å være 
kort (1,9 år for menn, 3,8 år for kvinner). Det hører med til dette bildet at 
familieomsorgen var et bidrag i alle fasene og til sammen varte i 5,3 år for 
kvinner og 8,8 år for kvinner. Ettersom institusjonstjenester er betydelig 
mer kostnadskrevende enn hjemmetjenester — fordi hjemmetjenestene er 
en type kortvarige punkttjenester i hjemmene, avgrenset og forhånds- 
definert - er det slik en viktig innsikt Larvikstudien har gitt med hensyn 
til funnet av en relativt kort og komprimert fase med institusjonsopp- 
hold (det som kalles langtidsopphold) på slutten av livet. En nyere studie, 
basert på statistiske (IPLOS) data, viser at Larvikstudiens gjennomsnitt- 
lige tall for total institusjonsliggetid på 3,2 år var sunket til 2 år. Mer 
presis uttrykt fant Gabrielsen at beboere som døde på sykehjem, i 
gjennomsnitt hadde hatt et langtidsopphold på institusjonen i 2 år 
(Gabrielsen, 2013). 

Larvikstudiens deltakere hadde opplevd sitt voksne liv mellom to ver- 
denskriger, i en økonomisk nedgangstid. En del av dem forble også barn- 
løse, mens mange av dem med barn hadde disse boende hos seg (grunnet 
boligmangel) helt til de døde. (Romøren, 2003, s. 6). Slik har denne eldre-ko- 
horten møtt alderdommen med andre erfaringer enn det som gjelder den 
mer ressurssterke babyboomgenerasjonen som vokste opp i en oppgangstid 
og i dag er i deres tredje alder og sjeldnere bor sammen med deres barn. 
Velferdstjenestene har samtidig endret seg over tid. Fokuset på hjemme- 
tjenester er siden Larvikstudien blitt enda sterkere, og i stigende grad brukes 
også teknologi, samt rehabiliteringstiltak, for å begrense bruken av offentlige 
tjenester til et minimum, jf. den såkalte omsorgstrappa, som brukes i norske 
kommuner (Helsedirektoratet, 2016, s. 39-48). Omsorgstrappa handler om 
å sikre at alle muligheter er utnyttet før det settes inn nye tiltak på et høyere 
ressursnivå, det vil si at det til enhver tid er det laveste effektive omsorgsnivå 
som skal brukes (se også Øydgard, 2018). Ft viktig moment her, som også 
bidrar til den generelle minimering og utsettelse av behov for offentlig hjelp, 
handler om det internasjonalt inspirerte fokuset på ‘aktiv aldring”. Dette 
dreier seg om en politikk som skal legge vekt på forebyggende og interve- 
nerende tiltak, herunder konkrete tiltak som hverdagsrehabilitering, der 
et tverrfaglig team utvikler en plan for å opprettholde funksjonsevnen (se 
Hansen & Kamp, 2016; Ness et al., 2012) samt støttekontakt og dagaktivi- 
tetstilbud (Helsedirektoratet, 2016). Det generelle målet med slike tiltak er å 
sikre en så lang som mulig sunn og aktiv alderdom (se Helse- og omsorgs- 
departementet, 2013). For diskusjonen her beskriver dette en utvikling som 
i liten grad kan sies å handle om et kraftig bølgenedslag. I det følgende skal 
jeg vise at også implikasjonen om styrken, eller økningen over tid av eldres 
bruk av helse- og omsorgstjenester, ikke stemmer. 

I motsetning til hva mange tror, er helse- og omsorgstjenester ikke for- 
beholdt eldre. Disse tjenestene er i dag forankret i den felles loven for 
helsetjenester og sosiale tjenester, helse- og omsorgstjenesteloven (lov om 
kommunale helse- og omsorgstjenester m.m. fra 2011, med ikrafttreden 
1. januar 2012). Loven forplikter norske kommuner til å ha ansvar for å 
tilby en rekke tjenester. Disse omfatter institusjonstjenester (sykehjem, 
aldershjem, omsorgsboliger) og hjemmetjenester (praktisk hjelp, hjemme- 
sykepleie) samt også såkalt nye omsorgstjenester, som trygghetsalarm 

Figur 2. Antall mottakere av helse- og omsorgstjenester 2009-2016 etter alder? Antall 
mottakere av helse- og omsorgstjenester varierer etter alder. Figuren viser perioden fra 2009 til 
2016. I dette tidsrommet er det aldersgruppen under 67 år som klart har den største økningen. 

I tall øker denne aldersgruppen fra omkring 95 500 til omkring 110 000 personer. De mellom 

67 og 79 år samt de mellom 80 og 89 år øker kun lite i antall i perioden, men med den yngste av 
disse gruppene på et høyere nivå. For aldersgruppen mellom 80 og 89 år derimot er det en klar 
nedgang, fra 92 000 til 78 OOO. Kilde: Statistisk sentralbyrå (SSB), 2018c. 


og matutbringing. Mens eldre over 67 år (tidligere 65 år) hele tiden har 
vært og fortsatt utgjør den dominerende mottakergruppe, er det samtidig 
skjedd en viktig endring over tid, som illustrert ved figur 2. 

Figur 2 viser en utvikling som er registrert statistisk siden begynnelsen 
av 1990-tallet (se f.eks. NOU 2011:11), og denne handler om at en økende 
andel av tjenestene går til personer under 67 år. Det er også unge eldre 
brukere (67-79 år) som ligger høyere i antall enn de over 90 år, og grup- 
pen har også en liten økning. Siden de vil befinne seg i en tidlig hjel- 
peavhengighetsfase, vil mange av dem være brukere av hjemmetjenester 
og ikke institusjonstjenester (jf. tidligere). Helhetsbildet av en nedgang 
i tjenester for eldre er slik klart. Figur 3, som viser endringene i antall 
mottakere av hjemmetjenester, bekrefter også dette bildet. Mens det er en 
klar økning i antall brukere av hjemmetjenester under 67 år, er det kun 

Figur 3. Antall mottakere av hjemmetjenester i årene 2008, 2012 og 2016 etter alder.’ Antall 
mottakere av hjemmetjenester varierer etter alder. Figuren viser antall mottakere i årene 2008, 
2012 og 2016. Mens aldersgruppen under 67 år har den klareste økningen i disse årene, finnes 
det en mindre økning for aldersgruppen 67 til 79 år, og en enda mindre økning for aldersgruppen 
over 90 år. Figuren viser, at det er aldersgruppen 80 til 89 år som reduseres. De reduseres fra 58 
000 i 2008 til 49 000 personer i 2016. Kilde: Statistisk sentralbyrå (SSB), 2018c. 


en liten økning i aldersgruppen 67-79 år. For de eldste aldersgruppene 
kunne man ha forventet en større økning, også selv om en del i denne 
aldersgruppen må antas å gå over til å bli institusjonsbrukere. For alle 
eldre under ett er bildet relativt entydig: Det er skjedd en nedgang i tilde- 
lingen av hjemmetjenester, og denne nedgangen er en trend som går flere 
tiår tilbake i tid (se Borgan, 2012, s. 36). 

Samfunnsforskningen har karakterisert denne utviklingen som en end- 
ring i retning av økende ‘yngreomsorg’ (Romøren, 2007; se også Brevik, 
2010) innen kommunale helse- og omsorgstjenester, som ellers over lang 
tid har vært kalt for eldreomsorgstjenester. Flere forhold kan sies å bidra til 
å styrke denne endringen mot yngreomsorg. For det første antas det at en 
økende andel av de (ressurssterke) eldre i fremtiden vil komme til å kjøpe 
flere private tjenester. Slik vil de selv bidra til å minske trykket på de offent- 
lige tjenester, og kanskje vil de også føle seg mer presset til dette når ters- 
kelen for å få hjelp stadig heves, jf. kommunenes bruk av ‘omsorgstrappa’ 

(nevnt ovenfor). For det andre kan det nevnes at forskning har vist at vur- 
deringen av hjelpebehov hos yngre og eldre ikke følger den samme model- 
len. Betydningen av vurderingen av hjelpebehovet er kommet sterkere i 
fokus i sektoren etter at mange kommuner utover på 1990-tallet begynte å 
innføre den New Public Management-inspirerte bestiller-utfører-model- 
len (se f.eks. Christensen, 2012; Vabø, 2012). Den innebærer at bestillingen 
av tjenestene, basert på en vurdering av hjelpebehovet, er adskilt fra tje- 
nesteutøvingen. Mange kommuner har i forlengelsen av dette innført et 
eget bestillerkontor, og med det en utvikling mot å profesjonalisere 'bestil- 
lingen”, herunder nye måter å vurdere behov på. Hamran og Moe (2012) har 
for eksempel funnet at mens yngre i vurderingen av deres hjelpebehov ble 
sammenlignet med funksjonsfriske unge mennesker på samme alder, ble 
ikke eldres hjelpebehov sett i forhold til eldre på samme alder uten hjelpe- 
behov. For denne sammenhengen kan man si at dette bidrar til mer innsikt 
i hvordan begrensningen av tjenester iverksettes. Igjen stiller de eldre sva- 
kest, siden Hamran og Moes studie peker i retning av at yngres hjelpebe- 
hov potensielt oppfattes som mer seriøse. Det kan være en medvirkende 
forklaring på dette at de yngre oppfattes som medlemmer av den ‘aktive 
befolkningsdelen, ikke den ‘passive’ (tærende), som de eldre. 


Avsluttende diskusjon 


I diskusjoner om velferd har begrepet om uavhengighet oppnådd en høy 
status gjennom tidene (Fraser & Gordon, 1994), og det regnes som et av 
de mest sentrale generelle begreper i det 20. århundret (se også artiklene 
til Syltevik og Vogt). Den individuelle uavhengighet er gjort til et ideal i 
den vestlige verden, og man kan her kalle dette for en historisk kontekst 
som har gitt medvind til diskusjonen om en eldrebølge. Uavhengighets- 
idealet betyr at avhengighet av andre fratas sin naturlige sosiale form, og 
i stedet stigmatiseres. Avhengighet gjøres til en skam for den enkelte; du 
kan gjerne leve lenge, men du må være innstilt på å ta et større indivi- 
duelt ansvar (se Christensen & Fluge, 2016, som viser hvordan den poli- 
tiske norske eldreomsorgsretorikk i stigende grad handler om individuelt 
ansvar). I det offentlige ordskifte bidrar dette uavhengighetsidealet til å 
forstørre avhengigheten til eldre mennesker, og jo mer dette adskilles fra 

endringer over tid i aldring og alderdom, samt i eldreomsorgen, jo mer 
problematisk kan det aldrende samfunn fremstilles. 

Denne artikkelen har vist at eldrebolgen er en myte i den forstand 
at den ikke harmonerer med to sentrale utviklinger i samfunnet og 
eldreomsorgssektoren. Den første er at lengre levetid har vært et ønsket 
og tilstrebet mål i det norske samfunn i flere hundre år og er blitt betrak- 
tet som et suksessmål for forbedrede levestandarder og kontroll med 
sykdommer gjennom tidene. Diskusjonen om den aldrende befolkning 
som føres ved hjelp av eldrebølgemetaforen, har vridd dette positive til 
noe negativt. Og med (uintendert) hjelp fra avanserte statistiske mål som 
‘forsorgelsesbyrde/’omsorgsbyrde’ er byrdesiden av diskusjonen blitt 
intellektualisert. Det regnes da også for å være mest akademisk kraft i 
den pessimistiske fremstillingen (Pinker, 2018, s. 48). Den andre utvik- 
lingen handler om at eldreomsorgssektoren de siste tiår har implementert 
en politikk som innebærer at eldres andel av de kommunale helse- og 
omsorgstjenester, sett i et helhetsbilde, er redusert. Den antas dessuten 
å reduseres ytterligere på grunn av nye forventninger til de kommende 
(ressurssterke) seniorgenerasjoner. Dertil kommer at eldre, i sammenlig- 
ning med yngre aldersgrupper, taper i ‘konkurranser fordi eldres status, 
sammenlignet med de yngres, jf. den klassiske diskusjonen om forhol- 
det mellom de ‘nærende og ‘teerende’, er underordnet. Styrken i slike 
dreininger henter kraft fra sine dype historiske forbindelser til røtter i 
samfunnet, tilbake til antikkens filosofi om alderdom som en svekkelses- 
prosess, i dag fortolket som økende avhengighet av velferdsstaten. 

I den offentlige utredningen om innovasjon i omsorgstjenestesektoren 
diskuteres en rekke myter om omsorgstjenestene, blant annet myten om 
eldrebølgen (NOU 2011:11, 2011, s. 25-26). Det pekes på at det er snakk om 
en myte av følgende grunner: Den store veksten i antall eldre på 80 år og 
eldre kommer først omkring 2025; sammenlignet med andre europeiske 
land er aldersendringene i Norge lite dramatiske; den nye seniorgene- 
rasjonen er en generasjon med flere ressurser enn tidligere generasjoner 
og behovet for hjelp kan slik avta; og endelig at sammenhengen mel- 
lom levealder og behov for velferdstjenester er usikker på grunn av flere 
mulige scenarier: Flere leveår betyr flere gode leveår (altså ikke lengre 
perioder med funksjonsnedsettelse enn nå), flere leveår betyr bedre helse 

(perioden med funksjonstap blir kortere), og perioden med funksjons- 
tap blir lengre (NOU 2011:11, 2011, s. 26). Det interessante for denne sam- 
menhengen er ikke tilbakevisning av myten gjennom de relative tall som 
egentlig bare fremhever at problemet er litt mindre enn man antar, selv 
om det er positivt med tilbakevisning av myten nasjonalt og det styrker 
argumentene i denne artikkelen. Det interessante er at mytediskusjonen i 
denne utredningen ikke problematiserer det som kanskje kan sies å være 
selve kjernen i eldrebølgemetaforen, nemlig at den stigmatiserer eldre. 
Den stigmatiserer eldre som gruppe, peker ut deres økende hjelpebehov, 
og setter opp idealet — for alle eldre uansett alderdomsfase — om et lengre, 
sunnere og mer aktivt liv. Sett i et slikt lys er diskusjonen om senior- 
generasjonen ikke uttrykk for en ny respekt for hva seniorgenerasjonen 
kan bidra med i samfunnet etter lønnsarbeidet. Den gjøres primært til en 
ressursdiskusjon. Det handler om at seniorene på grunnlag av deres res- 
surser kan minske sin velferdsavhengighet og dermed de ressurser som 
det offentlige skal bruke, især på kommunale helse- og omsorgstjenester. 
Om de gjør det, vil de bidra til å minske fremtidens ‘store’ omsorgsbyrde. 

Artikkelen er et bidrag til å øke kunnskapen om alderdom og 
eldreomsorg og til at færre får følelsen av at de må gjøre slutt på livet for 
ikke å bli oppfattet og fremstilt som en byrde for samfunnet, jf. innled- 
ningssitatet til Daatland (2000). 


Sluttnoter 


1. Tabellen er basert på tall fra Statistikkbanken (SSB, 2018a). Levealder. 05862 For- 
ventet gjenstående levetid etter kjønn og utvalgte alderstrinn. Her er valgt o år som 
alderstrinn, dvs. ved tidspunktet for fødsel, og utvalgte intervaller (år). 

2. I dette gjennomsnittstallet hos Gabrielsen (2013) er ikke medregnet beboere med 
et opphold på mer enn 10 år, fordi dette handler om noen få unntak og således ville 
vise frem et misvisende gjennomsnitt. IPLOS (individbasert pleie- og omsorgs- 
statistikk) er et pseudonymt dataregister som brukes av alle norske kommuner og 
inneholder informasjon primært om individers behov for bistand samt pleie- og 
omsorgstjenester de er tildelt. 

3. Figur 2 er basert på tall fra Statistisk sentralbyrå (SSB, 2018c), Statistikkbanken, 
Brukere av helse- og omsorgstjenester, og dette omfatter brukere av bare praktisk 
hjelp, bare hjemmesykepleie, både praktisk hjelp og hjemmesykepleie, tidsavgrenset 
opphold i institusjon, langtidsopphold i institusjon og andre tjenester hjemme, 
målt de pågjeldende år på ett tidspunkt, 31/12. 

4. Figur 3 er basert pa samme statistikk som figur 2 (SSB, 2018c), men avgrenset til 
brukere av hjemmetjenester: bare praktisk hjelp, bare hjemmesykepleie og bade 
praktisk hjelp og hjemmesykepleie. 

Abstract 


Title: The Myth of Single Mothers and the Welfare State. Summary: In the last three deca- 
des, there have been two large public debates about single mothers and the welfare state in 
Norway; the first, initiated by the leader of the Progress Party during the electoral campaign 
in 1989, portrayed single mothers as parasites on the welfare state; the second, evident since 
the early 2000s, has focused on Somali single mothers and portrayed them as misusers of 
benefits for single parents. The article identifies significant myths in these public debates and 
discusses how they have changed. These stereotypes are compared with insights from rese- 
arch on the situation of single mothers, and the article demonstrates how the welfare bene- 
fits for the group have changed in the same period. The article ends with a discussion of 
the importance of myths in political debates. Myths may “work” both in direct and indirect 
ways. How influential they are, however, is always difficult to decide. The myths about single 
mothers have worked in the sense that they have set the agenda. This makes it important for 
researchers to take on the work of not taking myths as accepted truths, but to challenge and 
defy them. 


Key words: Single mothers, public debates, welfare policy, stereotypes, myths 


Innledning 


Betydningen av sosiale ideer og forestillinger for utviklingen av offent- 
lig politikk var lenge et oversett tema i samfunnsforskningen, men etter 
hvert har det vokst fram en relativt omfattende litteratur om forholdet 


Sitering av denne artikkelen: Syltevik, L.J. (2018). Myten om alenemødrene og velferdsstaten. I K. 
Christensen & L.J. Syltevik (Red.), Myter om velferd og velferdsstaten (s. 99-122). Oslo: Cappelen Damm 
Akademisk. https://doi.org/10.23865/noasp.47.ch5 

Lisens: CC BY-NC 4.0 

mellom ideer og politikkutvikling (se bl.a. Bacchi, 1999; Beland & Cox, 
2010). Denne artikkelen vil ta for seg hvilke myter om enslige modre 
som har veert fremtredende i offentlig debatt de siste tiarene, og disku- 
tere hvordan de har pavirket offentlig politikk nar det gjelder kategorien 
«enslige forsørgere». Hvilket ansvar velferdsstaten har i situasjoner der en 
foreldre har aleneansvar (helt eller delvis) for et barn, har hele tiden vært 
basert på oppfatninger om hvilke behov og utfordringer gruppen har i 
forhold til andre foreldre og barn, og hva som er og bør være velferds- 
statens ansvar (Grødem, 2016; Syltevik, 1999). Konflikter mellom ulike 
ideer om problemer og løsninger inngår i debatter der også strukturelle 
samfunnsendringer har betydning. Når det gjelder gruppen enslige med 
barn, har gruppen enslige forsørgere endret seg i den aktuelle perioden på 
grunn av endringer i samlivsmønster, og det samme gjelder andre sider 
ved samfunnskonteksten rundt det å ha hovedansvaret for barn alene. 
For å nevne noe av det viktigste er mødres yrkesdeltakelse økt betydelig 
og likedan barnehagetilbudet. 

Myter kan ses som konsentrerte uttrykk for viktige forestillinger og 
fortellinger i et samfunn, og er et utgangspunkt for å diskutere hvilken 
rolle stereotypier og misvisende forstillinger kan ha i utviklingen av vel- 
ferdspolitikken. I artikkelen identifiseres to stereotypier i de store medie- 
debattene som har handlet om enslige mødre de siste 30 årene. Mens 
det på slutten av 1980-årene var snyltende alenemødre med trygd som 
var i fokus, er det i 2000-årene innvandrermødre og spesielt somaliske 
kvinner som har fått denne rollen. I artikkelen setter jeg disse stereo- 
typiene opp mot hva forskning om gruppen enslige med barn har vist i 
samme tidsperiode, og presenterer hvilke endringer som har blitt gjort i 
stønadsordningene. 

Artikkelen starter med en kort introduksjon til den norske trygde- 
ordningen og hvordan gruppen enslig forsørger i lovverket har endret 
seg. Deretter er framstillingen kronologisk. Først presenteres debatten på 
slutten av 1980-tallet, forskningen om gruppen og politikkendringen som 
kom på 1990-tallet. Så presenteres mediedebatten etter 2000, forsknin- 
gen om gruppen og politikkendringene som kom i kjølvannet av denne 
debatten. Artikkelen avsluttes med en sammenligning av mytene om ens- 
lige mødre i 1980- og 2000-årene, og en diskusjon av hvilken betydning 

disse forestillingene og stereotypiene kan ha hatt. Jeg argumenter for at 
dette har vært virksomme myter, i den forstand at de har vært med på å 
sette dagsorden for diskusjoner om hvilke endringer som trengs i politik- 
ken. Hvor stor betydning og hvilken rolle mytene har hatt, er imidlertid 
avhengig av styrken i andre ideer og i hvilken grad de har «passet» inn i 
andre utviklingstendenser. 


Stønadsordningene til enslige forsørgere 
og kategorien enslig forsørger 


Norsk politikk overfor enslige med barn har vært et av få eksempler 
internasjonalt på det Kamerman og Kahn (1988) kalte en kategorisk ale- 
nemor-strategi. Det å tilhøre kategorien enslig med barn har vært grunn- 
lag for å motta støtte fra velferdsstaten. Ordningene har lange historiske 
røtter i Norge, tilbake til de Castbergske barnelovene i 1915. Vi fikk en 
trygdeordning for ugifte mødre i 1963, og en felles trygdeordning for alle 
kategorier enslige forsørgere fra 1981 (skilte, ugifte, kvinner og menn). På 
1980-tallet var ordningen på sitt mest generøse, mens det etter den tid har 
skjedd en gradvis nedbygging av støtteordningene. 

Hvordan kategorien har blitt forstått, har også endret seg i lovverket. 
Mens det i utgangspunktet var ekteskap som kvalifiserte eller diskvalifi- 
serte for stønad, er det i dag mer komplisert. Samboerskap diskvalifiserer 
nå helt fra å betraktes som enslig forsørger, uansett om samboer er far/ 
mor til barnet/barna de bor med. Ordningene har også endret seg med 
hensyn til alder på barn og støtte til å være hjemme med barn. Mens gren- 
sen for å kunne være hjemme med barn tidlig på 1980-tallet var ca. 10 år, 
ble den 3 år på slutten av 1990-tallet og er i dag 1 år. Konteksten har også 
endret seg, fra at det var uvanlig med skilsmisse til at fraskilte i dag er den 
største gruppen av dem som har hovedansvar for barn alene. Fedres rolle 
i barneomsorg har også forandret seg, noe som blant annet betyr at det er 
blitt flere par som deler mer på ansvar også etter et samlivsbrudd. Det er 
dermed vanskeligere å skille mellom foreldrene med hensyn til hvem som 
har hovedomsorgen eller er samværsforelder. Fertilitetsteknologien har 
også ført til at flere kan velge å få barn uten en partner. I tillegg kommer 

ogsa migrasjon inn og har bidratt til at gruppen har blitt mer heterogen 
enn tidligere." 


Stormen om alenemødre - Carl I. Hagens 
utspill i 1989 


Før stortingsvalget i 1989 holdt Carl I. Hagen, Fremskrittspartiets davæ- 
rende formann, en pressekonferanse på en valgturné i Finnmark. Her 
valgte han å ta for seg alenemødre. Han uttalte i korte trekk at alenemø- 
dre ved sin uansvarlige livsførsel hadde seg selv å takke for situasjonen, 
og mente at de fikk for mye offentlig hjelp. Dagen etter ble han intervjuet i 
Dagbladet, og oppslaget ble: «Jeg anklager: Latsabber, unnalurere, gidda- 
lause, uhøflige, respektløse, kravstore, uansvarlige og lettsindige kvinner» 
(Strandhagen, 1989, s. 8). Hagen hevdet at kvinner som fikk barn uten 
å ha et forhold til en mann, eller som skilte seg og lot være å ta lønnet 
arbeid, jukset til seg stønad fra velferdsstaten. Hagens utspill hadde en 
tydelig kjønnsdimensjon, han tegnet et bilde av kvinner som ved sin uan- 
svarlige seksualitet og relasjon til menn snyltet på velferdsstaten. Dette 
utløste en mediestorm der de fleste av innleggene gikk imot Hagen. I ste- 
det trakk mange fram innsatsen alenemødre gjorde ved å ta seg av sine 
barn, ansvaret som fraværende fedre ikke tok, og behovet disse familiene 
hadde for støtte fra fellesskapet (Syltevik, 1996). 

Utspillet til Hagen kombinerte generelle oppfatninger om velferdsord- 
ninger (at de skaper avhengighet og passivitet) som vokste fram på denne 
tiden, med forestillinger om kjønn og kvinner som har lange historiske 
røtter. Allerede ved starten av det 19. århundret var det for eksempel i for- 
bindelse med debatten om de Castbergske barnelovene en diskusjon om 
kvinner som utnyttet menn og gjorde dem til barnefedre med sikte på at 
deres barn deretter kunne arve dem (Syltevik, 2015). Sammenlignet med 
Hagens utspill er det interessant å merke seg at her var det mennene som 
ble utnyttet, mens det hos Hagen er velferdsstaten som blir det. Mehta 
(2010) skiller i en oversiktsartikkel om ideers funksjon i forhold til poli- 
tikk mellom tre typer ideer: 1) ideer om politiske løsninger, 2) ideer om 
problemdefinisjoner og 3) mer overordnede ideer og filosofier (zeitgeist). 
Hagens utspill inneholdt alle disse elementene. Problemet ble forstått 

som å handle om kvinners uansvarlige atferd og umoral, og løsningene 
var mindre eller ingen støtte fra velferdsstaten. Den overordnede ideen 
var at velferdsavhengighet er et uunngåelig resultat av velferdsordninger 
og at den enkelte har ansvar for egen velferd. 

Diskusjonen om alenemødrene som Hagens utspill innledet i Norge, 
var ikke et særnorsk fenomen, men kom i kjølvannet av debatter inter- 
nasjonalt (jf. Hansens artikkel) særlig i USA og Storbritannia. I begge 
disse landene var enslige mødre i sentrum for debatter om velferdsytel- 
ser. I Storbritannia knyttet for eksempel The Secretary of State for Social 
Security John Moore i 1980 diskusjonen av det han kalte «avhengig- 
hetskulturen», til enslige mødre og refererte gjentatte ganger til en ung 
kvinne «in his constituency who allegedly wanted to become pregnant 
in order to get on the housing list» (referert i Skevik, 2001, s. 15; se også 
Vogts artikkel om velferdsavhengighet). Thatcher fulgte opp ved å si at 
de måtte ta affære på grunn av «The growing problem of the welfare state 
in the young girls who deliberately become pregnant in order to jump å 
housing queue and gain welfare payments» (referert i Skevik, 2001, s. 15). 
Også i USA fikk enslige mødre en viktig rolle i den offentlige diskusjo- 
nen om velferdsstøtte. Sarah McLanahan (1994) oppsummerte debatten 
i USA slik: 


For example, conservatives as the former Education Secretary William Bennet 
and Charles Murray, the author of Losing Ground, believe that single mother- 
hood is so harmful and public support is so significant an inducement for 
unwed women to have babies that it is time to get tough with the mothers. Mur- 
ray has even proposed denying unwed mothers child support payments from 
nonresident fathers. In Murray’s eyes, the mothers are fully responsible for any 
children they bear in an age when contraceptives and abortion are freely availa- 
ble. Of the father Murray says: As far as I can tell, he has approximately the same 
causal responsibility as a slice of chocolate cake has in determining whether a 


women gains weight (McLanahan, 1994). 


I USA ble stotteordningen Aid for Families with dependent chil- 
dren (AFDC) avviklet etter denne debatten. AFDC var rettet mot fat- 
tige foreldre, men de fleste som hadde ordningen, var svarte mødre, og 
selve betegnelsen enslig mor ble i mange sammenhenger betraktet som 

synonym for «black, welfare mother» (Zucchino, 1997). Ogsa i Storbri- 
tannia ble diskusjonen om støtte til enslige mødre knyttet til hudfarge og 
rase (Duncan & Edwards, 1999). 

Forholdet mellom barnefedrenes, kvinnenes og velferdsstatens ansvar 
har vært en spenning som har fulgt stønadsordningene. Hagen la vekt på 
at kvinnene selv hadde ansvar for sin situasjon ved å velge å få barn uten 
å kunne forsørge dem. Da Kari Wærness (1972) på starten av 1970-tallet 
skrev sin hovedfagsoppgave om skilte mødre som levde av sosialhjelp, tok 
hun opp hierarkiet blant enslige forsørgere med hensyn til offentlig hjelp. 
Mens enkene var verdig trengende fordi de uforskyldt var alene med sine 
barn, var det ikke like klart for de andre kategoriene. Når det gjaldt ugifte 
mødre, gikk velferdsstaten inn (riktignok under noe tvil og basert på at 
det var vedtatt en lov om abort, se presentasjon av diskusjonen i Stortin- 
get i 1963 i Syltevik, 1996), og kompenserte for mangelen på en mann med 
forpliktelser. Når det gjaldt de skilte mødrene, var det nettopp ønsket om 
å ikke ta ansvaret fra mennene som bidro til at denne gruppen lenge ikke 
var omfattet av trygdeordningen, men hadde en egen ordning i tilknyt- 
ning til sosialhjelpen. 


Hva var situasjonen til alenemødre i Norge 
ved inngangen til 1990-tallet? 


Det er relativt mye forskning om enslige forsørgeres situasjon på 1980- 
og tidlig 1990-tallet. Det hadde blant annet sammenheng med at kvin- 
ners rolle var i endring. Det var spesiell interesse for enslige forsørgere 
både fordi eventuelle problemer med å forene lønnet arbeid og omsorg 
for barn for denne gruppen ble ansett for å være særlig utfordrende, og 
fordi dette var en familieform som ble vanligere, vesentlig på grunn av 
flere samlivsbrudd. 

Som nevnt innledningsvis fikk Norge en egen stønadsordning for ens- 
lige mødre på 1960-tallet. På 1980-tallet var støtten på sitt mest generøse, 
og omfattet alle grupper enslige mødre og fedre fra 1981. Overgangsstø- 
naden ga enslige mødre mulighet til å være hjemme med barn, og kunne 
ytes til barna var ca. 10 år, og var en garantert minsteinntekt for grup- 
pen. I tillegg til overgangsstønad kunne en få støtte til barnetilsyn om 

en tok utdanning eller hadde lønnet arbeid. Samtidig var barnehagedek- 
ningen lav, og SFO-tilbudet ikke utbygd, så valgmulighetene var ikke 
nødvendigvis til stede. Enslige forsørgere ble riktignok ofte prioritert når 
det gjaldt slike tilbud. Overgangsstønaden var en populær stønadsord- 
ning i den forstand at den ble brukt. 70 % av de som hadde muligheter til 
det, mottok denne stønaden på 1980-tallet. Terum (1993) gjennomførte en 
undersøkelse som omfattet et tilfeldig utvalg av alle som sluttet å motta 
overgangsstønad i perioden 1. juli 1989 til 30. juni 1990. Opplysninger ble 
samlet inn ved et registreringsskjema som ble utfylt av trygdekontorene 
rundt om i landet. Terum fant at mange som mottok full overgangsstø- 
nad, måtte supplere trygden med sosialhjelp. Gjennomsnittstiden på 
stønad var 3 år, og halvparten mottok støtte mindre enn 2 år. Bare 15 % 
hadde støtte i 6 år eller lenger. Det var heller ikke vanlig å ha flere 
stønadsperioder, og bare 3 % hadde mottatt stønad i tre perioder. Terum 
konkluderte med at stønaden fungerte etter intensjonen som hjelp i en 
overgangsperiode. Terum fant også at endret familiesituasjon, og ikke 
lønnet arbeid, var den sentrale grunnen til at eneforsørgere sluttet å motta 
overgangsstønad, og han påpekte at det var viktig å se på samspillet mel- 
lom familie, arbeid og trygd. De enslige forsørgerne som kombinerte lang 
stønadsperiode med utdanning, var de som klarte seg best, i den forstand 
at de i størst grad var i stand til å forsørge seg selv etterpå. 

Hagens bekymring var at noen utnyttet ordningene, og gjorde det å få 
barn til en levevei. Forskningen støttet på ingen måte opp om dette. Det 
var få som hadde flere perioder som enslige forsørgere, og generelt var 
det ikke slik at enslige forsørgere var mer hjemme med barn enn andre 
mødre. Det var heller slik at stønadsordningene gjorde det mulig for ens- 
lige forsørgere å være like mye hjemme som andre. Beregninger som tok 
hensyn til både yrkes- og utdanningsaktivitet, viste at enslige forsørgere 
og samboende/gifte mødre i omtrent like stor grad var yrkesaktive eller 
i utdanning på 1980- og 1990-tallet (Kjeldstad & Rønsen, 2002, tabell 
5.15, S. 86). Når det gjaldt utviklingen over tid, fant de at yrkesaktiviteten 
hos gruppene var omtrent lik (ca. 60 %) ved inngangen til 1980-tallet, 
men at enslige mødre som var yrkesaktive, hadde lengre arbeidstid. På 
1980-tallet steg yrkesaktiviteten generelt for begge gruppene, mens den 
på 1990-tallet økte for gifte/samboende mødre, mens den var stabil for 


105 


ARTIKKEL 5 


enslige forsørgere. Hovedkonklusjonen til Kjeldstad og Rønsen var at det 
så ut til at endringene i stønadsordningen hadde lite å si for enslige for- 
sørgeres yrkesaktivitet, mens konjunkturene på arbeidsmarkedet hadde 
stor betydning. De bygde dette på at enslige forsørgere så ut til å være mer 
utsatt for arbeidsløshet i lavkonjunkturperioder. Problemene på arbeids- 
markedet ble også bekreftet av andre undersøkelser (Fjær & Syltevik, 
2002, S. 74; Kjeldstad & Skevik, 2004). 


Politikkendring - reformen i 1998 


Uavhengig av hva som var situasjonen for enslige forsørgere, utviklet det 
seg en ny problemforståelse utover på 1990-tallet blant flertallet av poli- 
tikerne. I korte trekk gikk den ut på at ordningene for enslige forsørgere 
var for generøse, at de ikke ga tilstrekkelig insentiv til å forsørge seg selv, 
og at det ikke var rimelig å gi slik ubetinget støtte til omsorg for egne 
barn. En var bekymret for velferdsstatens manglende bærekraft. Det store 
politiske prosjektet i denne perioden var å støtte lønnsarbeidende mødre 
og fedre. Vi fikk betydelig utvidelse av foreldrepermisjonsordningene, 
og barnehageutbyggingen skjøt fart. Det ble dermed satt spørsmålstegn 
ved om enslige forsørgere som gruppe trengte en egen stønad for å iva- 
reta sine omsorgsoppgaver. I en analyse av utredninger og stortings- 
debatter om velferdsordninger for enslige forsørgere i perioden 1967-1998 
konkluderte jeg med at oppfatningen av det å være alenemor hadde gått 
fra å være relasjonell til individualisert (Syltevik, 1999). Mens omsorg for 
barn tidligere ble ansett som noe som krevde innsats hjemme og som 
et relasjonelt forhold mellom mor og barn, blir dette etter hvert definert 
som noe som ikke hindret full yrkesdeltakelse utover en kort periode. 
Det betyr at alenemødre ikke skulle trenge mer støtte enn andre foreldre, 
utover en kort overgangsperiode. En annen hovedlinje var endringene 
i synet på støtte fra velferdsstaten til gruppen. Mens det på 1960-tallet 
ble sett på som rimelig at velferdsstaten gikk inn og erstattet forsørgelse 
gjennom ekteskap, var det dominerende synet på 1990-tallet at offent- 
lig forsørgelse skapte avhengighet og passivitet. I tillegg ble situasjonen 
til enslige mødre nå speilet mot nye familieidealer: en toinntektsfamilie 
der begge er i full jobb, og barna i barnehager på dagtid. Normen om 

alenemødres individuelle plikt til å forsørge seg selv på arbeidsmarkedet 
var klart forsterket. 

Den store endringen i støtteordningene for enslige forsørgere kom i 
1998. Samlet sett ble det etablert en ny ramme for det offentliges ansvar 
i denne livssituasjonen. Målet var å øke enslige forsørgeres utdannings- 
og yrkesaktivitet for å bidra til at de ble selvforsørgende. I tillegg var det 
viktig, mente man, å forhindre passivisering og permanent avhengighet 
av offentlig forsørgelse. Virkemidlene for å oppnå dette var dels tiltak for 
å oppmuntre til lønnet arbeid eller utdanning (bedret nivå på stønaden til 
barnetilsyn, en brukermedvirknings- og oppfølgingsordning). Friheten 
til selv å bestemme kombinasjonen av arbeid, utdanning og omsorg ble 
nå forbeholdt dem som hadde barn under 3 år. Etter den tid ble det stilt 
krav om «aktivitet» (forstått som lønnet arbeid, utdanning eller søking på 
lønnet arbeid), og stønadstiden ble som hovedregel satt til maks 3 år. Etter 
reformen ble altså enslige forsørgere underlagt et regime som var likestil- 
lingsorientert, samtidig som kontantstøtten ble innført, med formålet å 
gjøre kombinasjonen omsorg for barn og lønnet arbeid mer fleksibel for 
toinntektsfamilier. Fjær og Syltevik (2002) betegnet det derfor som at ens- 
lige forsørgere var sendt ut som frontløpere for likestillingen. Nå «passet» 
forestillingen om velferdsavhengighet, koblingen av omsorg for barn med 
passivitet og oppfatningen av slik omsorg som unødvendig, inn i en mer 
generell endring i oppfatningen av enslige forsørgeres situasjon i velferds- 
staten. Hagen fikk dermed gjennomslag for sine løsninger et tiår etter. 

Reformen hadde stor virkning, og antall mottakere ble halvert fra et 
år til det neste. Fjær og Syltevik (2002) fant i en surveyundersøkelse at 
halvparten av de som ikke lenger hadde overgangsstønad i 2001, var i 
fulltidsarbeid, mens 40 % hadde lang eller kort deltid. Flere kom i løn- 
net arbeid, men økonomisk var det bare en fjerdedel som hadde et inn- 
tektsgrunnlag som var rimelig i forhold til selvforsørgelse. En tredjedel 
hadde problemer med å klare løpende utgifter, mens to tredjedeler oppga 
problemer med uforutsette utgifter. Når kvinnene selv skulle bedømme 
hva som var til hinder for å klare å forsørge seg selv, var det fire forhold 
som dominerte: 1) at de arbeidet i lavtlønnsyrker, 2) manglet utdanning, 
3) strevde med å kombinere omsorgsarbeid og lønnsarbeid, og 4) at stø- 
nadsperioden var for kort til å skape et godt grunnlag for selvforsørgelse. 

Rikstrygdeverket undersokte ogsa konsekvensene av reformen ved hjelp 
av registerdata (Kristoffersen, Haabeth, Gaardsrud & Thune 2006). Kon- 
klusjonen var, som hos Fjeer og Syltevik, at flere kom i arbeid og utdan- 
ning, men at dette ikke betydde at alle var selvforsorget. 16 % mottok for 
eksempel økonomisk sosialhjelp eller stønad til attføring/rehabilitering. 
Bare halvparten av alle som avsluttet perioden med overgangsstønad 
i perioden 1998-2003, hadde heltids- eller deltidsarbeid (48 %), mens 
17 % var arbeidssøkende og 15 % hadde andre trygdeytelser. Konklusjonen 
var dermed at de svakest stilte hadde betydelige overgangsvansker, og at 
andelen med lønnet arbeid ikke var vesentlig større etter 2 år. Mogstad 
og Pronzato (2012) hadde tilsvarende funn når de sammenlignet enslige 
forsørgere, kvinner uten barn og samboende gifte kvinner med barn i 
alderen 4-9 år ved hjelp av registerdata. Forskningen på konsekvensene 
av reformen er dermed relativt entydig. Arbeidsmarkedsdeltakelsen økte, 
men en betydelig andel av gruppen fikk mindre inntekt og økt risiko 
for fattigdom. Til tross for relativt gunstig situasjon på arbeidsmarkedet 
hadde mange enslige forsørgere vanskelig med å få lønnet arbeid eller så 
mye lønnet arbeid som de ønsket. Nedskjæringene hadde store omkost- 
ninger for den svakeste gruppen. 


Nye myter - innvandrermødrene og den 
generøse norske velferdsstaten 


I årene etter har vi hatt mange debatter i media og blant politikere om 
trygdemisbruk, betydningen av økonomiske insentiver, om arbeidslinje, 
trygdeavhengighet og passivitet, og om vi har for generøse ordninger 
generelt. Oppfatninger om at trygd «smitter», at stønader skaper avhen- 
gighet, og at det er et stort misbruk av offentlige stønader, har vunnet 
terreng (se Vogts artikkel i boken). Alenemødre og enslige forsørgere har 
mer og mer forsvunnet fra offentligheten som generell sosialpolitisk kate- 
gori (Grødem, 2016). Derimot har mye av det offentlige ordskiftet handlet 
om kvinner med migrasjonsbakgrunn som er hjemme med barn og der- 
med ikke blir integrert i samfunnet. De store offentlige debattene etter 
2000 som har dreidd seg om enslige mødre, har også handlet om denne 
problemstillingen. Her er det kvinner med bakgrunn fra Somalia som 

har blitt identifisert med misbruk av stønadene til enslige forsørgere, ved 
å skille seg fiktivt fra barnefedrene, som har vært hovedpersonene. Første 
runde av denne debatten kom rundt 2007, og den siste i 2010/11. 

Den første debatten hadde utgangspunkt i medieoppslag om det såkalte 
Somalia-prosjektet 2004-2005 (Engebrigtsen & Farstad, 2004). Rapporten 
anga flere årsaker til behov for trygde- og stønadsordninger: analfabetisme 
og lite eller ingen skolegang, mangel på jobb, press for å sende penger til 
Somalia og familier med mange barn. Rapporten la vekt på ulikhetene 
innad i gruppen, og advarte mot stigmatisering og stereotypier. De ansatte 
i velferdsetatene som ble intervjuet, var opptatt av å nyansere bildet av 
gruppen. Fagbladet Velferd presenterte rapporten i 2007 og skrev da at 
trygdemisbruk var godt kjent i de somaliske miljøene. Det ble også refe- 
rert til at representanter fra moskeene mente at det var et problem. I andre 
medier ble overskriften «Alenemødre svindler med trygden» (Karlsen, 
2007) brukt. Det ble slått stort opp at trygdesystemet avdekket et økende 
stønadsmisbruk blant somaliske mødre, og at de skilte seg etter norsk lov, 
men fortsatte å være gift etter muslimsk. Lederen av NAV kontroll ble 
sitert på at de hadde hatt flere slike saker til behandling. I et debattfelt i 
VG med tema «Trygdesvindel hos norsk-somaliske kvinner» ble det i flere 
innlegg hevdet at det var mye misbruk - og at den norske velferdsstaten 
var truet og ble lurt trill rundt (VG debatt, 2007). 

I 2010 kom den samme debatten om igjen etter at Kadra Yusuf skrev en 
kronikk i VG 18. august, der hun hevdet at somaliske kvinner skiller seg 
etter norsk lov, men fortsetter å være gift etter islamsk for å få økonomisk 
støtte selv om de reelt bor sammen med barnefaren. Hun ville peke på at 
det norske velferdssystemet oppfordrer ektepar til å skille seg og premie- 
rer alenemødre med store barneflokker. Kadra Yusuf fikk motbør fra det 
somaliske miljøet. Lederen for Somalisk nettverk, Bashe Musse, advarte 
mot stigmatisering av en hel gruppe. Han viste til at det er mange grun- 
ner til at parforhold i Norge blant somaliere går i stykker. Det er vanskelig 
å få lønnet arbeid i Norge, og mange utfordringer som bidrar til sam- 
livsbrudd. Han etterlyste også dokumentasjon på påstandene (Flågen, 
2010; Helmers, 2010). I januar 2011 kom det en rapport fra Frischsente- 
ret, som ble presentert av TV2 under overskriften «Somaliske kvinner på 
trygdetoppen» (TV2, 2011). Tre av fire somaliske kvinner hadde mottatt 

overgangsstonad i en periode, og både forskeren (Knut Røed) og SV- 
politikeren Heikki Holmås uttalte at ordningene med overgangsstønad 
og kontantstøtte burde endres. Under overskriften «Nær halvparten av 
alle barn av somaliske mødre er født utenfor ekteskap» (Det samme gjel- 
der for øvrig generelt for barn født i Norge!) meldte NRK.no 9. mars 2011 
at politiet hadde gått til aksjon mot flere somaliske barnefamilier i Oslo 
som var siktet for grovt trygdebedrageri. NRK fulgte opp med et opp- 
slag med tittelen: «100 somaliske kvinner fikk barn med eksmannen», 
og direktør i NAV kontroll Magne Fladby uttalte at de kjente til ca. 100 
kvinner som hadde fått barn med tidligere ektefelle med bakgrunn fra 
Somalia, som søkte stønad som enslig mor. Aksjonen til politiet dreide 
seg om fire somaliske familier. En lignende aksjon var gjennomført i 
Rogaland tidligere på året og resulterte i at 22 personer ble siktet 
(Solvang & Tunheim, 2011). Debatten kom også opp i Stortinget. Tirsdag 
12. april 2011 tok Robert Eriksson (da stortingsrepresentant for FrP, senere 
arbeidsminister for Solberg-regjeringen) initiativ til en interpellasjon i 
Stortinget og stilte daværende statsråd Audun Lysbakken følgende spørs- 
mål: «Hvordan vil statsråden stimulere somaliske innvandrere ut av rol- 
len som passive stønadsmottakere med dårlige familieforhold og inn i 
inntektsgivende arbeid, og er statsråden villig til å angripe problemet ut 
fra en kulturell synsvinkel?» (Stortinget, 2011). Det etablerte seg en opp- 
fatning om at dette var et omfattende problem. Dette er også framhevet i 
offentlige utredninger: 


Bruken av overgangsstønad akkurat i denne innvandrergruppen framheves fle- 
re ganger som problematisk. Det hevdes at adgangen til stønad som enslig for- 
sørger undergraver den somaliske familien, at ektepar i praksis oppfordres til å 
skilles av økonomiske grunner og at en del par også skiller seg fiktivt (og forblir 
gift etter islamsk lov og i realiteten bor sammen) for å få tilgang til disse støna- 
dene. Som vist i kapittel 9, er forbruket av overgangsstønad høyt i en del inn- 
vandrergrupper, særlig blant kvinner fra Somalia (NOU 2011:7, 2011, s. 333). 


Da det på høsten 2011 ble meldt at en somalisk nibarnsmor hadde svind- 
let NAV og Bærum kommune for 1,4 millioner kroner og fått fengsels- 
straff, lot ikke reaksjonene i kommentarfeltene vente på seg. Dette var 
ikke overgangsstønad, men rehabiliterings- og arbeidsavklaringspenger. 

I nettdebatten som fulgte saken på nettstedet frieord.no (Frieord, 2011), er 
det kommentarer som dette: 


Leste om det i Dagbladet, men der unnlot de selvsagt å si at hun var somalisk, 


men etter flere års erfaring med innvandrere visste jeg det likevel. Alle visste det. 


Ni forbainna unga har hun klemt ut, enorme summer i barnetrygd, sosialstø- 
nad for kjærringa, og ungene belaster politi, kriminalomsorg og nav i all sin 


levetid. Vanlige norske familier må jobbe for pengene. 


Hele kullet hennes på ni unger er sannsynligvis allerede i NAV-kø, klare til å bli 


finansiert av deg og meg for å drive gatelangs (Frieord, 2011). 


Etter 2011 har det vært lignende oppslag. Holdningene hos NAV-ansatte 
er også tydelig endret i forhold til det positive bildet som ble tegnet i 
Somaliaprosjektet. Under overskriften «Slik svindler unge jenter Norge» 
gjengis funn fra en rapport fra Proba analyse slik: «Alenemødre er lan- 
dets største trygdesnyltere og aller verst er unge jenter og innvandrere. 
Hver fjerde utbetalte krone kan være svindel» (Solberg, 2013). Denne rap- 
porten baserer seg på hva NAV-ansatte trodde om trygdesvindel, ikke av 
faktiske dokumenterte tilfeller. 


Forskningen om enslige forsørgere etter 2000 


Hva sier så forskningen om enslige forsørgeres situasjon etter 2000? 
Epland og Kirkenær (2016) finner for det første at yrkesaktiviteten i kate- 
gorien enslige forsørgere er lite endret fra 2004-2013. Dette til tross for 
at dette har vært en periode med gode forhold for sysselsettingen (lav 
arbeidsledighet og oppgangstid). Det kan være mange grunner til dette. 
De har blant annet ikke data for hvor mange som tar utdanning, og denne 
andelen kan ha økt. Når det gjelder enslige forsørgere og trygd, har inn- 
vandrermødre faktisk en litt gunstigere utvikling enn andre mødre med 
hensyn til yrkesaktivitet etter stønadsmottak. Kavli, Nielsen og Sandbæk 
(2010) fant at det var flere ikke-vestlige mottakere av overgangsstønad enn 
norske som går over i lønnet arbeid etter endt periode med overgangs- 
stønad. De påpeker også at samlet sett har tidligere mottakere av over- 
gangsstønad (med og uten innvandringsbakgrunn) høyere sysselsetting 

enn andre kvinner med samme alder, utdanning og bosted (Kavli et al., 
2010, S. 86). Ellers framhever forskerne at innvandreralenemødre er mer 
like enn forskjellige fra enslige forsørgere med norsk bakgrunn. De er 
kvinner, omtrent like gamle og har støtte omtrent like lenge. De med inn- 
vandrerbakgrunn har litt flere barn, mindre arbeidsmarkedserfaring og 
utdanning. 

Når det gjelder økonomisk situasjon for barnefamilier i Norge er 
hovedbildet at husholdningene har hatt en svært gunstig inntektsut- 
vikling de siste tiårene (Epland & Kirkeberg, 2014). Men blant de med 
svakest vekst finner vi småbarnsfamilier, enslige forsørgere, barnerike 
familier og hushold med voksne med svak tilknytning til arbeidsmar- 
kedet. Andelen med barn i lavinntektshushold har også økt i perioden. 
Lavtinntektshushold er hushold som har hatt lav inntekt i minst tre år. 
Lavinntektsgruppen har også endret demografisk sammensetning, og 
innvandrere og enslige forsørgere utgjør nå en større andel. Sjansen for å 
tilhøre de laveste inntektsklassene var henholdsvis 11 og 15 % for par med 
barn i 2000 og 2013, mens for enslige forsørgere var sjansen 30 og 47 % 
(Epland & Kirkeberg, 2014). Det har også vært en kraftig økning i andelen 
med innvandrerbakgrunn blant alle barn med foreldre med vedvarende 
lavinntekt. Mens dette gjaldt 39 % i perioden 2004-2006, utgjør de mer 
enn halvparten i perioden 2012-2014 (NOU 2017: 6, s. 121). Også det å 
tilhøre kategorien enslig forsørger slår negativt ut (Kaur, 2013). Sannsyn- 
ligheten var tre ganger så høy for at barn som bor med enslig mor eller 
far, skal tilhøre lavinntektsgruppen, sammenlignet med parhusholdnin- 
ger. Enslige forsørgere har også dårligere boligstandard enn barnefami- 
lier generelt (Revold, 2018). Halvparten av alle enslige forsørgere har høye 
boutgifter, mens dette gjelder bare 16 % av alle par med barn. Antall enslige 
forsørgere med sosialhjelp har gått ned i perioden 2002-2012 (Tønseth, 
2014). Samtidig har enslige forsørgere med sosialhjelp i større grad dette 
som hovedinntekt. Mens 29 % av sosialhjelpsmottakerne hadde innvan- 
drerbakgrunn i 2002, gjaldt dette 52 % i 2012. Konklusjonen til Tønseth 
er at kombinasjonen å være innvandrer, ha aleneansvar for barn og lav 
utdanning gjør det vanskelig å skaffe seg annen inntekt. 

Somaliske mødre skiller seg ut ved å være enslige forsørgere i større 
grad enn andre innvandrergrupper. De har også i større grad mottatt 

støtte som enslige forsørgere enn andre innvandrergrupper, og i større 
grad enn alenemødre med norsk bakgrunn. Samtidig er heller ikke for- 
skjellene så store når en tar utfordringene med å emigrere fra et land til 
et annet med i betraktning. I gruppen enslige mødre som kom fra Soma- 
lia i perioden 1988-2000, hadde 52 % slik støtte, sammenlignet med 40 
% blant norske enslige mødre i samme aldersgruppe med lav utdanning 
(Bratsberg, Røed & Raaum 2011). 

Mange forskere har forsøkt å nyansere og korrigere bildet av det soma- 
liske miljøet og somaliske mødre. Katrine Fangen utga en bok i etterkant 
av den første debatten basert på feltarbeid i det somaliske miljøet (Fangen, 
2008). Hun la blant annet vekt på at arbeidsløshet blant menn er en skam i 
det somaliske miljøet, og la vekt på hvor stor ulikhet det var i gruppen. I et 
intervju med Aftenposten uttalte hun: «Også blant kvinnene er det mange 
som ønsker seg jobb, men ikke får det. Men jeg har også truffet på soma- 
liske kvinner som er forundret og provosert over at det norske samfunnet 
forventer at de skal jobbe. Mange somaliere har sju-åtte barn, og det å ta 
seg av disse framstår som jobb nok» (Wang-Naveen, 2008). I kjølvannet av 
den siste debatten har forskere lagt vekt på det norske velferdsbyråkratiets 
manglende evne til å bidra til somaliere. Møtet med NAVs tiltaksapparat 
oppleves som ydmykende og vilkårlig (Friberg & Elgvin, 2016). Forskerne 
som har arbeidet med introduksjonsprogrammet, har også vært kritiske 
til treffsikkerheten av tiltakene (Djuve, Kavli & Hageland, 2011). 

Mens mediedebatten kan få en til å tro at alenemødrene blant inn- 
vandrerne er svært forskjellig fra enslige forsørgere generelt, ser det i ste- 
det ut til at både somaliske mødre og andre innvandreralenemødre har 
problemer som de deler med de svakest stilte alenemødrene med norsk 
bakgrunn: vanskeligheter med å få lønnet arbeid, helseproblemer og 
omsorgsforpliktelser. Det er heller ikke noen dokumentasjon på at inn- 
vandrermødre i større grad misbruker trygdesystemet enn andre. NAV 
kontroll har ikke statistikk etter etnisitet, så dette er vanskelig å verifisere, 
men i den grad pressen har fått tak i saker der enslige forsørgere faktisk er 
dømt, har dette både vært kvinner med norsk og utenlandsk bakgrunn. 
Likevel har det negative bildet av somaliere festet seg, og dette er også noe 
de forholder seg til. I et innlegg i Klassekampen 25. mars 2017 forsvarte 
Safia Abdi Haase (2017), en norsk-somalisk sykepleier, seg mot denne 


113 


ARTIKKEL 5 


typen oppfatninger i et debattinnlegg med overskriften «Trygdedron- 
ninger?». Hun peker der på hvordan normene i Somalia skiller seg sterkt 
fra de norske med hensyn til forholdet mellom kjønnene, og hun ber om 
respekt for at dette kan være krevende. Hun peker også på at mange ikke 
har fått muligheter til å utdanne seg og komme ut i arbeidslivet. Hun 
konkluderer: «Mitt ønske er at vi lar være å bruke negative begrep som 
«trygdedronning», som lett kan generaliseres og ramme uskyldige som 
gjerne vil bidra positivt i samfunnet» (Abdi Haase, 2017, s. 43). 

Bildet av innvandrermødre som kvinner med helt andre holdninger 
enn kvinner generelt, og som en trussel mot velferdsstaten, er også en 
kombinasjon av en bestemt type problemforståelse, en oppfatning av en 
løsning koblet med bredere samfunnsideer (jf. Metha, 2010). Hovedfor- 
tellingen om mødrene med migrasjonsbakgrunn er at de velger å være 
hjemme med barna og ikke vil bli integrert. Løsningen er å ikke lenger gi 
støtte slik at de må ut på arbeidsmarkedet og bli integrert. Dette er knyt- 
tet til ideer om likestilling, integrering og den enkeltes ansvar for å klare 
seg selv. Mytene om innvandrermødrene passer dermed også inn i mange 
andre sentrale ideer om velferdsstaten i vår tid. 


Politikkendringene i 2010-årene 


Utover i 2000-årene og 2010-årene kom det en rekke endringer i stønads- 
ordningene for enslige forsørgere, slik at vi i dag sitter igjen med en svært 
begrenset stønadsordning. Endringene har i stor grad blitt gjort som en 
del av budsjettforhandlingene i Stortinget, og de har derfor i liten grad 
blitt offentlig debattert i forkant. Grensen for barns alder på 3 år som kom 
i 1998, er nå erstattet med en grense på 1 år. Det er dermed bare det første 
året enslige forsørgere kan få overgangsstønad for å være hjemme på hel- 
tid. Etter det må de enten være i arbeid, utdanning eller være arbeidssø- 
kende. Enslige forsørgere som får overgangsstønad, må være villige til å ta 
ethvert lønnet arbeid med vanlige lønnsbetingelser, med inntil én times 
reisetid hver vei, arbeide minst 50 % av full tid og delta på arbeidsmar- 
kedstiltak. Det er mulig å reservere seg mot kvelds-, natt- og helgearbeid. 
Maksimal stønadstid er fortsatt 3 år. Det er også satt begrensinger i antall 
3-årsperioder det er mulig å få, og når det gjelder å få barn med samme 

partner. Regelverket sier nå at om en får et barn til med samme partner, 
så har en ikke rett til støtte som enslige forsørger for dette andre barnet 
(endringen ble iverksatt 1. januar 2016). Dette var en endring som direkte 
er rettet mot å unngå misbruk av stønaden gjennom at noen foreldre 
skiller seg proforma for å få ytelser, som vi har sett at mediedebatten pre- 
senterte som et stort problem. Andre endringer er at samboerskap (også 
med annen enn barnas andre foreldre) diskvalifiserer for stønad fra første 
dag (også med virkning fra 2016). 

Grødem (2017) har diskutert hvilken betydning migranters bruk av 
ytelser har hatt for de familievennlige stønadene i Skandinavia. Hun fin- 
ner at migrasjon ble brukt som et av flere argument ved endringen til 
1 års alder som grense for full overgangsstønad, men at den daværende 
rød-grønne regjeringen la vekt på at betydningen av å gå ut i arbeidslivet 
var like stor for alle enslige forsørgere. Hovedargumentet var at det nå 
var lettere for alle foreldre å være ute i arbeidslivet med små barn, med 
et godt barnehagetilbud og bedre foreldrepermisjonsordninger. Grødems 
konklusjon er at migrasjonsargumenter slår inn avhengig av hvilke støt- 
teordninger en har i utgangspunktet, og hvilke andre argumenter som 
er i spill. Overgangsstønaden hadde få «venner» og var kontroversiell i 
utgangspunktet, mens det stilte seg noe annerledes for kontantstøtten. 
Her slo ikke migrasjonsargumentasjonen igjennom, siden denne ord- 
ningen, selv om den var kontroversiell, også hadde sterke støttespillere. 
Dermed vant argumenter om valgfrihet og barns behov for fleksibilitet. 
Grødem konkluderer i tillegg med at migrasjonsargumentasjon ofte ned- 
tones av politikerne. Når det gjelder endringene i stønadsordningene som 
kom etter 2000, er i liten grad migrasjon nevnt, mens det er forsterkning 
av arbeidslinjen og forenkling som framheves (Arbeids- og sosialdepar- 
tementet, 2015). Dette gjelder også den endringen at en ikke lenger får 
støtte om en får barn med samme partner. Endringen ble reist som benke- 
forslag i Stortinget 11. juni 2015 på vegne av Høyre, Fremskrittspartiet 
og Kristelig Folkeparti. Argumentet som ble framsatt av forslagsstiller 
og saksordfører Stefan Heggelund, var at dette ville gjøre ordningen mer 
treffsikker (Stortinget, 2015). 

I dag er kategorien som får disse stønadene, avgrenset og regelverket 
komplisert. For å få ytelser vil det være kontroll av mange forhold som 

griper inn i privatlivet, som forholdet til kjærester, den andre forelderen, 
aktivitet når det gjelder lønnet arbeid og fordeling av tid med barn mel- 
lom foreldrene. Prisen i form av kontroll ved å motta disse stønadene er 
dermed svært høy. 


Virksomme myter, politikk og forskning 


Stereotypiene om alenemødrene i mediedebattene på slutten av 1980- 
årene og etter 2000 har flere likhetstrekk. Det dreier seg om kvinner som 
har omsorg for barn, og som mottar stønader fra det offentlige. I begge 
tilfellene handler det om kvinner med omsorg for barn som antas å «velge 
bort» lønnsarbeid på grunn av generøse velferdsordninger og tradisjo- 
nelle holdninger. Framstillingene har også til felles at det stilles spørsmål 
ved ansvarligheten ved å sette barn (eller så mange barn) til verden uten 
å kunne forsørge dem selv, og at omsorgen for barn ikke regnes som et 
arbeid. Det er også ideer om misbruk inne i bildet, enten det handler om 
å ikke ha de riktige holdningene og ikke ønske lønnet arbeid, eller det 
handler om å ikke reelt tilhøre målgruppen. Det er også et fellestrekk 
at stereotypiene presenterer kvinnene som en trussel mot velferdsstaten. 

Det er også ulikheter. En forskjell er at framstillingen i årene etter 
2000 på 2000- og 2010- tallet er knyttet til migrasjonsbakgrunn, og at 
etnisk bakgrunn framheves. En annen er at debatten på 1980-tallet var 
et politisk utspill fra lederen i et parti på høyre fløy i en valgkamp, etter 
alt å domme med sikte pa å få medieoppmerksomhet ved å bruke denne 
trygdeordningen og dette kvinnebildet som utgangspunkt. I den senere 
debatten er det et mer komplisert samspill mellom forskning, politikk 
og media. Debattene tar utgangspunkt i presentasjon av forskning, og 
deltakerne er media, politikere fra ulike partier og forskere. I tillegg 
er representanter fra migrantmiljøet sentrale i debatten. Det er mange 
kunnskapsformer representert, og her er stereotypien mer det gjennom- 
gående bildet som debatten kretser rundt. 

Stereotypiene i begge perioder stemmer i liten grad med det generelle 
bildet som forskning tegner av gruppen. På 1980-tallet var det ikke slik 
at enslige mødre hadde mindre lønnet arbeid og utdanning enn andre 
mødre, og overgangsstønaden bidro positivt til at enslige mødre kunne ta 

utdanning. Etter 2000 er situasjonen til somaliske mødre ikke så forskjellig 
fra situasjonen til andre enslige forsørgere og enslige mødre, og noe omfat- 
tende trygdemisbruk er ikke avdekket. Stereotypier er imidlertid vanskelig 
å tilbakevise. Det kan alltid bli satt fram påstander om enkeltpersoner som 
passer med myten. Når disse enkeltsakene gås etter i sømmene, viser det 
seg at bildet er atskillig mer nyansert enn det som kommer fram i media 
(se Dencker-Larsen & Lundberg (2016) og Vogts artikkel i denne boken). 
Dette gjelder også trygdemisbruk. Som Håhjem (2012) konkluderer i sin 
analyse av dommer for trygdemisbruk, er de dømte folk med få økono- 
miske alternativer og vanskelige livssituasjoner på mange områder. 

Forskning på ideer og politikk har vist hvilken betydning kampen om 
ideer har for hvordan problemer forstås, og hvilke løsninger som vinner 
fram. Virkningen av stereotypier og myter er mindre studert. Hedegaard 
(2014) har undersøkt hvordan to negative debatter i Danmark, konsentrert 
om "fattige Carina’ (en dansk enslig mor) og ‘late Robert’, virket på hold- 
ningen til sosialhjelp. Panelstudien viste at de negative holdningene ble litt 
styrket, men at hovedvirkningen var at det skjedde en polarisering mot 
sterkt negative og sterkt positive holdninger på individnivå. Hedegaard 
konkluderer med at endringene i politikken som fulgte, likevel var bety- 
delige. Siden disse politikkendringene ikke kunne skyldes endringer i 
opinionen, peker han på at en må se til andre mulige forklaringer, som 
politiske muligheter og paradigmeskifter i synet på arbeidsledige. En 
annen mulighet er at selve debatten stiller spørsmål ved legitimiteten til 
ordningene, og bidrar til at politikerne går inn for endringer. Virkningen 
av stereotypier er dermed ikke enkel, men både direkte og indirekte og 
inngår i kamper om hvordan virkeligheten forstås. 

Hvilken betydning har mytene om uansvarlige alenemødre og snyl- 
tende innvandrermødre hatt på politikken på området? Jeg vil hevde at 
dette har vært virksomme myter i den forstand at de har satt dagsorden 
og bidratt til politikkendringer som har vært i tråd med slike forstillinger 
(jf. Christensens diskusjon av forestillinger om aldring i denne boken). 
Stereotypien på 1980-tallet hadde en slik dagsordenfunksjon. Hagens 
framstilling av enslige mødre fikk liten støtte, men ga en bestemt inn- 
gang til diskusjonen om stønadsordningene for gruppen. Når det gjel- 
der debattene om de somaliske kvinnene etter 2000, satte stereotypien 

dagsorden for hva ved stønadsordningene det var viktig å diskutere. Om 
disse debattene fikk innvirkning på politikkutformingen, avhang imid- 
lertid av styrken til andre argumenter, og migrasjonsargumentene ble 
oftest ikke brukt direkte. 

Det at myter kan virke, gjør det svært viktig at forskere ivaretar sin opp- 
gave med å ikke ta myter og stereotypier for gitt, men utforske og utfordre 
dem. En virkning av at disse stereotypiene har satt dagsorden, er at andre 
sider ved enslige forsørgeres og innvandrermødres situasjon har fått 
mindre oppmerksomhet enn de ellers kunne fått. Det har vært lite fokus 
på mer allmenne spørsmål, som hva det innebærer å ha omsorg for barn 
alene i dag, og hvilke stønadsordninger som trengs. Det har også vært lite 
forskning på kategoriens situasjon de senere årene. Det å være enslig med 
barn handler blant annet om det å være eninntektshushold i et samfunn 
der toinntektsfamiliene dominerer (Fjær & Syltevik, 2002; Grødem 2016; 
Syltevik, 1996; Syltevik, 2015). Det å skulle stå for boutgifter og levekost- 
nader i en husholdning med én inntekt, vil særlig være krevende for de 
med lavest inntekt, og klasseforskjeller kommer også inn. Dette kan være 
utfordrende for enslige mødre enten de har norsk eller annen bakgrunn. 


Sluttnoter 


1. Størrelsen på gruppen alene med barn er avhengig av hvordan kategorien avgrenses. 
Det er en livsfase som enten ender ved at barn blir voksne og flytter hjemmefra, 
eller ved at en finner en ny partner og får flere barn. Andelen i befolkningen som 
har opplevd denne livsfasen, vil være langt større enn de som til enhver tid er 
i situasjonen. Gruppen vokste fra 1970-tallet med økningen i samlivsbrudd. Det 
å motta ekstra barnetrygd har vært det mest pålitelige anslaget ettersom denne 
stønaden gis til personer som har hovedomsorgen for barn under 18 år. I 2018 
gjaldt dette 12 1570 personer og 18 % av mottakerne av barnetrygd. Nå er dette tallet 
mindre dekkende for omfanget enn tidligere, ettersom flere velger delt omsorg slik 
at de ikke kvalifiserer til denne stønaden. 

Myten om fengselspinen! 


Ingrid Rindal Lundeberg, forsker, Norce/seniorrådgiver i 
Rusreformutvalget 


Abstract 


Title: The Myth of "Prison Pain” Summary: The pain of punishment and imprisonment has 
been widely discussed in prison research. In line with established penal/criminal theory and 
politics, imposing punishment within the institution of law means inflicting pain. The sociology 
of imprisonment literature has traditionally focused rather narrowly on the pains of imprison- 
ment; on the "weight, depth and tightness” experienced by prisoners. Empirically-grounded 
comparative analysis of prisoners’ own views on important contributing factors to strengthening 
their quality of life in prison and their decision to abstain from future crime and drugs is scarce. 
In the 21st century, Norwegian criminal justice policy has shifted towards an increasing emp- 
hasis on human rights discourses and rehabilitation policies. The “principle of normalization” is 
a humanist hallmark of the Norwegian prison systems, implying prisoners’ equal access to the 
welfare rights shared by all Norwegian citizens. During the incarceration period, prisoners rights 
to satisfactory accommodation, education or training, employment, health and social services, 
and financial advice, seek to create the best possible conditions for an offender's re-integration 
into society after release. Despite such constructive changes within correctional services, the 
question remains how such changes have altered the prison experience and softened the pains of 
imprisonment. Based on comprehensive qualitative and quantitative data on life before, during 
and after imprisonment, this article presents a more nuanced picture of the varying Norwegian 
correctional institution standards. With the help of ex-criminals' and inmates’ present and past 
experiences, the article contributes to an understanding of how the different prison-condition 
qualities that prisoners are exposed to can contribute to constructive change. By addressing the 
prisoners’ own reflections on their feelings, pain, pleasures, gains and losses regarding today’s 
penal practice, the article wishes to contribute to a constructive debate on what current and 
former prisoners value as supportive and fair, and what they perceive to be offensive and unfair. 
We cannot, the article argues, assume that punishment is always, and in each case, perceived as 
pain without further investigation of how punishment is actually experienced and how it varies. 
The comparative approach - how prisoners perceive and experience the varying conditions they 
are subjected to in prison, and how they deal with it - must be a core concern in the study of cap- 
tive society. Accordingly, theories of punishment and painfulness must reflect the recent years’ 
changes evident within both penal practice and policies. 


Keywords: punishment, imprisonment, empowerment, rehabilitation, pains of imprisonment 


Sitering av denne artikkelen: Lundeberg, LR. (2018). Myten om fengselspinen. I K. Christensen 
& LJ. Syltevik (Red.), Myter om velferd og velferdsstaten (s. 123-145). Oslo: Cappelen Damm Akademisk. 

Et hovedstengsel mot innsikt i egne samfunnsforhold er arrangementenes selv- 
følgelighet. For å kunne se våre samfunn, må vi skape avstand, stå utenfor. Ord, 
litt annerledes enn de vanligvis anvendte, er midler til å skape avstand. Nye ord, 
litt på kanten, kan være nyttige, så lenge de er nye. Men etter en tid må de legges 


i lageret for sløv redskap. (Christie, 1987, s. 283) 


Straffens pine og fengslets smerter 


Utgangspunktet for denne artikkelen er å trekke frem noen fangers erfa- 
ringer med norske soningsforhold som nyanserer myten om straff som 
en pine. Straffens pine eller smerte har vært en etablert forestilling i feng- 
selsforskningen. I tråd med straffeteori er fengselsstraffen en tilsiktet pine 
som skal virke avskrekkende. Formålet med denne artikkelen er ikke å 
underkjenne eller tilsløre de ofte sterkt pinefulle aspektene ved straff, men 
å problematisere at «pineteoriene» tar for gitt at straff alltid og i hvert til- 
felle oppleves som en pine, uten nærmere undersøkelser av hvordan straff 
faktisk praktiseres, oppleves og kan variere. Mytestatusen til straff som 
noe som utelukkende er grunnleggende smertefullt, gjenspeiler seg i at 
andre forståelser, oppfatninger og opplevelser av ulike former for straff i 
liten grad blir anerkjent, inkludert eller diskutert. 

Bakgrunnen for diskusjonen om straffens pine eller smerte har flere 
opphav. I norsk sammenheng knyttes pinetenkningen kanskje først og 
fremst til en sentral diskusjon som strafferettsteoretikeren Johs. Andenæs 
startet allerede i 1962. Andenæs definerte straff som «... et onde som sta- 
ten tilføyer en lovovertreder på grunn av lovovertredelsen, i den hensikt at 
han skal føle det som et onde» (Andenæs, 1976, s. 352). Denne definisjonen 
står fortsatt sentralt og er senere blitt sitert og gitt tilslutning av Høyes- 
terett ([Rt.] 1977 s. 1207). Samtidig har det vært en pågående debatt i kjøl- 
vannet av Andenæs” kjente formulering, som handler om i hvilken grad 
hensikten med straff er å påføre noen et «onde» eller en «pine». Krimino- 
logen Nils Christie (1982) og idéhistorikeren Espen Schaanning (2002) har 
kanskje vært av de mest profilerte i den etterfølgende pinediskusjonen.’ 
Begge har argumentert for det syn at siden straffens kjerne er en tilsiktet 
pine, må den også beskrives som det? (Fredwall, 2017, s. 24). Deres sentrale 
poeng er at når straff omtales og beskrives av lovgiver, dommere og andre 

ansatte i straffesakskjeden, brukes ord og uttrykk som skjuler hvordan 
straffen foles og erfares hos dem som er mottakerne. Det er dermed et 
problem at pinebegrepet ikke finnes i kriminalomsorgens sprak, fordi det 
ikke dekker over, men viser «... hvordan straffene svir, hvordan de foles, 
lidelsen, skammen og sorgen» (Christie, 1982, s. 19). Om hensikten med 
straffen faktisk er ondepåføring, og om dette begrepet dermed bør være 
en sentral del av selve definisjonen av straff, har siden vært omdiskutert 
(Fredwall, 2017; Kinander, 2013). 

Mens den overnevnte diskusjonen primært er fokusert om formålet 
med straff, hvordan straffen begrunnes, har den klassiske fengselssosio- 
logiske forskningen vært mer opptatt av å gjøre empiriske undersøkelser 
av opplevelsen av straff. Straffebegrunnelser sier ikke nødvendigvis noe 
om hva som skjer innenfor murene, om innholdet i soningen. Kvalitativt 
orienterte studier i sosiologiens gullalder, ikke minst etnografiske arbei- 
der, har bidratt til at fengselsinstitusjonenes indre liv har blitt synliggjort 
og fangenes perspektiv og erfaring har kommet frem (se f.eks. Clemmer, 
1940; Goffman, 1967; Mathiesen, 1965; Sykes, 1958). Denne forskningen 
har imidlertid også i stor grad vært smertefokusert. En rekke studier har 
dokumentert fengselssmertene og hvordan fangekulturer oppstår som et 
forsvar mot lidelsene, påkjenningene og fornedrelsen som frihetstap inne- 
bærer. Gresham Sykes” (1958) begrep om «the pains of imprisonment» har 
i denne sammenheng vært et svært viktig bidrag. Gjennom sin undersø- 
kelse av et maksimumssikkerhetsfengsel i USA viste han hvordan fange- 
nes sosiale verden måtte forstås som et forsøk på å takle og overleve de 
lidelsene fengslet utsatte dem for. Sykes (1958) identifiserte spesielt fem for- 
mer for «fengselssmerter» («pains of imprisonment»). Den første er tap av 
frihet, det vil si samfunnets intenderte smerte. Videre mister fangene ret- 
ten til eierskap og dermed kontroll over egne omgivelser, de fratas mulig- 
heten til heteroseksuelle relasjoner (kun få unntak, f.eks. ved besøk), og de 
frarøves autonomi (selvstyring) over hverdagslivets små handlinger (f.eks. 
måltider og toalettbesøk). Endelig beskriver Sykes fangenes opplevelser av 
manglende fysisk sikkerhet i fengslet: «the constant companionship of thi- 
eves, rapists, murderers [...] is far from assuring» (1958, s. 77). 

Bade internasjonal og norsk forskning har senere underbygget og vide- 
reutviklet dette pineperspektivet pa straff. De etterfolgende forskerne har 

på omfattende måter fastslått at fengslet primært fungerer som en krimi- 
nalitetsskapende institusjon, som for de fleste først og fremst bare bidrar 
til ytterligere marginalisering (Crewe, 2009; Christie, 2000; Hauge, 2001; 
Mathiesen, 1965; Mjåland, 2015). Flere bidrag har vist til at pinene ved 
fengselsopplevelsen også må forståes i lys av at fangebefolkningen er en 
særlig marginalisert og sårbar gruppe (Friestad & Hansen 2004; Revold, 
2015; Skardhamar, 2003; Nilsson 2002). Den typiske fangen er en mann 
som i forhold til befolkningen for øvrig oftere er skoletaper, har dårligere 
sosialt nettverk og vanskeligere familieforhold, er oftere fysisk og psy- 
kisk syk, bruker oftere narkotika og har dårligere tilknytning til arbeids- 
markedet. Fengselsoppholdet bidrar til ytterligere marginalisering ved at 
innsatte gjennomgår en «prisoniseringsprosess», der de tilegner seg hold- 
ninger og kunnskap om lovbrudd. De kriminelle ferdighetene blir dyrket 
og perfeksjonert slik at de blir løslatt som mer kriminell enn de var da de 
ble satt inn, noe som bidrar til at sjansen for tilbakefall øker (Hauge, 2001). 
Dette underbygges av den «totale institusjonens» krenkelsesprosesser 
(Goffman, 1967). Innsatte gjennomgår en prosess der de mister evnen til 
å leve et selvstendig liv. Den innsatte blir fratatt alle materielle og sosi- 
ale støttepunkter for den identiteten han/hun hadde i sitt tidligere liv. 
Pinene som innsatte erfarer under fengselsoppholdet, handler ikke bare 
om innesperring, frihetsberøvelse og tvangsbruk; dette handler også om 
den sosialpsykologiske krenkelsen knyttet til distribusjon av stigma, den 
undertrykkelsen som ligger i å bli definert som mindreverdig ved å bli 
stemplet som kriminell. I fengsel og i forlengelsen av et fengselsopphold 
kan en degraderende moralsk karriere utvikle seg. De innsatte opplever 
ofte at fengselsoppholdet forsterker et stigma ved at statusen som umo- 
ralsk, viljesvak, udisiplinert, fange og kriminell blir en masterstatus som 
overgår alle andre og langt viktigere personlige kjennetegn. Samlet viser 
den smertefokuserte fengselsforskningen som er gjennomgått ovenfor, 
hvordan fengselsopphold kan skape en nedadgående sosial karriere og 
kriminalitet. Denne pineforskningen har fortsatt stor betydning. 

Selv om det å «fengsles» alltid er forbundet med opplevelser av for- 
skjellige former for «fengselssmerter» (Sykes, 1958), har fengslene gjen- 
nomgått betydelige endringer de siste tiårene. Ifølge den offisielle norske 

straffeideologien er fengslets intenderte funksjon utelukkende frihets- 
berovelse (Justis- og politidepartementet, 2008). Ellers skal fangene leve 
et «normalt» liv, så langt det er mulig. Ulike former for rehabilitering, 
kartlegging og reformarbeid pavirker maktforhold i fengsel i storre grad. 
Omfanget av tiltak, og fremveksten av nye tiltak som skal ha en reha- 
biliterende effekt, har okt den senere tid. Straffegjennomforingsloven av 
2002 (Justis- og beredskapsdepartementet, 2002) og stortingsmeldingen 
av 2008 (Justis- og politidepartementet, 2008) vektlegger kriminalom- 
sorgens ansvar for rehabilitering. Normalitetsprinsippet er en av pila- 
rene i den norske kriminalomsorgen, og det innebærer at domfelte har 
de samme rettigheter som andre borgere, og at tilværelsen under straffe- 
gjennomføring, så langt det er mulig og sikkerhetsmessig forsvarlig, skal 
være lik tilværelsen ellers i samfunnet.* Gjennom soningsforlopet skal 
innsattes rettigheter til en tilfredsstillende bolig, utdanning eller opplæ- 
ring, arbeids-, helse- og sosialtjenester og økonomisk rådgivning gi best 
mulige forutsetninger for å integrere lovbryteren i samfunnet etter løsla- 
telse3 Fangene er nå plassert i et bredt anlagt velferdsstatlig apparat som 
skal endre mennesker til det bedre. Spørsmålet er hva denne rehabili- 
teringstenkningen innebærer i praksis, og om og hvordan dette faktisk 
letter fangenes totale opplevelse av pine. 

Selv om tilbakeføring er et viktig mål i straffegjennomføring, har det 
i liten grad vært diskutert hvordan dette kan bidra til en endringspro- 
sess som gjør straff mindre pinefullt. Studier av hva som kan gi innsatte 
et bedre liv etter løslatelse, og hvordan dette kan variere mellom ulike 
soningsanstalter, har i liten grad vært trukket frem i diskusjonen om 
straff. Det er samtidig et problem at «pineteoriene» tar for gitt at straff 
alltid og i hvert tilfelle oppleves som en pine, uten nærmere undersøkelser 
av hvordan straff faktisk praktiseres og oppleves. Dette handler også om 
at straffediskusjonen må gjenspeile de endringer som kriminalomsorgen 
har undergått siden pinedebatten oppsto. Fangeperspektivet og fangenes 
opplevelse av soning og forskjeller mellom ulike fengsler innad i land, må 
ikke bli oversett. Som vi skal diskutere senere, rommer det å sone et vidt 
spekter av erfaringer, og det er store forskjeller mellom norske fengsler og 
fanger i deres beskrivelse av hvordan straff føles og virker. 

Metode 


Bakgrunnen for artikkelens analyser er et omfattende, nasjonalt data- 
materiale om innsattes liv for, under og etter gjennomføring av straff i 
den norske kriminalomsorgen, med fokus pa rehabiliterings- og losla- 
telsesarbeidet (se også Lundeberg 2017 for en nærmere beskrivelse). Vi 
har gjennomført etnografisk feltarbeid i fengsel i til sammen ett år, gjort 
intervjuer med både innsatte, løslatte og ansatte i kriminalomsorgen 
(N = 81) og foretatt en spørreundersøkelse som ble gjennomført blant 
fanger i ti norske fengsler (N = 606) med både høyere og lavere sikker- 
hetsnivå.* Både i intervjuene og spørreskjemaet ble de innsatte bedt om 
å svare på spørsmål både om tiden før, under og etter soningen. Spesiell 
oppmerksomhet ble gitt til temaene rus og rehabilitering. Disse under- 
søkelsene, og datagrunnlaget de resulterte i, er nærmere beskrevet i tid- 
ligere publikasjoner (Lundeberg, 2017; Lundeberg & Mjåland, 2016, 2018; 
Lundeberg, Ryen & Mjåland, 2018; Mjåland & Lundeberg, 2014; Mjåland, 
2014, 2015a, 2015b, 2016). 

Denne artikkelen har imidlertid ikke som hensikt å presentere bred- 
den i dette datamaterialet, men å trekke frem noen overordnede funn 
og eksempler som viser konstruktive erfaringer med soning og dermed 
bidrar til å nyanserer perspektivene på straff som bare smerte. Først skal vi 
diskutere fangers erfaringer av soningsforhold i ulike fengselskontekster 
gitt ulike strafferammer, varierende frihetsgrader og progresjonsmulig- 
heter. Deretter skal vi se nærmere på hvilke forhold som gjør at smerten 
med fengsel lindres, og som fanger trekker frem som konstruktive, hva 
som gjør at enkelte fanger nyttiggjør seg straff, og hvordan fengselserfa- 
ringen kan bidra til en konstruktiv endring. 


Straffens åpenhet og kontroll 


Å bli fratatt friheten, opplevelsen av at det er andre som har kontroll over 
tiden din, at det er myndighetene som har beslaglagt den og bestem- 
mer over den, kan være av det mest pinefulle ved å sone. Hvilken fri- 
het fangene sier de har, og hvordan de forvalter den friheten som finnes, 
kan imidlertid være sterkt varierende. Dette underbygges av at et sær- 
lig fremtredende tema blant fangene er store forskjeller i vurderingen av 

soningsforhold mellom ulike fengsler og fanger. «Det finnes ingen norsk 
standard», som en fange vi intervjuet uttrykte, er et gjennomgangstema 
i fangenes omtale av soningsopplevelsene. Fanger med omfattende erfa- 
ring med soning forteller om et vidt soningsspekter, der den følelsesmes- 
sige belastningen beveger seg i et kontinuum mellom ytterpunkter. Det 
er særlig kontrasten mellom frihetsgradene og kontrollnivåene på åpne 
og lukkede fengsler som trekkes frem som betydningsfull av fangene. 
Den omfattende og utstrakte bruken av varetektsfengsling og isolasjon 
på enkelte lukkede soningsanstalter (Barker, 2013; Smith, 2011) ble omtalt 
med en sterk indignasjon blant de berørte. Stor grad av isolasjon setter 
fangene i en ekstrem situasjon. Presset på følelses- og inntrykksregule- 
ring på noen lukkede avdelinger ble rapportert som uutholdelig og førte 
til ustabilitet og utrygghet. Morten, som hadde lang soningserfaring, for- 
talte om hvordan dette kunne resultere i et soningsmiljø med et tillits- 
skjørt fellesskap preget av et uholdbart høyt aggresjonsnivå: 


Du kan jo bare se på egentlig samtlige fengsler, liksom hvor ... og så kan du 
se på åpne avdelinger. Og så kan du se litt på ... hvordan stressmønsteret er til 
folk. Med ... også med for eksempel slagsmål og så videre. På åpen avdeling så 
finner du nesten ikke sånne utbrudd, aggresjonsmessig. Mens med én gang du 
kommer inn på lukkede avdelinger, så jo mer lukkede de er, jo mer aggressive 
blir de. Du kan jo se nedpå Bjerget f.eks. Der nede ... der har du... hvor ... hvor 
du sitter inne på en celle 23 timer i døgnet. Og så får du én time luft. Der nede 


har du noen tikkende bomber, der. (Morten, 28) 


Fangenes tilpasningsstrategier og soningsopplevelser varierer mellom 
ulike fengselstyper gitt ulike strafferammer, varierende frihetsgrad og 
progresjonsmuligheter. De innsatte som soner i høysikkerhetsfengsler 
fokuserer generelt i større grad på smertene ved frihetsberøvelsen og dens 
konsekvenser, mer eller mindre uavhengig av de varierende fysiske for- 
holdene de er underlagt. 

Imidlertid har mange fanger som soner ved åpne fengsler, andre opp- 
levelser av soning. I åpne fengsler sier fangene at det ‘moralske klimaet” 
er langt bedre enn i større, lukkede fengsler. Små og åpne fengsler med 
stort friområde, høy frihetsgrad og lavt kontrollnivå blir av fanger gene- 
relt vurdert som bedre enn høysikkerhetsfengsler (Lundeberg, Mjåland 

& Rye, 2018). Skillet mellom «harde» (høysikkerhetsfengsel) soninger og 
«lette» (åpne fengsler) var hyppig omtalt. Jens, som hadde tilbrakt et år 
under åpne forhold, konkluderte uoppfordret med at han var overrasket 
over at han på mange måter faktisk hadde trivdes i fengsel, men at det var 
fordi han hadde sluppet «billig unna»: 


Det er nesten sånn at du at du ikke har kunnet sagt til folk at du har vært på 
soning når du har, altså du har jo hatt en straff, men jeg føler faktisk at jeg had- 
de hatt litt godt av det og. For å si det på den måten. Og synd og si at man skal 


trives i fengsel, men så jeg har sluppet unna de harde soningene ... (Jens, 25) 


De forskjellene i opplevelsen av tyngden av straff som innsatte forteller 
om, viser imidlertid ikke bare til erfaringen med å være underlagt ulike 
sikkerhetsnivåer og innlåsing, slik som i tilfelle med Jens. Noen steder sier 
fangene at de rett og slett til dels har vært svært fornøyde med den oppføl- 
gingen de har fått, og gir uttrykk for at soningstiden har gjort dem bedre 
rustet til et liv etter løslatelse, mens andre er misfornøyde. 

Noen fengsler ble trukket frem som ganske vellykkede. Aller mest til- 
freds med livet i fengsel er fanger i det åpne fengslet Leira i Trondheim. 
74 % av fangene som soner der, er enige i at tilbudene som de har mottatt 
i fengslet, i stor grad har gjort dem «bedre rustet til å møte hverdagen når 
du slipper ut». Dette er en langt større andel enn i landets øvrige fengsler, 
der gjennomsnittlig 22 % mener det samme. 

Fravær av murer, liten grad av innelåsing, kontroll og regulering av 
hverdagslivet og en fangebehandling med vekt på rehabilitering heller 
enn kontroll preger de innsattes hverdag. Dette har også sammenheng 
med at lukkede og åpne fengsler gir ulike betingelser for å bygge tillits- 
relasjoner. Ved fengsler der fangene var mest fornøyde i spørreunder- 
søkelsen vi gjennomførte, var asymmetrien i relasjonen mellom betjen- 
ter og fanger forsøkt nedtonet ved bruk av hverdagsklær, en uformell 
omgangstone og hyppige sosiale aktiviteter der fanger og ansatte trådte 
ut av tradisjonelle roller (Lundeberg, Mjåland & Rye, 2018). 

Disse eksepsjonelle forholdene gir seg også uttrykk i et rikt fritidstil- 
bud der fangene nærmest opplever en hyperaktiv tilværelse, som for noen 
overgikk livet de hadde hatt ute i det fri. Dette sier Sveinung, som sonet 
på en åpen avdeling: 

Har aldri gått på fjellet så mye som når jeg har sittet her. Ja ... det er nesten stygt 
å si det med under soningen her så har jeg ... jeg har fått gjort ting som jeg aldri 
ville fått gjort ellers. Jeg går jo mye på fjellet hjemme da, men ikke så mye som 
jeg har fått gjort her. Og så har jeg vært på håndballkamper, og andre helgen vi 
var ute her i fjor, da var vi i Bymarka og kjørte på ski. Og det var jo så mye snø 
i fjor. Vi var jo på Vassfjellet mange, mange ganger og kjørte på ski. RBK-kamp. 
Jeg hadde aldri før vært på RBK-kamp. Så er det jo ... var i Bymarka nå i hel- 
gen. Altså vidden over. Storheia. Gråkaillen. Jeg har vært på Feie. Nordsjøløypa. 


Sykkelturer. (Sveinung, 52) 


Åpne institusjoner med større frihetsgrader tilrettelegger for en mer all- 
sidig identitetsskapende tilværelse med minst mulig «fangeaktig» preg. 

Selv om dette nok ikke er hverdagen for mange fanger, utgjør det 
et eksempel på at det finnes et vidt spekter av soningsforhold i Norge. 
Utflukter til fotballkamper, slalåm, fjellturer og teaterforestillinger var 
aktiviteter mange ellers ikke hadde hatt råd til. Mange fangers marginale 
levekår og en fortid med rus og kriminalitet gjør erfaringsgrunnlaget 
med konvensjonelle arenaer mangelfulle. Muligheten til å kunne dra ut 
av fengslet og omgås folk i det frie samfunnet var et særlig verdsatt privi- 
legium i en ellers avskåret og innelukket tilværelse. 

En sentral del av fengslets smerteproduksjon er passivisering ved lang- 
varig soning og mangel på kontakt med omverdenen, noe som kan skape 
ensomhet og sosial angst. Det er alminneligheten ved noen av de erfarin- 
gene som fengslet kan tilby, som er noe ekstraordinært for mange av fan- 
gene. Å få frihet til å bli eksponert for alminnelige erfaringer og samvær 
er ikke bare et viktig aspekt ved myndig- og verdiggjøring, men også for 
å motvirke faren for at innsatte blir institusjonalisert på en sånn måte at 
de utvikler kompetanse og posisjoner som forsterker deres utenforskap. 
Åpenheten til omverdenen i aktivitetsfremmende og brobyggende omgi- 
velser kan dermed motvirke pinen ved stigma og at en slik degraderende 
moralsk karriere i forbindelse med fengselsopphold kan utvikle seg. 


Straffens uklarhet og styrke 


Innsattes fortellinger viser ikke bare at institusjonelle forhold som fengs- 
lenes ulike kontrollnivå og størrelse har betydning. Domfelte har svært 

ulike erfaringer med straffegjennomføringsprosessen, men de har sam- 
tidig det til felles at maten de ble behandlet pa, har stor betydning for 
forvaltningen av det pinefulle ved soning. Hvordan fangene opplever den 
hverdagslige samhandlingen med og relasjonen til ansatte, papekes som 
særlig avgjørende. Maktforhold mellom fanger og betjenter regulerer mye 
av det som skjer i et fengsel. Fangers underordning blir regulert og under- 
streket av materielle tiltak, fysiske barrierer og kontroll som gitter, celler, 
nøkler, innelåsing, kameraer, kroppsvisitasjon, urinprøver, celleransa- 
kelser og telling. Relasjonen til betjentene er ikke bare viktig i utøvelsen 
av kontroll og sikkerhetsoppgaver, men også i det løpende endrings- og 
påvirkningsarbeidet som fangene skal underlegges i størst mulig grad. 
Betjentene skal ivareta sikkerhet, forebygge konflikter, motivere fanger 
til å endre seg, gjennomføre terapeutiske samtaler, foreta cellesjekker, 
urinprøver og kroppsvisitasjoner, være et bindeledd mellom fangen og 
det øvrige velferdsapparatet, og oppnå en tillitsfull relasjon med fangene 
(Justis- og politidepartementet, 2000). Samtidig er det store forskjeller 
mellom fengsler i hvor fornøyd fangene er med oppfølgingen de har fått 
fra betjentene, og opplevelsen av tillit og fortrolighet (Lundeberg, Mjåland 
& Rye, 2018). Dette ble forsterket av at det også var betydelige ulikheter i 
måten den enkelte betjenten utøvde sitt skjønn på, og hvordan de ivaretok 
sine rehabiliterende oppgaver. En kilde til frustrasjon var at fangene var 
avhengig av å ha en god relasjon til betjentene for å få tilgang til sonings- 
privilegier og tjenester, på samme tid som selve betjentrollen framstod 
som uklar. Betjentene fungerte samtidig som portvakter (for tjenester og 
goder), voktere (som gjennomførte urinprøver, kroppsvisitasjoner, og cel- 
lesjekk) og terapeuter. Ulike fengselspolitiske formål og prosjekter - som 
både er kontrollerende, straffende og rehabiliterende - er virksomme i 
den konkrete fengselshverdagen, og flettes sammen. Betjentenes veile- 
dende hånd kan i neste øyeblikk bli et fast, tvingende grep, for å bruke 
den engelske fengselsforskeren Ben Crewes metafor (2009). Usikkerheten 
om når den veiledende hånden som strekkes ut, kan bli til et hardt grep, 
gjør at ethvert håndtrykk ofte møtes med en viss skepsis. Den blandin- 
gen av myk og hard makt som dette bilde illustrerer, er et omdiskutert 
tema i den nåtidige fengselsforskningen (se f.eks. Bosworth, 1999; Crewe, 
2009; Hannah-Moffat, 2000; Mjåland, 2015; Mjåland & Lundeberg, 2014; 

Shammas, 2017). De nye «soningssmertene» som denne forskningen 
beskriver, handler ikke nødvendigvis bare om et mer utflytende skille 
mellom tiltak som er «harde» og «milde», men også om opplevelsen av 
det inkonsistente og uberegnelige i de stadig skiftende reaksjonsformene. 
Særlig på avdelinger med rehabiliterende formål preges relasjonene fort 
av ambivalens uklare roller og regler. Fengslets smerteproduksjon blir 
sterkere knyttet til rolleuklarheten mellom fange og betjent (Mjåland & 
Lundeberg, 2014; Lundeberg & Mjåland, 2018). 

Opplevelsen av pine handlet også om hvorvidt den hverdagslige 
omgangen mellom ansatte og fanger opplevdes som respektfull. Innsatte 
opplever at dette forvaltes på mer eller mindre krenkende, hensiktsmes- 
sige eller respektfulle måter. Tilfeller av behandling som bidro til en 
følelse av mindreverd og avmakt, omfatter en vid rekke av hendelser, alt 
fra krenkende omtaler til «mikroydmykelser» i dagligdagse situasjoner 
som skuldertrekning, avstandtaking og taushet. Fengslet er en særegen 
samhandlingsarena ved at ethvert samvær kan være redskap til å vur- 
dere farlighet, motivasjon og endringsvilje. Et særlig mistillitsskapende 
forhold knyttet til mangelen på medvirkning og kommunikasjon er de 
tilfeller der inngripende beslutninger er basert på dagligdagse samvær 
og observasjoner, uten at fanger nødvendigvis har vært klar over at de 
har blitt vurdert, eller hva ansatte legger vekt på i ulike situasjoner og 
rapporterer videre. 

Forskningen vår viser samtidig at de som var fornøyde med oppfølgin- 
gen i fengslet, hadde opplevd individuell tilrettelegging og brukermed- 
virkning. Andre studier har også vist at brukere som aktivt medvirker 
i behandlings- og rehabiliteringsprosessen og får eierskap til egen end- 
ring, har bedre resultater (DiClemente, 2003; Helgesen, 2017; Lundeberg 
2017; Lundeberg & Mjåland, 2016; Maruna, 2001). Brukermedvirkning 
er ikke bare viktig for å sikre et tilstrekkelig beslutningsgrunnlag og en 
god skjønnsbruk, men kan også ha en skadereduserende funksjon ved å 
hindre unødig kontroll og krenkelser (Lundeberg et al., 2010). Et viktig 
aspekt av brukermedvirkningstenkningen som legger føringer for fange- 
behandlingen i «det senmoderne fengslet», er å gi fanger mulighet til og 
ansvar for å være drivkraften i egen endringsprosess, og at de får være 
med på å utforme soningsmiljøet (Kriminalomsorgsdirektoratet 2016; 

Helsedirektoratet 2016). Brukermedvirkning er et prosessuelt ideal i vel- 
ferdsstatens hjelpeapparat, og kan i en fengselskontekst forstas som meto- 
der som bygger pa fangers initiativ, delaktighet og innflytelse (Askheim, 
2010). 

Dette illustreres godt gjennom erfaringene til Alex. Vi intervjuet han 
etter at han ble loslatt fra soningen av en flere ar lang dom for sedelig- 
hetslovbrudd. På bakgrunn av det han hadde gjort, opplevde han at det 
daglige samværet med de ansatte ble gjennomført med et overdrevent 
sikkerhetsfokus. Behandlingen ble preget av avstand, manglende respons 
og nedlatende bemerkninger; mikroydmykelser som virket stigmatise- 
rende. Etter hvert blir han overført til et av de større fengslene i Norge 
som har en egen avdeling og program for sedelighetsdømte. Slik beskri- 
ver Alex hvordan han opplevde det første møtet med dette fengslet: 


Så jeg ble flyttet opp der på prøve i tre dager. Skulle se om jeg likte meg der og 
jeg smeltet jo rett inn, dette er ... var kanon, de tok meg inn med et ... armer ... 
eller de tok ... de tok så godt imot meg, da. De tok liksom i varmen og det er jo 
faen ingen som har tatt tatt imot meg i varmen, liksom. Det er ingen ... ingen 
før. Jeg har jo sittet på det jævla rommet mitt og kvidd meg til å gå ut. Plutselig 


så kommer du inn til den varmen og de følelsene ... (Alex, 21) 


Han beskriver hvordan de ansatte på en behandlingsavdeling tok imot 
han med en genuin varme og åpenhet som han aldri tidligere hadde 
opplevd: 


Plutselig så kommer du inn til den varmen og de følelsene ... og de spør deg; 
hva skal du gjøre og hva skal du gjøre under soningen din, og hva vil du bruke 
tiden din til og ...? For jeg ville begynne med meg selv, da. Jobbe med meg 


selv. 


Alex opplevde at han hans hjelpebehov var i fokus, og at han ikke ble 
vurdert som et farlig risikomoment. Avdelingen ble drevet av en blanding 
av sosialarbeidere, psykologer og betjenter. Psykologen som han gikk i 
terapi hos, var ikke opptatt av hva han hadde gjort, men hvem han var. 
Hun spurte han først et stykke ut i soningen om det var i orden at hun 
leste dommen hans. Alex opplevde at han fikk ta styringen over sin egen 
soningsplan. Å bli behandlet som en unik person med et vidt spekter av 


134 


MYTEN OM FENGSELSPINEN 


ressurser, evner og muligheter, og ikke som en notorisk farlig og risikabel 
kriminell bidro til at han bestemte seg for 4 «utlevere seg selv» og starte 
pa en langvarig prosess med sikte på å etablere et nytt og bedre liv etter 
løslatelsen (Lundeberg & Mjåland, 2016). 

Diskusjonen ovenfor viser at på tross av at domfelte har svært ulike 
erfaringer med straffegjennomføringsprosessen, vektlegger samtlige av 
fangene i vår undersøkelse at måten de ble møtt, sett, hørt og behand- 
let på gjennom soningsløpet, har avgjørende betydning for forvaltningen 
av det pinefulle ved soning. Et viktig spørsmål i diskusjonen om fengs- 
lets smerteproduksjonen fremover er samtidig hvordan den dagligdagse 
samhandlingen og relasjonen mellom fanger og ansatte i mindre grad 
oppleves som direkte autoritær og «hard», og mer som et uklart maktfor- 
hold som fremstår som mykere og tettere. 


Straffens ansvarliggjøring 


Spørsmålet om fengslets mulige piner handler ikke bare om hvordan 
betjentene utfører sin rolle, og hvordan fengslet bidrar til endringspress 
og -lyst hos fangene, men også om tyngden og vekten av å ta eller bli 
overlatt ansvaret for å ta styringen over egen selvutvikling gjennom 
soningsløpet. Ansvarliggjøring er et sentralt styringsverktøy i de nye 
og senmoderne formene for straffideologi og -praksis (Bosworth, 2007; 
Garland, 2001; Hannah-Moffat 2000). Dette viser seg i at krav til fangenes 
ansvar for egen progresjon er et særlig fremtredende trekk i kriminalom- 
sorgens styringsstrategier (Justis- og politidepartementet, 2008). Fanger 
som tidligere var objekter for straffen, skal nå gjøres til subjekter som er 
kompetente til å styre seg selv. En slik ansvarliggjøringstenkning var også 
et fremtredende tema blant fangene. Kravet om å bearbeide og jobbe med 
seg selv igjennom soningsløpet gjorde for noen straffedømte soningen 
lettere, for andre heller tyngre og tettere. 

Betydningen av å bli ansvarliggjort i sin egen endringsprosess var et 
særlig viktig tema blant de «vellykkede» eks-kriminelle som vi inter- 
vjuet. Uavhengig av hvor de hadde sonet, og hvilken oppfølging de fikk, 
betraktet de fengselserfaringen først og fremst som en del av en avgjø- 
rende endringsprosess der de selv tok styringen. Hvilke endringsprosesser 

de har gjennomgått, er varierende, men selve fengslingen fremstilles ofte 
som en kritisk hendelse eller «oppvåkning». Dette var tilfellet for Rolf, en 
av de eks-kriminelle som hadde brukt store deler av livet sitt til å bli en 
suksessrik storsmugler av narkotika med høyt pengeforbruk og et sam- 
tidig eskalerende misbruk. Han forteller hvordan møtet med høysikker- 
hetsfengslets harde behandling av ham var et konkret sterkt emosjonelt 
ladet øyeblikk: 


Jeg satt i fengsel og følte meg bitteliten og alene, jeg hadde jo mistet alt, sant. 
Celledøren smeller igjen bak deg og så sitter du på isolat på 23,5 timers innlå- 
sing og isolasjon fra alt, sant — og uoversiktlig fremtid på hvor lenge det blir - Så 
er dette ganske langt unna livet i det fri da, uten grenser. Så for meg var det der 


en vekker, etter den dagen der har jeg aldri rust meg igjen. (Rolf, 28) 


I hans livshistorieberetning blir fengslingen trukket frem som et smerte- 
fullt vendepunkt i hans kriminelle karriere. De fleste eks-kriminelle har 
ikke en slik sterk opplevelse/erindring av når endringen egentlig inntraff, 
eller kan trekke frem en helt konkret vendepunkthendelse, slik som Rolf. 
Imidlertid beskriver personene som lykkes i å slutte med kriminalitet, at 
fengslingen var starten på det som kan kalles en endret «selvforholdnings- 
måte», som det videre soningsforløpet tilrettela for i ulik grad. Soningen 
blir fremstilt som en kritisk selvbearbeidingstid, som en mulighet for en 
konstruktiv tenkepause som resulterte i at de selv etter hvert tok beslutnin- 
gen om å ta ansvar i egen endringsprosess. Å ta ansvaret for endring krevde 
imidlertid en sterk overbevisningskraft om egen styrke. Det er kun opp til 
en selv, som Anders sier, det handler om å være 100 prosent dedikert: 


Anders: Jeg tror det har veldig mye med hvilken innstilling du har før du 
setter i gang med det. Jeg tror det blir jævlig vanskelig eller jeg tror 
du vil slite veldig hvis ikke du er helt 100 % sikker eller innstilt på at 
dette skal ... dette skal du klare. Ja, hvis ikke du er helt ... hvis ikke 
du er helt klar for det, så tror jeg det kan være veldig vanskelig. 

Forsker: Så det er liksom ikke rom for ambivalens eller usikkerhet, på en 
måte, den prosessen der, tenker du? 

Anders: Nei, jeg tror ikke det. Den personen som skal gjøre det, tror jeg rett og 


slett må ma... må komme til et punkt hvor de føler at nå må jeg enten 

komme meg på riktig side eller sa er det løpet kjørt. Og jeg jeg tror ... 
jeg tror faktisk jeg var kommet litt på det punktet. (Anders, 29) 


En sterk enten eller-tenkning, en nærmest fatalistisk holdning, der 
betydningen av eget initiativ og innsats ble avgjørende, var utbredt. Man 
rehabiliterer seg selv; fengslet, kriminalomsorgen, velferdsstaten, NAV, 
terapeut, familie, jobb, alder og tid kan ikke forandre en person som ikke 
gjør personlige anstrengelser for å forandre seg selv, «fra innsiden». 

Typisk for denne prosessen var at det belastende livet som mange levde 
i tiden før fengslingen, ble gransket med større kritisk distanse: 


Og det forandret jo på alt, altså da skjønte jeg virkelig ... jeg bestemte meg at jeg 
aldri skulle tilbake igjen på den livsstilen der. Jeg hadde jo aldri tenkt over det, 
nesten, det er rart å si det, men da så jeg ingenting før det. Da gikk det opp for 
meg hva jeg hadde holdt på med. (Nils, 32) 


Et gjennomgående trekk er at de bruker sterke begreper om den forand- 
ringen de sier de har gjennomgått. Soningstiden beskrives som en person- 
lig kamp og fremstilles som livsforandrende og et livshistorisk «brudd». 
Uttrykk som at de har «gjenvunnet kontroll over seg selv», eller beskriver 
soningen som at det var «en gjenoppbygging av meg selv», er utbredt. 
Petter forteller om at «det var en oppvåkning i hvordan han hadde levd 
tidligere»: 


Ja, jeg har våknet opp litt for å si det på den måten. Så har jeg fått et helt annet 
syn på tingene. Det har jeg, innforstått litt mer at hadde jeg vært uten litt 
tidligere så hadde jeg ikke vært her i dag. For å si det sånn. Så jeg ser jo hva det 
har gjort med meg tidligere da, så jeg vil si jeg har absolutt fått øynene opp litt 
ja. (Petter, 33) 


Soningen blir samtidig forstått som en del av en indre reformativ prosess 
med økt bevisstgjøring over negative konsekvenser knyttet til langvarig 
forhold til rus og kriminalitet. 


Så det ... jeg var litt glad for å bli tatt og, fordi at selv om jeg ikke ruset meg, så 
tror jeg at det ... hvis ikke jeg hadde blitt tatt, så hadde jeg fortsatt med det, sant. 
Og ... ja. (Anders, 29) 

«Oppgjøret» de forteller om, innebærer at tidligere kriminelle handlinger 
blir fordømt, «det gikk opp for meg hva jeg holdt på med», men på en 
forsonende måte. Avstandstakingen er ofte knyttet til at personen av ulike 
grunner mener at han ikke var seg selv under den aktuelle handlings- 
tiden, noe som han i mer eller mindre grad selv kan klandres for. De snak- 
ker om fortiden som om det var en annen person, «det var ikke egentlig 
meg». Selvbearbeidingen innebærer å etablere (nye) kjerneoppfatninger 
om seg selv, gjennom å artikulere hva de mener karakteriserer deres egen 
«sanne kjerne», det innerste jeg. Ved å fremstå som aktive, handlings- 
rettede og nærmest hypermoralske i sin omtale av sin endringsprosess 
blir deres kriminelle fortid og tidligere status som farlig og umoralsk 
lovbryter bearbeidet. 

Selv om denne livshistoriske selvbearbeidingen innebærer et smerte- 
fullt oppgjør med fortiden, fremheves det samtidig i forskningen som et 
avgjørende punkt for en vellykket tilbakeføring (Maruna, 2001). Ved å 
bearbeide fortiden forsøker personen å skape et sammenhengende fortel- 
ling for å forklare og rettferdiggjøre endring. Eks-kriminelle drar nytte 
av en logisk, troverdig og respektabel historie som demper skyld- og 
skamfølelse, og som er forenelig med å bevare selvrespekten for å forklare 
hvorfor de har blitt streite. 

Ansvarliggjøringen som vi har diskutert ovenfor, resonnerer samtidig 
med en mer subtil styringsstrategi av borgere, der formålet med soning er 
at innsatte skal foreta en kontinuerlig indre etisk og moralsk rekonstruk- 
sjon (Rose, 2000). Den innsatte skal bevisstgjøres og forstå seg selv som et 
handlingsdyktig, fritt og refleksivt individ og sitt liv som resultatet av egne 
valg. Dette gjør samtidig at de som ikke lykkes med å gjøre seg selv til noe 
annet enn fange, skylder på seg selv og egen tilkortkommenhet. Fanger 
som er passive, tiltaksløse og tilbakeholdne og ikke bruker de muligheter 
som soningstiden gir for endring, opplever en form for mindreverds- 
følelse og skam. De klandrer seg selv for sin egen udugelighet og uttrykker 
skyldfølelse overfor friheter de ikke viser seg fortjent til. Ansvarliggjøring 
skaper en situasjon der de som faller utenfor, føler de selv har påført seg 
den pine de får i utenforposisjonen i samfunnet, som om det bare var et 
resultat av egne dårlige valg. Spørsmålet om ansvarliggjøringens mulige 
piner er avhengig av om den virker reelt myndiggjørende, og hvordan 

innsatte selv føler de kan ta ansvar for å være drivkraften i egen endrings- 
prosess ut fra de mulighetene som soningsforholdene gir. 


Straffens plan og fremdrift 


Selv om mange mente at det de hadde klart å oppnå under og etter fengsels- 
opphold, var noe de hadde «ordnet selv», kom det likevel i mange tilfeller 
fram at kriminalomsorgen i betydelig grad hadde bidratt til fremdriften 
og tilretteleggingen for den enkeltes endringsprosess. Oppfølgingen fra 
kriminalomsorgen kan dermed være avgjørende for videre kriminalitet, 
ved at denne evnen og/eller viljen til konstruktiv endring styrkes. Mens 
mange fanger uttrykker at en sentral del av soningens smerter er man- 
glende viten om hva fremtiden bringer, oppgir noen at soningen har gitt 
håp, plan og retning. Særlig gjelder dette å skaffe seg utdanning, få bolig 
og å komme i arbeid eller arbeidsrettede tiltak. Innsatte i norske fengsler 
har aktivitetsplikt (jf. Justis- og beredskapsdepartementet, 2002, $ 3). På 
dagtid skal fangene arbeide, få undervisning eller delta i andre godkjente 
aktiviteter. Våre undersøkelser viser at det finnes et vidt spekter av 
tilbakeføringstiltak i noen norske fengsler. Det er imidlertid store variasjoner 
i aktivitetene som tilbys i ulike fengsler. Arbeidsrettede tiltak er imidlertid 
det de innsatte selv mener er det mest meningsfylte og viktigste tiltaket 
for å klare å leve lovlydig (Lundeberg, 2017). Arbeid er av de viktigste 
faktorene for å beskytte mot tilbakefall, og manglende arbeidserfaring er 
et problem for fangenes tilbakeføring (Ky vsgaard, 1998; Sampson & Laub, 
2003; Skardhamar & Telle, 2012). Arbeidets kriminalitetsreduserende 
effekt har sammenheng med at de som har dårligst arbeidsmarkedstil- 
knytning før soning, blir tilbudt arbeidstrening og -opplæring i fengsel, 
som de drar nytte av etter soning (Bhuller, Dahl, Løken & Mogstad, 2016). 
Soningen gir mulighet for arbeidserfaring og kompetanseheving til en 
særlig marginalisert befolkningsgruppe som det ellers ville ha vært van- 
skelig å nå. 

Alfs soningshistorie er et godt eksempel på mulighetene i en planmes- 
sig, aktiv og individuelt tilrettelagt soningstid med arbeidskvalifisering i 
fokus. Han hadde tilbrakt store deler av sitt liv under ulike fengselsopp- 
hold, men på intervjutidspunktet har han lyktes med å bli rusfri, løslatt og 

er i fast arbeid. Alf hadde i likhet med andre «vellykkede» eks-kriminelle i 
utvalget vårt over tid utviklet gode relasjoner til en flerfaglig stab i fengslet, 
som han opplevde som pådrivende støttespillere i møtene med velferds- og 
hjelpeapparatet ute. Han tok hele den videregående utdannelsen som tøm- 
rer under et tidligere fengselsopphold. Under siste soning fikk han fri for 
å gå på en rekke visninger på leiligheter og på jobbintervjuer, uten følge av 
betjenter. Videre fikk han støtte og tillatelse til å delta på et jobbsøkerkurs 
i regi av NAV. Alf syntes det hjalp han til å forstå bedre hvordan han skulle 
representere seg selv og egen kompetanse overfor potensielle arbeidsgi- 
vere. Særlig nyttig var det å få opplæring i å utforme en troverdig CV som 
samtidig kunne dekke over hans mange fengselsopphold. 

Hvordan den enkelte klarer å kvalifisere seg i soningstiden, overbevise 
potensielle arbeidsgivere om sin kompetanse og reforhandle sin krimi- 
nelle fortid i møte med arbeidslivets aldersnormerte forventninger til et 
yrkesaktivt livsløp, er et kritisk punkt i tilbakeføringsprosessen. Lovbry- 
tere har større tilbøyelighet til å slutte med kriminalitet hvis de lykkes 
med å etablere sosiale bånd og konvensjonelle roller knyttet til familie og 
arbeid. De fleste innsatte mente at et annet og mer rus- og kriminalitets- 
fritt liv krever drastiske endringer og flere roller utenfor. Denne krevende 
endringen er for de fleste ikke resultatet av en enkeltstående hendelse, 
men en prosess der en kjede av faktorer virker inn over tid, der tidligere 
forsøk på oppfølging kan være av stor betydning, selv om personen ikke 
fullførte de aktuelle tiltakene. Både tidligere forsøk på hjelp som perso- 
nen ikke benyttet seg av, avbrutte og fullførte hjelpetiltak kan bidra kon- 
struktivt i en endringsprosess. Å ha en plan, og ha tro på den, å ikke 
gi opp, men holde fast ved en fremtidsoptimisme på tross av brudd og 
tilbakefall, en tro på at endring faktisk er mulig, som ansatte og innsatte 
sammen kan bidra til, er i seg selv både viktig for å lykkes og for å lindre 
smertene ved livet både innenfor og utenfor murene. 


Minst mulig pine - å lindre smerte 


I denne artikkelen har jeg forsøkt å nyansere diskusjonen om straff som 
en tilsiktet pinepåføring ved å vise at straff ikke nødvendigvis oppleves 
som pine, men kan innebære mulighet for konstruktiv endring. Dette har 

sammenheng med at fengselsforholdene har blitt materielt bedre, at den 
okte satsningen pa rehabilitering og velferdstilbud har gitt fangene flere 
rettigheter og valg, og at fengslet er blitt et mer meningsfullt sted å være 
og gir fangene flere muligheter, noe som kan gjøre fengselsopplevelsen 
mykere og lettere. Det finnes fengsler der fangene trives, som oppleves 
som meningsfulle, og noen oppgir at soningen har gitt et håp, en plan og 
en retning i livet som de ikke har hatt tidligere. Særlig gjelder dette å skaffe 
seg utdanning, få bolig og å komme i arbeid eller arbeidsrettede tiltak. Vi 
har diskutert hvordan fengselspolitikken har endret seg betydelig de siste 
tiårene. Rehabilitering, kartlegging og reformarbeid påvirker i stor grad 
maktforhold i fengsel. Selv om fengselsmakten fremdeles er autoritær og 
«hard», så framtrer den i mange tilfeller som «mykere». De nye pinene ved 
å være i fengsel knyttes til den sterke behandlings- og rehabiliteringside- 
ologien som preger de nordiske fengslene. Dette gjør ikke nødvendigvis 
soningsforholdene lettere. Et soningsregime med strenge aktivitetskrav 
og pålegg om selvdisiplinerende endringsarbeid, der fangene blir satt til å 
bearbeide og jobbe med seg selv igjennom soningsløpet, kan heller gjøre 
straffen tyngre og tettere enn lettere. 

Samtidig viser innsattes erfaringer at straff er et mangfoldig fenomen 
som kan være smertefullt, men at opplevelsen av straff varierer. 
Norske fengsler innebærer et stort mangfold. Ved å vektlegge fangenes 
perspektiv og deres opplevelse av soning og ulikheter mellom avdelinger 
og fengselstyper, viser vi at det finnes forhold ved norsk soning som 
innsatte definerer som konstruktive, som gir noen innsatte mulighet 
til å etablere et nytt og bedre liv. Pineforståelsen av straffens hensikt 
skjuler og dekker over disse variasjonene. Et grunnleggende problem 
med pineforståelsen er at den ikke skiller mellom straffens artikulerte 
hensikt og den opplevde virkning (Fredwall, 2017). Ved å avgrense straff 
som pine blir debatten om hva som faktisk skjer i fengslene, preget av 
forestillinger og verdiladninger som verken er treffsikre eller fører til en 
konstruktiv debatt. 

Artikkelen viser viktigheten av at diskusjonen om straffenivåer, 
straffens begrunnelser og funksjon må relateres bedre til hvordan 
straffegjennomføringen faktisk praktiseres og virker. Det er særdeles 
viktig at debatten om straffenivået i samfunnet ikke bare handler om 

straffeutmalingen og dens formal, men også om hva som skjer i sonings- 
tiden, og hvordan straff oppleves i ulike anstalter. Det er viktig for oss 
som fengselsforskere a ikke bare vektlegge det sterkt pinefulle med straff, 
men a vise hvordan dette kan variere, og trekke frem de gode eksis- 
terende tiltakene innenfor kriminalomsorgen som gjør straffen bade mer 
hensiktsmessig og meningsfull. 


Sluttnoter 


1. Kapittelet ble revidert med mindre endringer i januar 2019. 

2. Se Terje Fredwall (2017) for en dyptgående analyse av Nils Christies og Espen Scha- 
annings teoretiske posisjoner og diskusjon om straff som tilsiktet pinepåføring og 
opplevd pinepåføring. 

3. Nils Christie (1982) gjør i særlig grad rede for denne posisjonen i boka Pinens be- 
grensning, mens Espen Schaanning skriver om dette i Den onde vilje (Schaanning, 
2002). 

4. Justis- og politidepartementet, 2008, s. 22. 

5. Se særlig Stortingsmelding av 2008 (Justis- og politidepartementet, 2008, kap. 14) 
om tilbakeføringsgarantien. 

6. Datainnsamlingen ble gjennomført av Ingrid Rindal Lundeberg og Kristian 
Mjåland. 

